നെടുമങ്ങാടീയം: തിരിച്ചടിയുടെ "അണ്ണന് സ്റ്റ്‌റാറ്റജി"\n“എന്തര് ഈയമെടേ ചെല്ലാ മോളിലെഴുതീരിക്കി‍നത്?”\nതിരിച്ചടിയുടെ "അണ്ണന് സ്റ്റ്‌റാറ്റജി"\n"ടേയ് ഇത്തിരി അച്ചാറും കൂടെ കൊണ്ടുവരീം ചെല്ലാ"\nഓര്‍ഡറും എടുത്ത് വെയ്റ്റര് തിരിച്ചുപോകാനൊരുങ്ങുമ്പോള് എന്തോ ഓര്‍ത്തിട്ടെന്ന പോലെ ഗോപാലകിഷയണ്ണന് പറഞ്ഞു.\nആദ്യ പെഗ് അടിക്കുമ്പോള് അതിനു വാലായ് തൊട്ടുതേയ്ക്കുന്ന അച്ചാറിന്റെ എരിവ് അയാളുടെ മനോമുകുളങ്ങളില് ഒരുനിമിഷം കൊതിയായ് നിറഞ്ഞു.\n"അപ്പഴ്, ടേയ് പിള്ളരെ നമ്മള് പറഞ്ഞുവന്ന കാര്യം എന്തരായിരിന്ന്?"\n"കോവാലേഷണ്ണാ, നമ്മള് തിരിച്ചടിക്കന കാര്യമാണ് പറഞ്ഞോണ്ടിരിന്നത്. വെളപ്പെറത്തെ മോഹനനെ തിരിച്ച് അടിക്കനകാര്യം." തിരിച്ചടിയുടെ സ്പിരിറ്റ് ഉള്‍ക്കൊണ്ട് പപ്പന് പറഞ്ഞു.\nവാചകത്തില് തിരിച്ചടിയുടെ വിഷയത്തിലേക്ക് എത്തിയപ്പോള്‍ത്തന്നെ ഓര്‍ഡര് എടുക്കാന് വെയ്റ്റര് വന്നതു തന്നെ മദ്യപാനിയല്ലാത്ത പപ്പനു തീരെ ഇഷ്ടമായില്ല. വറുത്തതും കരിച്ചതും മനുഷ്യനെ കൊണ്ട് തീറ്റിക്കുന്നത് മദ്യമാണ് എന്ന ഒരു ശക്തമായ ധാരണയാണ് പപ്പന്. പപ്പന്റെ ചോരയില് അലിയാതെ കിടക്കുന്ന അല്‍പ്പം കൊളസ്റ്റ്രോള്‍ആണ് ഈ ധാരണകള്‍ക്കൊക്കെ കാരണം.\n"അപ്പഴ് തിരിച്ചടിക്ക്‍ന കാര്യം." ഗോപാലകിഷയണ്ണന് തുടര്‍ന്നു. "ടേയ് പിള്ളരെ നമ്മള് ഇങ്ങനെ ഒതുങ്ങിയിരിക്കുംത്വോറും അവന്മാരു പയലുകള് നമ്മളെ മേലേ ക്യാറിയിരുന്നു നെരങ്ങും. കാര്യങ്ങളെ പോക്ക് ഇങ്ങനെയാണങ്കി നമ്മള പാര്‍ട്ടി ഒരു പുല്ലും അവൂലടെ ഇവടെ. അതുവൊണ്ട് തിരിച്ചടിക്കിനം"\n"ഈ തിരിച്ചടിക്ക്‍ണം തിരിച്ചടിക്ക്‍ണം എന്ന് പറഞ്ഞോണ്ടിരിക്കാതെ എങ്ങനെ അടിക്ക്‍ണം എന്ന് അണ്ണന് പറ. ഈ കാര്യത്തില് വൊരു തീരുമാനമായിറ്റ് വേണം എനിക്കിപ്പം രണ്ടെണ്ണം അടിക്കാന്" സഹിച്ചിരുന്ന ദീപു തുറന്നടിച്ചു.\n"ഒരു പൊടിക്ക് അടങ്ങെടെ ദീവൂ. അപ്പഴ് നമ്മള് പറഞ്ഞുവന്ന കാര്യം...."\nഗോപാലകിഷയണ്ണന് തുടര്‍ന്നു. കറകളഞ്ഞ ഒരു ഡെഡിക്കേറ്റട് രാഷ്ടീയക്കാരന് അല്ലെങ്കിലും അങ്ങനെ ഒരാള്‍ക്കുവേണ്ട എല്ലാ സ്പിരിറ്റും ഗോപാലകിഷയണ്ണനുണ്ട്. ഗോപാല കിഷയണ്ണന് സെക്രട്ടറിയേറ്റിലെ ജോലിക്കാരനാണ്. രാഷ്ട്രീയം ഒരു ഹരവും. തിരഞ്ഞെടുപ്പ് മുന്നിലെത്തുമ്പോള് അത് ഒന്നുകൂടി മൂക്കും.\nഇനി വിഷയത്തിലേക്ക്. ഇലക്ഷനുമായി ബന്ധപ്പെട്ട് ഒരു പോസ്റ്റര് ഒട്ടിക്കുന്ന പ്രശ്നത്തില് ഗോപാലകിഷയണ്ണന്റെ മരുമകനു തല്ലുകിട്ടി. അതിനു എങ്ങനെ തിരിച്ചടിക്കും എന്നതിനെക്കുറിച്ചുള്ള ചര്‍ച്ചയാണ് ഇവിടെ ഞങ്ങളുടെ ആസ്ഥാന ബാര് ആയ സഫാരിയില് നടക്കുന്നത്. മേശമേല് നിരക്കാന് പോകുന്ന ബ്രാണ്ടിയുടെ കൊതിപ്പിക്കുന്ന കത്തല് ചര്‍ച്ചയെ ചൂടായി മുന്നോട്ട് കൊണ്ട് പോയി. വെയ്റ്റര് ഗ്ലാസുകളും കുറേ സോഡയും കൊണ്ടുവന്നു മേശമേല് ഇടിച്ചുവച്ചിട്ടു പോയി.\n"ഞായ് പറയാം വൊരു വഴി."\nഗോപലകിഷയണ്ണന് മേശമേല് അടിച്ച് ഉറക്കെ പറഞ്ഞു. അവിടെയിരുന്ന സോഡാക്കുപ്പികള് വിറച്ചു. അടുത്ത ടേബിളില് ഇരുന്നവരൊക്കെ ഇവനിതാരെടാ വെള്ളം അടിക്കും മുന്‍പു ഫിറ്റായവന് എന്ന അര്‍ഥത്തില് തിരിഞ്ഞുനോക്കി.\nകൂടിയാലോചനയില് ഒപ്പമുണ്ടായിരുന്നവന് ആകാംഷയോടെ ഗോപാലകിഷയണ്ണനെ നോക്കി.\nകാര്യത്തിന്റെ ഗൌരവം മനസിലാക്കിക്കൊടുക്കാന് ഒരു നിമിഷം ആ മഹാനുഭാവന് അനന്തതയില് നോക്കിയിരുന്നു.\nവെയ്റ്റര് അച്ചാറും ബ്രാണ്ടിയും കൊണ്ടുമേശപ്പുറത്ത് വച്ചിട്ടു പോയി. ഗോപാലകിഷയണ്ണന് സിനിമയില് സി. ഐ. ഡിമാര് പ്ലാന് ചെയ്യുംപോലെ തല ചെറുതായി കുനിച്ച് ശംബ്ദം താഴ്ത്തിപ്പറഞ്ഞു.\n"ടേയ് ലവയ് യെന്നും ഉച്ചയ്ക്ക് പപ്പനാവഅണ്ണന്റെ കടയില് ഉണ്ണാന് വരും എന്നാണ് അറിഞ്ഞത്. അതിന്റെ താഴെമുക്കില് നാലുവഴിക്കും കൂടി നമുക്കവനെ പൂട്ടണം. എന്നിട്ട് അവിടെ ഇട്ടു കൊടുക്കാം അടി" ഗോപാലകിഷയണ്ണന് ആക്രമണത്തിന്റെ സ്റ്റ്രാറ്റജി വ്യക്തമാക്കിതുടങ്ങി\n"അതുകൊണ്ട് പപ്പാ, നീയും ശശിയും മൊരളീം കൂടെ ബാങ്ക് മുക്കീന്ന് വരണം, വന്ന് ആ തേരി ക്യാറി നില്‍ക്കണം. നിങ്ങള് മൂന്നുവര് സ്കൂളിന്റെ താഴേന്ന് വരണം. സെല്‍വനും, ദീവുവും, സതീശനും കൂടെ ബസ്റ്റാന്റീന്ന് വരണം. രായപ്പനും, കരീമും, ഗുണ്ട് രായനും കൂടെ പോസ്റ്റാപ്പീസിന്റെ അവിടന്നും വരണം.\nപിടി കിട്ടിയാ?" ഒരു ചാണക്യചിരിയോടെ ഗോപാലകിഷയണ്ണന് പറഞ്ഞവസാനിപ്പിച്ചു.\n"അപ്പഴ് അണ്ണനാ? അണ്ണയ് എവിട്‌ന്ന് വരും?" സംശയത്തോടെ ദീപു ഗോപാലകിഷയണ്ണനോട് ചോദിച്ചു.\nചൂണ്ട് വിരല് അച്ചാറില് മുക്കി നാവില് തേച്ച് നാവ് വച്ചൊരു ശബ്ദം പുറപ്പെടുവിച്ച് അതിന്റെ അനുബന്ധ പ്രക്രിയയായ വായു അകത്തേയ്ക്ക് വലിച്ചുകയറ്റലും കഴിഞ്ഞ് ഇടതു കൈകൊണ്ട് ദീപുവിന്റെ ചെവിയില് സ്നേഹത്തോടെ നുള്ളി ഒന്നു കൊഞ്ചിക്കൊണ്ട് ഗോപാലകിഷയണ്ണന് മൊഴിഞ്ഞു\n"അയ്യൊ, അണ്ണന് നാളെ അപ്പീസില് പോവാനുള്ളതല്ലീ.."\nഹാഹാ ഇക്കഥ രസിച്ചു. ഈ തിരോന്തോരംകാര്‌ടെ ഓരോ കാര്യങ്ങളേ ;)\nPosted by പെരിങ്ങോടന് to നെടുമങ്ങാടീയം at 5/29/2006 12:03:13 AM\nഗോപാലകിഷയണ്ണന് പുലിയാണ് കേട്ടാ.\nകുമാറേട്ടാ, കഥ കലക്കി. നര്‍മ്മ അസ്സലായി കൈകാര്യം ചെയ്യാന് അറിയാമല്ലേ. വിവരണം കലക്കിപ്പൊളിച്ചു.\nPosted by ശ്രീജിത്ത് കെ to നെടുമങ്ങാടീയം at 5/29/2006 12:05:27 AM\nകലക്കന് വിവരണം. നമിച്ചു മാഷെ.\nകുമാറിന്റെ ഫോട്ടോകള് പോലെയൊരു പെര്‍ഫെക്ട്നെസ്സ് ഫീല് ചെയ്തു. അടിപൊളി പോസ്റ്റ്.\nPosted by വിശാല മനസ്കൻ to നെടുമങ്ങാടീയം at 5/29/2006 12:14:05 AM\nനന്നായി കുമാര്‍ജീ..രസകരം. :-))\nഒരോര്‍മ്മ ഓടി വരുന്നു. സമയം കിട്ടുമ്പോള് എഴുതാം. :-)\nPosted by അരവിന്ദ് :: aravind to നെടുമങ്ങാടീയം at 5/29/2006 12:16:09 AM\nകുമാറേ, അണ്ണന്റെ കാര്യമൊക്കെ ഉഷാറായി. പക്ഷെ എന്തെങ്കിലും കാര്യം വരുമ്പോള് ആ സ്വഭാവം അനുകരിച്ച് തടിതപ്പല്ലേ.\nകണ്ണൂസ് പ്രത്യക്ഷപ്പെട്ടു :)\nPosted by സു Su to നെടുമങ്ങാടീയം at 5/29/2006 12:17:51 AM\nPosted by evuraan to നെടുമങ്ങാടീയം at 5/29/2006 12:10:13 AM\nയെന്തരു സ്റ്റോറികള് അണ്ണാ... ഞെരിപ്പുകളു തെന്നെ കെട്ടാ...\nPosted by Adithyan to നെടുമങ്ങാടീയം at 5/29/2006 12:18:23 AM\nകുമാറെ ഒരു തിരക്കഥ വായിച്ച പോലെ. ഒരു കൈ നോക്കിക്കൂടേ?\nPosted by അതുല്യ :: atulya to നെടുമങ്ങാടീയം at 5/29/2006 12:22:35 AM\nനല്ല പെര്‍ഫെക്ഷന് ആയിട്ടാണ് എഴുതിയിരിക്കുന്നത്. അഭിനന്ദനങ്ങള്!!!\nPosted by ചില നേരത്ത്.. to നെടുമങ്ങാടീയം at 5/29/2006 12:30:13 AM\nവരണ്ടുകിടക്കുന്ന നെടുമങ്ങാടീയത്തില് മഴപെയ്യുന്നതും കാത്തിരിക്ക്യാരുന്നു ഞാന്. നല്ല ഞെരിപ്പന് മഴ.\nആഹാ ആ പുതുമണ്ണിന്‍റെ മണം വീണ്ടും.\nഅപ്പോള് നമുക്കിതെല്ലാം കൂടി ഒരു പുത്തകമാക്കേണ്ടേ?\nPosted by സാക്ഷി to നെടുമങ്ങാടീയം at 5/29/2006 01:03:19 AM\nകോവാലേഷണ്ണന് ആള് പയിങ്കരനാണല്ല്.\nസു പറയിനത് മറ്റേ പോസ്റ്റ് കള്ളനെ അടിക്കിന കാര്യവല്ലീ? അതിന് മിയ്ക്കവാറും ഒരുവാട് കോവാലകിഷമ്മാരെ കിട്ടും.:)\nPosted by അനില് :Anil to നെടുമങ്ങാടീയം at 5/29/2006 01:38:03 AM\nഇപ്പോഴാണ് വായിച്ചത്. തന്നെ തന്നെ, ഒരു ലേഡീ കോവാലകിഷന് ആണ് ഞാന്. :)( അയ്യോ എന്നു വച്ചു അടി കൂടിക്കാനും പ്ലാനൊന്നും ഇടില്ലാട്ടോ)\nPosted by ബിന്ദു to നെടുമങ്ങാടീയം at 5/29/2006 09:12:59 AM\nഇത് എഴുതിയ്‌ത് Kumar Neelakantan © (Kumar NM) at 10:40 PM\nല്യേബലുകള് കഥ, നര്‍മ്മം\nഇവിടുത്തെ കമന്റൊക്കെ എവിടെ???\nഅവസാന വരിവായിച്ചു ഒന്നൂടെ ചിരിച്ചു.\n30 May, 2006 00:40\nഹാഹാ! നല്ല സ്ട്രാറ്റജി! കുരങ്ങിനേക്കൊണ്ട് എന്തോ മാന്തിക്ക്യാ എന്നു കേട്ടിട്ടുണ്ട്.. ഇതത് തന്നേ?\n30 May, 2006 02:34\nപോകാന് പാടില്ലാത്തിടത്ത് കേറിചെല്ലുന്ന ത്രില്ലോടെ ഇത് വായിച്ച് രസിച്ചു:) ഈ തിരോന്തോരം ഭാഷയും, കൊടകര ഡയലോഗ്സും എല്ലാം കേട്ട് ഞാന് കോഴിക്കോടന് മറന്ന് തൊടങ്ങ്യോന്ന്...\n30 May, 2006 09:01\nഎഡിറ്റ് ചെയ്തും പുതിയ പരീക്ഷണങ്ങള് നടത്തിയും കമന്റുകള് മാഞ്ഞുപോയി. :(\nസാര്‍മില്ല, ഓരോന്നു പഠിക്കുമ്പോള് ചിലതൊക്കെ നഷ്ടപ്പെടും. അങ്ങനെ കൂട്ടിയാല് മതി. ഇതു രണ്ടാം തവണയാണ് എഡിറ്റ് ചെയ്ത് റീ പോസ്റ്റു ചെയ്യുമ്പോള് കമന്റുനഷ്ടപ്പെടണേ.ഇനി ഉണ്ടാകില്ല എന്നു ആഴത്തില് ആഴത്തില് അടിച്ചു പറയുന്നു.\nആദ്യം കമന്റുവച്ച എല്ലാവര്‍ക്കും ഭീമന് നന്ദി.\nഅവസാനത്തെ വരിവായിക്കാന് വീണ്ടും വന്ന പെരിങ്ങോടന് നന്ദന്ദി.(ഉമേഷേ, ഇത് എന്റെ ഫാക്ടറിയില് മുളപ്പിച്ച വാക്കാണ്. ഉമേഷേ തിരുത്തന് വരരുത് )\n30 May, 2006 09:27\nഅതുകൊണ്ടല്ലേ, ഞാന് കുറച്ച് വെയിറ്റു ചെയ്യാമെന്നു വെച്ചത് :) (അതുകൊണ്ടൊന്നുമല്ല കേട്ടോ, മടിയുടെ ഫലം എന്തോ ആണെന്ന് ആരോ പറഞ്ഞപോലെ മടിപിടിച്ചിരുന്നിരുന്ന് ഇപ്പോ ആകപ്പാടെ കട്ട് പൊഹ് (കഃട് ദേവേട്ടന്).\nകുമാര്‍ജീ, ഫസ്റ്റ് ക്ലാസ്സ് കേട്ടോ. ശരിക്കും കണ്‍മുന്‍പില് കാണുന്നതുപോലെ വായിച്ചു. തികച്ചും വേറിട്ട രീതിയിലുള്ള അവതരണം. വളരെ വളരെ ഇഷ്ടപ്പെട്ടു.\n30 May, 2006 09:40\nഅണ്ണന് ഇപ്പം എന്തരു ചെയ്യണത്? ഒരു മന്ത്രിയാകാനെക്കൊണ്ടൊള്ള യോഗ്യതകള് ഒണ്ടല്ലപ്പീ.\nവഴയിലേല് നമ്മടെ വീടുകള് പണിതീര്‍ന്നു വരുന്നു ചെല്ലാ, യെവരെയെല്ലാം ഒന്നു പരിചയപ്പെടാനെക്കൊണ്ട് വരണോണ്ട്!്.\n30 May, 2006 11:37\nഈ പോസ്റ്റും ഇപ്പോഴത്തെ പോസ്റ്റ് മോഷണവും അതിന്റെ പിന്നില് നടക്കുന്ന അലോചനകളും തമ്മില് എന്തെങ്കിലും ബന്ധം ഉണ്ടോ? അതിനെയല്ലേ വിഷയമാക്കി കുമാര്‍ജി ഈ പോസ്റ്റ് എഴുതിയിര്‍ക്കുന്നത്? ഗോപാലകൃഷ്ണ അണ്ണന് അതില് നിന്നുമുള്ള പ്രചോദനം അല്ലെ?\nഒരു പാവം അനോണി.\n30 May, 2006 15:29\nഎന്റെ പ്രിയ അനോണിക്കുട്ടീ,\nഈ പോസ്റ്റ് കുറച്ചുനാളായി ഡ്രാഫ്റ്റ് ആയിട്ട് ഇരിക്കുന്നതാണ്. അതിലുപരി, ഒരു അനോണിക്കുഞ്ഞിന്റെ മുന്നില് തെളിയിക്കാനുള്ളതല്ല എന്റെ വിഷയങ്ങള്.\nഈ പോസ്റ്റ് എഴുതിയ എനിക്കിതുവരെ തോന്നിയില്ല ആ വിഷയവും ഈ പോസ്റ്റും തമ്മില് അങ്ങനെയൊക്കെ ബന്ധിപ്പിക്കാം എന്നു. എന്തുകൊണ്ടാ അനോണിക്കുഞ്ഞിനു ഇങ്ങനെ തോന്നിയത്? അതൊന്നു പറഞ്ഞുതരുമോ?\nഎന്തായാലും ആ മോഷണ വിഷയ അഭിപ്രായ സമന്വയങ്ങളില് ആഴത്തില് ഇന്‍വോള്‍ഡ് ആയിട്ടുള്ള ആളാണ് ഈ അനോണി എന്ന് മനസിലാക്കാന് എനിക്ക് അധികം സി ഐ ഡി തല ഉപയോഗിക്കേണ്ട കാര്യമില്ല.\n30 May, 2006 21:08\nകുമാര്..(ജി എന്നു ചേര്‍ത്താല് ..) ഞാന് മുന്‍പെഴുതിയതായിരുന്നു, പെരും മഴയത്തു ഒലിച്ചു പോയി. :)\nഊണിനു മുന്നില്, പടയ്ക്കു പിന്നില് എന്ന തത്വപ്രകാരം ഞാന് കൊവാലകിഷണ്ണനെ ഫുള് സപ്പോര്‍ട്ട് ചെയ്യുന്നു.\n30 May, 2006 21:36\nഞാന് നേരത്തേയിട്ട കമന്റുകളോ പോയി. ഇനീപ്പോ രണ്ടാമതും എഴുതണമെന്ന് വെച്ചാലതിന് കൂലി വേണം.\nഹിന്റ്.. ഹിന്റ്.. :)\nനന്നായിട്ടുണ്ട് കുമാറേ, ഉഗ്രന്.\n30 May, 2006 22:24\nകമന്റെഴുത്തിന് കൂലി തരുമെങ്കില് ഞാന് ഭാഷാ/വിഷയ/ദേദമന്യേ കമന്റെഴുതി തരുന്നതാണ്.5കമന്റ് ഒന്നിച്ചെടുത്താല് രണ്ട് കുത്തും അരബ്രാക്കറ്റും ഫ്രീ.ഉള്ള ജ്വാലി പോയികിട്ടി, ഇനി ഇതൊക്കെ വഴി. അപ്പോ ശരി കുമാറ് ഇനിഷ്യല് അല്ലാത്ത ജി.\n30 May, 2006 22:53\nഏവൂരാനെ, എല്ലാ കമന്റ്റുകളും ഇവിടെ ഒട്ടിച്ചുവചു, പോസ്റ്റിനു വാലായിട്ടു തന്നെ.\n(ഹിന്റ് മനസിലായി. ഈ വീക്കില് തന്നെ നിങ്ങള്‍ക്ക് മെയിലില് അതു കിട്ടും)\nരേഷ്മാ,ഇപ്പോള് ചെയ്യുന്ന പണി തന്നെ ചെയ്തോളൂ, കമന്റെഴുതാന് ഉള്ള വേക്കന്‍സി റദ്ദാക്കി.\n30 May, 2006 23:18\nനന്നായിരിക്കുന്നു, കുമാര്. (ജി എന്ന വാലു വെട്ടി റ്റ്രാഷില് എറിഞ്ഞു:) യെനിക്കീ നെടുമങ്ങാടു ഭാഷ ഭയങ്കര ഇഷ്ടാണുട്ടോ. പറയണ അതേ സ്റ്റയിലില് അതെഴുതി പിടിപ്പിക്കണതപാര കഴിവു തന്നെ. ആ ഭാഷയുടെ ഒരു രസത്തിനു വേണ്ടി മാത്രം ഞാന് പിന്നേം പിന്നേം വായിച്ചു. രായമാണിക്യം ആണെന്നു തോന്നുന്നു, ഭാഷക്കു പെട്ടെന്നൊരു പോപ്പുലാരിറ്റി കൊടുത്തത്.\n31 May, 2006 01:33\nയെനിക്കും നാളെ ആപ്പീസിലു പോവേണ്ടതാണു കേട്ടാ.. എന്തെരായാലും ഗോപാലകിഷയണ്ണന്റെ സ്ട്രാറ്റജികളു വായിച്ചിട്ടു തന്നെ പോവണത്. ഒരേ ഞെരിപ്പു തന്നണ്ണാ..\n31 May, 2006 08:05\nഗോപാലകിഷയണ്ണനെ എനിയ്ക്ക് ഇന്റ്രൊ ചെയ്തത് വക്കാരിയാണ് കേട്ടാ. ചെവിയ്ക്ക് പിടിച്ച് വാത്സല്യത്തോടെയുള്ള അണ്ണന്റെ ആ ഡയലോഗ് ശരിയ്ക്കും ഷ്ട്ടായീട്ടാ! ഷാപ്പിലെ സീനുകളും.\n31 May, 2006 12:41\nഅയ്യയ്യോ, ഷാപ്പല്ല. ബാറാണ്. ഞങ്ങളുടെ നാടിന്റെ ആശയും ആവേശവും വശ്യസുന്ദരവുമായ ഏക ബാര്, സഫാരി. (ഇപ്പോള് അതിന്റെ ഒരു കൂടിയ വെര്‍ഷന് സൂര്യ എന്ന പേരില് ഏ സി ഒക്കെ ചെയ്തു മറ്റൊരിടത്തായുണ്ട്.)\nനെടുമങ്ങാടിന്റെ ഭൂപടത്തില് ഇപ്പോള് അറിയപ്പെടുന്ന ഷാപ്പുകള് ഇല്ല. ചാരായ നിരോധനവും, മദ്യദുരന്തങ്ങളും അവയൊക്കെ മായ്ച്ചുകളഞ്ഞു.\nഅല്ലെങ്കില് നല്ല കപ്പയും മീന്‍കറിയും കിട്ടുന്ന ഷാപ്പുകള് കൊല്ലങ്കാവിലും പുത്തന്‍പാലത്തും ഉണ്ടായിരുന്നു. എങ്കിലും ആരും കള്ളുകുടിക്കില്ലായിരുന്നു. ‘മില്ലി’ എന്ന ഓമനപേരില് അറിയപ്പെടുന്ന ചാരായമായിരുന്നു അന്നത്തെ കുടിയന്മാരുടെ മിത്രം. ഇപ്പോള് അതും പോയി. ഇന്നു കിട്ടുന്ന ‘കലക്കും കാലാപാനിയും’ കുടിച്ച് പഴകുറ്റിയിലും സത്രം മുക്കിലും ഇരുന്നു പഴയകാല കുടിയന്മാര് പഴയ ചാരായ ഓര്‍മ്മകള് അയവിറക്കാറുണ്ട്. ഉള്ളില് തേങ്ങാറുണ്ട്.\n(ഇതൊരു പോസ്റ്റല്ല, മറുകമന്റാണ്)\n31 May, 2006 13:00\nസിറ്റിയില് ഓവര് ബ്രിഡ്ജിലെ സഫാരിയും ഈ ബാറുകാരുടേയാണോ കുമാറേ? തിരുവന്തോരം റ്റച്ച് ഉള്ള ഊണുകളില് എറ്റവും നല്ലതു കിട്ടുന്ന സ്ഥലങ്ങളില് ഒന്നാണേ ആ സഫാരി. അല്ലേ?\n31 May, 2006 13:06\nതന്നെ. തന്നെ. അമ്മച്ചിയാണെ തന്നെ. ആ സഫാരിയുടെ സഫാരി തന്നെ ഈ സഫാരി. രണ്ടും പിന്നെ സൌത്ത് പാര്‍ക്കും അങ്ങനെ ചിലതും പിന്നെ ഞങ്ങളുടെ നാട്ടിലെ സൂര്യ എന്ന ഒരു 2? 3? സ്റ്റാര് ഹോട്ടലും ഞങ്ങളുടെ നാട്ടുകാരന് ദാസ് മുതലാളിയുടേത് തന്നെ.\nനെടുമങ്ങാട് സഫാരിയിലെ ഊണും ഒരു സുഖകരമായ ഓര്‍മ്മതന്നെ. (ഉച്ചനേരത്ത് വെറുതെ കൊതിപ്പിച്ചു)\nതിരുവന്തരത്തെ സഫാരിയില് ചെറുതായി വക്കു പൊട്ടുന്ന പാത്രങ്ങളൊക്കെ പണ്ട് ഈ സഫാരിയില് കാണാമായിരുന്നു.\n31 May, 2006 13:15\nകുമാറെ, താങ്കളുടെ ഫോട്ടൊയും കഥേം ആര്‍ട്ട് വര്‍ക്കും എല്ലാം സൂപ്പറ്.\nപണ്ട് പാടിയിരുന്ന “ദൈവമെ കൈതൊഴാം കെ.കുമാറാക്കണെ” എന്നത് ജീ. കുമാറാക്കണെ എന്നു മാറ്റിപ്പാടാന് തോന്നുന്നു. കണ്‍ഗ്രാറ്റ്സ്.\nഎനിക്ക് കലവറ ഇഷ്ടാ, രംഗോളി ഇഷ്ടാ, ആര്യനിവാസ് ഇഷ്ടാ, പിന്നെ കൊച്ചുള്ളൂരെ കുട്ടപ്പന്റെ തട്ടും ഇഷ്ടാ. അവിടുത്തെ രസവട കേമം...(കുമാറേ ക്ഷമി-തീറ്റക്കാര്യം വന്നപ്പോള് കണ്ട്രോളു പോയി).\nകുമാര് : ബാറിന്റെ 'സ്റ്റാന്‍ഡേര്‍ഡ്' കുറച്ച് ഷാപ്പാക്കിയതിന് സോറീട്ടാ. ഞാനത് ഔപചാരികമായി നാട നടുവില് മുറിച്ച് വീണ്ടും ബാറാക്കീട്ടാ :)\n31 May, 2006 14:09\nആള്‍ക്കാര് കാശുകൊണ്ട് ചാരായക്കടയില് കളയുന്നൂന്നല്ലേ പരാതി? അതു നല്ലകാര്യത്തിനു വേണ്ടിയും ചെയ്യുന്നവരാ നെടുമങ്ങാട്ടുകാര് ;)\nഈ സ്ഥാപനവും അക്കൂട്ടത്തിലുണ്ടേ.\n31 May, 2006 14:41\nനാട്ടിലെ ട്രാന്‍സ്പോര്‍ട്ട് ബസ്സിന്റെ കാര്യം പോലേയായി, ഈയിടേയായി എന്റെ കാര്യങ്ങള്.......എത്തേണ്ട സമയത്ത് ഒരിക്കലും എത്തില്ല. ഇപ്പോള് തന്നെ കണ്ടില്ലെ, നെടുമന്ന്ങാടീയത്തി എത്തിയപ്പോള് രണ്ട് ദിവസം ലേറ്റ്........ഇന്നാലെന്താ.......\nഗ്ലാസില്ലുള്ളതടിച്ചിട്ട്, ആ വായു ഉള്ളിലേക്ക് വലിക്കണത് വായിച്ചപ്പോ, വായില് വെള്ളമൂറി:)\n31 May, 2006 19:18\nഅണ്ണന്റെ സ്റ്റ്രട്ടജി അപാരം. രസകരമായി എഴുതിയിരിക്കുന്നു. 100 മാര്‍ക്ക്.\n02 June, 2006 00:14\n02 June, 2006 01:09\nവായിക്കാന് ഒരു ഇമ്പം ഉണ്ടു...\n02 June, 2006 13:12\nഅടിപൊളി കുമാര് ഭായ്!\n03 June, 2006 16:07\nതകര്‍പ്പുകളാണല്ലോ! നാട്ടുകാരൊക്കെ അറിഞ്ഞിട്ടാണോ ഈ ഒറ്റിക്കൊടുക്കല്? ഇതൊക്കെ ജീവിച്ചിരിക്കുന്ന കഥാപാത്രങ്ങള് തന്നേ?\nഅല്ലെങ്കിലനിയാ അടിവരണ വഴി അറിയില്ല.\n17 September, 2006 18:31\nകുമാര്‍ജീ.. രസികന് എഴുത്ത്..\n21 May, 2007 18:35\nതാങ്കളുടെ ചിത്രങ്ങള് മാത്രമേ ഇതേവരെ കണ്ടിട്ടുള്ളു.താമസിച്ചാണങ്കിലും ഇതു വായിക്കാനവസരമുണ്ടായത് മഹാഭാഗ്യം.\nവായന് തുടങ്ങിയിട്ട് തീര്‍ന്നത് അറിഞ്ഞതേയില്ല.\n21 May, 2007 22:04\nGungho Monk said...\nithupole okke ethu police karanum....( mathrubhumi parasyathile )ezhutham...........pinne vere oru paniyum koodi illangil parayukayum venda..........Than aruva.....?\n14 June, 2007 10:24\nNot able to read?\nThis blog is in Malayalam language. To view, please download and install Malayalam Unicode font AnjaliOldLipi\nപി. എ. ഉത്തമന് (1)\nസോമന് മേശിരി (2)\nപത്തായത്തില് ഇരിക്കിന പോസ്റ്റൂകള്\nഇതീന്ന് എന്തരെങ്കിലും വേണോങ്കീ ചോയിച്ചാമതി ചെല്ലാ.. അടിച്ചുമാറ്റണം എന്നില്ല.\nവായനക്കാര് ഇവിടെ ഒണ്ട്


അശ്വതി മുതല് രേവതി വരെ;അതില് ഭാഗ്യമുള്ള നക്ഷത്രം | which is the luckiest birth star - Malayalam BoldSky\n| Published: Wednesday, September 19, 2018, 13:09 [IST]\nജീവിതത്തില് ഭാഗ്യ നിര്‍ഭാഗ്യങ്ങള്‍ക്ക് വളരെയധികം പ്രാധാന്യം കൊടുക്കുന്നവരാണ് നമ്മളെല്ലാവരും. ജീവിതത്തിലെ ഓരോ ഘട്ടത്തിലും ഉണ്ടാവുന്ന ഭാഗ്യവും നിര്‍ഭാഗ്യവും എല്ലാം ഏതൊക്കെ തരത്തിലാണ് നിങ്ങളെ ബാധിക്കുന്നത് എന്ന് അറിയേണ്ടത് അത്യാവശ്യമാണ്. എല്ലായ്‌പ്പോഴും ജീവിതത്തില് സന്തോഷം മാത്രം ഉണ്ടായിരിക്കുകയില്ല. ജീവിതത്തില് സന്തോഷവും ദു:ഖവും ഒരു പോലെയാണ് ഉണ്ടാവുന്നത്. അതുകൊണ്ട് തന്നെ ഇത്തരം അവസ്ഥകള്‍ക്ക് പലപ്പോഴും നമ്മള് വിധിയെ പഴിക്കാറുണ്ട്. അതിലുപരി എന്തെങ്കിലും പ്രശ്‌നങ്ങള് ജീവിതത്തില് ഉണ്ടായാല് ഉടനേ തന്നെ ജ്യോത്സ്യനെ കണ്ട് നമ്മുടെ സമയം ശരിയാണോ അല്ലയോ എന്ന് നോക്കുന്നവരും ചില്ലറയല്ല.\nഎന്നാല് നമ്മുടെ ജന്മ നക്ഷത്രപ്രകാരം പല വിധത്തിലുള്ള സ്വഭാവ രീതികളും ഉയര്‍ച്ച താഴ്ചകളും എല്ലാം ജീവിതത്തില് ഉണ്ടാവുന്നു. ഇത് നമ്മുടെ ജീവിതത്തില് വളരെയധികം സ്വാധീനിക്കുന്നുണ്ട്. സാമ്പത്തിക മേഖലയില് ആയാലും സ്വകാര്യജീവിതത്തില് ആയാലും ദാമ്പത്യ ബന്ധത്തിലായാലും എല്ലാം വളരെയധികം പ്രാധാന്യം ജന്മ നക്ഷത്രങ്ങള്‍ക്കും രാശികള്‍ക്കും ഉണ്ട്. ഇതെല്ലാം പലപ്പോഴും ജീവിതത്തില് ഉണ്ടാക്കുന്ന പ്രതിസന്ധികളെക്കുറിച്ചും നല്ല കാര്യങ്ങളെക്കുറിച്ചും അറിഞ്ഞിരിക്കുന്നത് നല്ലതാണ്. ഏതൊക്കെ നക്ഷത്രക്കാരാണ് ഭാഗ്യത്തെ കൂടെക്കൂട്ടിയിട്ടുള്ളത് എന്ന് നോക്കാം.\nആദ്യത്തെ നക്ഷത്രത്തില് തന്നെ ഏറ്റവും അധികം ഭാഗ്യം ഒളിഞ്ഞ് കിടപ്പുണ്ട് എന്ന കാര്യത്തില് സംശയം വേണ്ട. ഏതറ്റം വരെ പോയും വിദ്യനേടുന്നതിന് ഇവര് ശ്രമിക്കുന്നു. ഇഷ്ടമില്ലാത്തത് ഇഷ്ടമല്ല എന്ന് തന്നെ തുറന്ന് പറയുന്ന കാര്യത്തില് ഇവര്‍ക്ക് സംശയിക്കേണ്ടതായി വരില്ല. മാത്രമല്ല സ്വന്തം കഴിവുകളെപ്പറ്റി വളരെയധികം മതിപ്പാണ് ഇവര്‍ക്കുണ്ടാവുന്നത്. സഹായം ആഗ്രഹിച്ച് ചെല്ലുന്നവര്‍ക്ക് ഒരിക്കലും ഇവരുടെ അടുത്ത് നിന്ന് നിരാശയോടെ മടങ്ങിപ്പോവേണ്ടതായി വരില്ല. സാമ്പത്തിക സ്ഥിതി എന്നും ഇവര്‍ക്ക് നല്ലതായിരിക്കും. ഒരിക്കലും പണത്തിന്റെ പേരില് ബുദ്ധിമുട്ട് അനുഭവിക്കേണ്ടതായി വരില്ല. അവസരങ്ങള് തട്ടിത്തെറിപ്പിച്ചാലും അതെല്ലാം വീണ്ടും നിങ്ങളിലേക്ക് തന്നെ എത്തുന്നു.\nകാര്‍ത്തിക നക്ഷത്രക്കാരും ഭാഗ്യത്തിന്റെ കാര്യത്തില് ഒട്ടും പുറകിലല്ല. എല്ലാവരോടും നല്ല സ്‌നേഹത്തോടെയുള്ള പെരുമാറ്റം ആയിരിക്കും ഇവരുടേത്. സത്യസന്ധതയാണ് ഇവരുടെ മുഖമുദ്ര. എന്നാല് സഹായിച്ചവരോട് ഒരിക്കലും വീണ്ടും നന്ദി രേഖപ്പെടുത്തുന്ന സ്വഭാവക്കാരായിരിക്കില്ല ഇവര്. ദാമ്പത്യ ജീവിതത്തില് പ്രശ്‌നങ്ങള് ഉണ്ടാവുമെങ്കിലും അതെല്ലാം പരിഹരിച്ച് മുന്നോട്ട് പോവുന്നതിന് ഇവര് മുന്‍കൈയ്യെടുക്കുന്നു. വിദ്യാഭ്യാസത്തിനനുസരിച്ചുള്ള ജോലി ഇവര്‍ക്ക് ലഭിക്കുന്നു. എന്നാല് മാനസിക സമ്മര്‍ദ്ദത്തിന് അടിമപ്പെടാതെ നോക്കേണ്ടത് അത്യാവശ്യമാണ്. അല്ലെങ്കില് അതുണ്ടാക്കുന്ന പ്രതിസന്ധികള് ജീവിതം കുട്ടിച്ചോറാക്കുന്നു.\nരോഹിണി നക്ഷത്രക്കാരും വളരെയധികം ഭാഗ്യമുള്ളവരാണ്. കച്ചവടത്തില് ഇവര് എത്ര താഴ്ന്ന് കിടന്നാലും അതിലെല്ലാം വിജയിക്കുന്നു. എന്നാല് സ്ത്രീകള് അല്‍പം ആഢംബര പ്രിയരായിരിക്കും. പക്ഷേ നിസ്സാര കാര്യങ്ങള്‍ക്ക് പോലും രോഹിണി നക്ഷത്രത്തില് ജനിച്ച സ്ത്രീകള് പ്രശ്‌നങ്ങള് ഉണ്ടാക്കുന്നു. ഇത് ഇവരുടെ കുടുംബ ജീവിതത്തില് പലപ്പോഴും മന:പ്രയാസം ഉണ്ടാക്കുന്നതിന് കാരണമാകുന്നു. എന്നാല് കിട്ടുന്ന പങ്കാളി വളരെയധികം നല്ല ഗുണങ്ങളും സ്വഭാവ ശുദ്ധിയും ഉള്ള വ്യക്തിയായിരിക്കും. ഒരിക്കലും കുടുംബ ജീവിതത്തില് നടത്തിയ തിരഞ്ഞെടുപ്പിന്റെ പേരില് ദു:ഖിക്കേണ്ടതായി വരില്ല. അമ്മയോടായിരിക്കും ഇവര്‍ക്ക് കൂടുതല് അടുപ്പം ഉണ്ടാവുന്നത്.\nതിരുവാതിര നക്ഷത്രക്കാര് ഏത് കാര്യത്തിന് ഇറങ്ങിപ്പുറപ്പെട്ടാലും അവിടെയെല്ലാം തന്റേതായ വ്യക്തി മുദ്ര പതിപ്പിക്കുന്ന വ്യക്തിയായിരിക്കും. പക്ഷേ ഇവരില് ഏറ്റവും പ്രശ്‌നം എന്ന പറയാവുന്ന സ്വഭാവം ഇവരുടെ അമിത ദേഷ്യമായിരിക്കും. ചതിയും പ്രതിസന്ധികളും ആണ് ഇവരില് ഏറ്റവും കൂടുതല് ബാധിക്കുന്നത്. പൊതുവേ അഹങ്കാരികളാകുമെങ്കിലും അഹങ്കാരം കാഴ്ചയില് മാത്രമേ ഉണ്ടാവുകയുള്ളൂ. വളരെ ശാന്ത സ്വഭാവക്കാരും മറ്റുള്ളവരുടെ പ്രശ്‌നങ്ങള് മനസ്സിലാക്കുന്നവരും ആയിരിക്കും ഇവര്. സാമ്പത്തിക നേട്ടങ്ങള് ഇവരുടെ ജീവിതത്തില് ധാരാളം ഉണ്ടാവുന്നു. ഇഷ്ടപ്പെട്ട ജോലി ചെയ്യുന്നതിന് ഇവര്‍ക്ക് കഴിയുന്നു.\nആയില്യം നക്ഷത്രക്കാര് മുഖസ്തുതിയും പ്രശസ്തിയും ഇഷ്ടപ്പെടുന്നവരായിരിക്കും. എന്നാല് ഇത്തരക്കാര്‍ക്കെല്ലാം ജീവിതത്തില് പല വിധത്തിലുള്ള പ്രതിസന്ധിയും അനുഭവിക്കുന്നുണ്ട്. പൊതുവേ ആയില്യം നക്ഷത്രക്കാര് ദു:ഖിതരായാണ് കാണപ്പെടുന്നത്. എന്നാല് ഇവര്‍ക്ക് വിവാഹശേഷം വളരെ നല്ല ജീവിതമായിരിക്കും ഇവര്‍ക്കുണ്ടാവുന്നത്. എന്നാല് സ്വഭാവത്തിലെ സ്ഥിരതയില്ലായ്മ പലപ്പോഴും പല വിധത്തില് പ്രതിസന്ധികള് ഉണ്ടാക്കുന്നു. ഇവര് വളരെയധികം ധൈര്യശാലികള് ആയിരിക്കും. പക്ഷേ ഒരിക്കലും സാമ്പത്തിക ബുദ്ധിമുട്ട് അനുഭവിക്കേണ്ടതായി വരില്ല. ജീവിതം ആഗ്രഹിക്കുന്ന രീതിയില് മൂന്നോട്ട് കൊണ്ട് പോവുന്നതിന് ഇവര്‍ക്ക് കഴിയുന്നു.\nമകം നക്ഷത്രക്കാരും വളരെയധികം ഭാഗ്യം ഒളിഞ്ഞ് കിടക്കുന്നവരായിരിക്കും. എന്നാല് കുപ്പയിലെ മാണിക്യം പോലെ അത് തിരിച്ചറിയാന് കൂടുതല് സമയം എടുക്കുന്നു എന്നതാണ് സത്യം. മറ്റുള്ളവരോട് പെട്ടെന്ന് ദേഷ്യപ്പെടുമെങ്കിലും ഒരിക്കലും അവരോടെ പിണങ്ങിക്കഴിയാന് ഇവര് ആഗ്രഹിക്കുന്നില്ല. മകം നക്ഷത്രക്കാര്‍ക്ക് സഹോദര സ്‌നേഹം വളരെ കൂടുതലായിരിക്കും. അതുകൊണ്ട് തന്നെ സഹോദരങ്ങള്‍ക്ക് വേണ്ടി മരിക്കാന് വരെ ഇവര് തയ്യാറാവും. എപ്പോഴും ആവശ്യത്തിന് പണം ഇവരുടെ കൈയ്യില് കാണും. എന്നാല് ഒരിക്കലും ധൂര്‍ത്തടിക്കുകയില്ല, പണത്തിന്റെ വില നല്ലതു പോലെ അറിയുന്നവരായിരിക്കും ഇവര്. ആഗ്രഹിക്കുന്നതിന് വേണ്ടി എത്ര കഷ്ടപ്പെടുന്നതിനും ഇവര് തയ്യാറാവുന്നു.\nഉത്രം നക്ഷത്രക്കാര് വളരെയധികം സൗന്ദര്യ ബോധം ഉള്ളവരാണ്. എന്നാല് ദേഷ്യം വന്നാല് വീണ്ടു വിചാരമില്ലാതെ പ്രവര്‍ത്തിക്കുന്നവരായിരിക്കും. മറ്റുള്ളവര് തങ്ങളെ വിമര്‍ശിക്കുന്നത് ഇവര്‍ക്ക് ഇഷ്ടമല്ല. ഇഷ്ടപ്പെടാത്ത ചുറ്റുപാടില് ഒരു നിമിഷം പോലും ചിലവഴിക്കാന് ഇവര് തയ്യാറാവില്ല. ഉത്രം നക്ഷത്രക്കാര്‍ക്ക് പക്ഷേ ഒന്നിലധികം വിവാഹം കഴിക്കാനുള്ള യോഗം ഉണ്ട്. ഇവര്‍ക്ക് കുടുംബ ഭരണത്തില് നല്ല കഴിവ് കാണുന്നു. ഈശ്വര ചിന്തയായിരിക്കും ഇവരുടെ ഏറ്റവും വലിയ സമ്പത്ത്. ഇവരുടെ കുടുംബ ജീവിചം വളരെയധികം സംതൃപ്തി നിറഞ്ഞതായിരിക്കും. പലപ്പോഴും കുടുംബത്തിന്റെ ഉത്തരവാദിത്വം നേരത്തേ തന്നെ ഇവരുടെ ചുമലിലായിരിക്കും. എന്നാല് ഏത് കാര്യത്തിനും തളരാതെ മുന്നോട്ട് പോവുന്നതിനും ശുഭാപ്തി വിശ്വാസം കൈവിടാത്തവരും ആയിരിക്കും ഇവര്.\nആരോഗ്യമാണ് ഏറ്റവും വലിയ സമ്പത്ത് എന്ന രീതിയില് ജീവിക്കുന്നവരായിരിക്കും ഇവര്. ഒരിക്കലും ജീവിതത്തിലെ മോശം വശങ്ങളെക്കുറിച്ചും അത്തരത്തിലുള്ള അനുഭവങ്ങളെക്കുറിച്ചും ചിന്തിക്കുകയില്ല. ഗുരുഭക്തിയും ഭര്‍ത്താവിനോടുള്ള സ്‌നേഹവും ആയിരിക്കും ഇവരെ മറ്റുള്ളവരില് നിന്ന് വ്യത്യസ്തരാക്കുന്നത്. സാമ്പത്തികമായി യാതൊരു വിധത്തിലുള്ള ബുദ്ധിമുട്ടും ഇവര് അനുഭവിക്കുകയില്ല. ജീവിതത്തില് എത്രയൊക്കെ കഷ്ടപ്പെട്ടാലും അവിടെയെല്ലാം ഒരു അദൃശ്യകരങ്ങള് ഇവരെ സംരക്ഷിച്ച് പോരുന്നു. മാതൃകാപരമായ ജീവിതമായിരിക്കും ഇവരുടേത്.\nഅവിട്ടം തവിട്ടിലും മുളക്കും എന്നൊരു ചൊല്ല് തന്നെയുണ്ട്. അത്രക്ക് ഭാഗ്യമുള്ള ഒരു നക്ഷത്രമാണ് അവിട്ടം എന്ന കാര്യത്തില് സംശയം വേണ്ട. ഏത് കാര്യത്തേയും അതിന്റേതായ ഗൗരവത്തോടെ സമീപിക്കാന് ഇവര്‍ക്ക് കഴിയുന്നു. കുടുംബവുമായി ഒത്തു പോവുന്നതിന് ഇവരെക്കഴിഞ്ഞേ ആഴുകളുള്ളൂ. സാമ്പത്തിക സ്ഥിതിയും വളരെയധികം നല്ല രീതിയില് മുന്നോട്ട് പോവുന്നു. കൃഷിയായിരിക്കും പ്രധാന വരുമാന മാര്‍ഗ്ഗമെങ്കിലും ഒരിക്കലും ജീവിതത്തില് പ്രതിസന്ധികള് അനുഭവിക്കേണ്ടതായി വരില്ല. വളരെ തന്റേടത്തോടെ കാര്യങ്ങളെയെല്ലാം സമീപിക്കുന്നവരായിരിക്കും ഇവര്. ഔദ്യോഗിക മേഖലയിലും വളരെയധികം മുന്നിട്ട് നില്‍ക്കുന്നു ഇവര്.\nഇരുപത്തി ഏഴാമത്തെ നക്ഷത്രമാണ് രേവതി. ജീവിതത്തില് സര്‍വ്വ വിധ സുഖ സൗകര്യങ്ങളും ഇവര് അനുഭവിക്കുന്നു. രേവതി നക്ഷത്രക്കാര് പൊതുവേ സൗന്ദര്യമുള്ളവരും അന്തസ്സുള്ളവരും ആയിരിക്കും. സ്വതന്ത്രമായി ചിന്തിക്കുന്നവരായിരിക്കും ഇവര്. ബുദ്ധിയുടെ കാര്യത്തില് ഇവരെ തോല്‍പ്പിക്കാന് ഒരിക്കലും ആര്‍ക്കും കഴിയുകയില്ല. അങ്ങിനെയൊന്നും ആരേയും വിശ്വസിക്കുന്ന പ്രകൃതക്കാരും അല്ല ഇവര്. ശുദ്ധ ഗതിക്കാരായ ഈ നാളുകാര് പെട്ടെന്ന് തന്നെ ദേഷ്യപ്പെടുന്നവരായിരിക്കും. എന്നാല് ഒരിക്കവും ജീവിതത്തിന് താളപ്പിഴ സംഭവിക്കാതെ നല്ല രീതിയില് മുന്നോട്ട് കൊണ്ടു പോവുന്നതിന് ഇവര്‍ക്ക് സാധിക്കുന്നു. സ്ത്രീകളാണെങ്കില് പൊതു രംഗത്ത് നല്ലതു പോലെ ശോഭിക്കുന്നു.\nwhich is the luckiest birth star\nWe have listed most lucky birth stars according to zodiac sign, takealook.\nStory first published: Wednesday, September 19, 2018, 13:09 [IST]


ljp jdu bihar politics | മകനെ നേതൃത്വം ഏൽപ്പിച്ച പസ്വാന്റെ തീരുമാനത്തിൽ തുടങ്ങിയ അസ്വാരസ്യം; എൻഡിഎ വിട്ട് തനിച്ച് മത്സരിച്ചത് ജെഡിയുവിനെ തകർക്കാൻ; ദലിത് വോട്ടുബാങ്കിൽ കണ്ണുവച്ച ചിരാഗിന് തിരിച്ചടിയായി ജനവിധി; കലഹം മുതലെടുത്ത് പാർട്ടിയെ പിളർപ്പിലെത്തിച്ചത് നിതീഷിന്റെ പ്രതികാരം; ഇത് മോദിക്കുള്ള മറുപടിയോ? ബീഹാറിൽ നിതീഷ് വീണ്ടും കിങ് മേക്കർ - MarunadanMalayalee.com\nJune 16, 202110:31 AM IST Permalink\nപട്ന: ബിഹാറിൽ ദലിത് വോട്ടുബാങ്ക് സൃഷ്ടിച്ച് നേട്ടങ്ങൾ കൊയ്ത റാം വിലാസ് പാസ്വന്റെ കാലഘട്ടം കഴിഞ്ഞതോടെ ലോക് ജനശക്തി പാർട്ടി നേരിടുന്നത് കനത്ത തിരിച്ചടി. മകൻ ചിരാക് പാസ്വനെ പാർട്ടി നേതൃത്വം എൽപ്പിച്ച് 'തലമുറ' മാറ്റത്തിന് തുടക്കമിട്ട റാം വിലാസ് പാസ്വന്റെ തീരുമാനത്തിന് പിന്നാലെ തുടക്കമിട്ട അസ്വാരസ്യമാണ് പാർട്ടിയെ പിളർപ്പിൽ എത്തിച്ചത്.\nപാർട്ടിയിൽ ചിരാഗിനു നൽകിയ അമിതാധികാരങ്ങൾ പിതൃസഹോദരൻ പശുപതി പാരസിനെ അലോസരപ്പെടുത്തിയതോടെയാണ് പ്രതിസന്ധി രൂക്ഷമായത്. പാർട്ടിയുടെ ബിഹാർ സംസ്ഥാന അധ്യക്ഷ സ്ഥാനത്തുനിന്നു പശുപതി പാരസിനെ മാറ്റി ബന്ധുവായ പ്രിൻസ് രാജിനെ നിയോഗിച്ചതു പോലും ചിരാഗിന്റെ സ്വാധീനം ഉറപ്പിക്കാനായിരുന്നു. എന്നാൽ എല്ലാ കണക്കുകൂട്ടലുകളും പിഴച്ചു. മകനെ പാർട്ടിയുടെ കടിഞ്ഞാൺ ഏൽപ്പിച്ച് കേന്ദ്രമന്ത്രി സ്ഥാനത്തേക്ക് ഒതുങ്ങിക്കഴിയാൻ തുടങ്ങവെയാണ് അപ്രതീക്ഷിതമായി പസ്വാന്റെ മരണം.\nകഴിഞ്ഞ നിയമസഭാ തിരഞ്ഞെടുപ്പിൽ എൻഡിഎ വിട്ടു തനിച്ചു മൽസരിക്കാനുള്ള ചിരാഗ് പസ്വാന്റെ തീരുമാനം ബിഹാറിൽ ദലിത് രാഷ്ട്രീയത്തിന്റെ ബലപരീക്ഷണം കൂടിയായിരുന്നു. എന്നാൽ തിരഞ്ഞെടുപ്പു പ്രചരണ സമയത്തായിരുന്നു റാം വിലാസ് പസ്വാന്റെ വിയോഗം. തിരഞ്ഞെടുപ്പിനു ശേഷം ബിജെപിയുമായി ചേർന്നു സർക്കാരുണ്ടാക്കുമെന്ന ചിരാഗ് പസ്വാന്റെ വീരവാദം, ഫലം വന്നപ്പോൾ പൊളിഞ്ഞു. എൽജെപി ടിക്കറ്റിൽ വിജയിച്ച ഏക എംഎൽഎ രാജ്കുമാർ ജെഡിയുവിൽ ചേർന്നതോടെ പാർട്ടിക്കു നിയമസഭയിലുണ്ടായിരുന്ന പ്രാതിനിധ്യവും നഷ്ടമായി. ദേശീയ തലത്തിൽ ദലിത് സ്വത്വ രാഷ്ട്രീയത്തിനു നേതൃത്വം നൽകിയ റാം വിലാസ് പസ്വാന്റെ വിയോഗം ബിഹാറിൽ ദലിത് രാഷ്ട്രീയത്തെ ഒന്നകെ തളർത്തുന്നതായിരുന്നു തിരഞ്ഞെടുപ്പ് ഫലം.\nഎന്നാൽ നിയമസഭാ തിരഞ്ഞെടുപ്പിൽ പരമാവധി ജെഡിയു സ്ഥാനാർത്ഥികളുടെ പരാജയം ഉറപ്പാക്കുകയെന്ന ചിരാഗിന്റെ ആഗ്രഹം ഏകദേശം നടന്നു. എൻഡിഎയിലെ ഏറ്റവും വലിയ കക്ഷിയെന്ന സ്ഥാനം ബിജെപിക്ക് അടിയറ വച്ച് ജെഡിയു ജൂനിയർ പാർട്‌നറാവുകയും ചെയ്തു. ബിജെപിയുടെ ഔദാര്യത്തിൽ മുഖ്യമന്ത്രിയാകേണ്ടി വന്ന നിതീഷ് കുമാറിന്റെ പക മുഴുവൻ അതോടെ ചിരാഗ് പസ്വാനോടായി. ജെഡിയുവിനെ ദുർബലമാക്കാൻ ബിജെപിയുടെ മൗനാനുവാദം ചിരാഗ് പസ്വാനുണ്ടായിരുന്നുവെന്ന സംശയം ബലപ്പെടുത്തുന്നതായിരുന്നു തിരഞ്ഞെടുപ്പ് ഫലം. ചിരാഗിന്റെ 'പോരാട്ടം' പ്രതീക്ഷിച്ചപോലെ തന്നെ ബിജെപിക്ക് ബിഹാർ രാഷ്ട്രീയത്തിൽ മേൽക്കൈ നൽകിയെങ്കിലും നിതീഷിന്റെ അപ്രമാതിത്വം ഇപ്പോഴും ചോദ്യം ചെയ്യാൻ ബിജെപി നേതൃത്വത്തിന് കഴിയുന്നതല്ല. ചിരാഗിനെ മുന്നിൽ നിർത്തിയുള്ള രാഷ്ട്രീയ ഗൂഢനീക്കങ്ങൾക്കുള്ള മറുപടിയാണ് നിതീഷ് ഇപ്പോൾ നൽകുന്നത്.\n2020ലെ നിയമസഭാ തിരഞ്ഞെടുപ്പിൽ ഒറ്റയ്ക്കു ശക്തി തെളിയിക്കുന്നതിൽ പരാജയപ്പെട്ട ചിരാഗ് പസ്വാൻ എൻഡിഎയിൽ തിരിച്ചെത്തി കേന്ദ്രമന്ത്രി സ്ഥാനം നേടാൻ ശ്രമം ഇതിന് തെളിവായിരുന്നു. എന്നാൽ നിതീഷ് കുമാർ കടുത്ത എതിർപ്പ് ഉയർത്തിയതോടെ എൻഡിഎ നേതൃത്വം ചിരാഗിനെ കൈവിട്ടു. പിതാവിന്റെ ഒഴിവിൽ കേന്ദ്രമന്ത്രിയാകാമെന്ന ചിരാഗിന്റെ പദ്ധതിയും വിജയിച്ചില്ല. നിതീഷ് കുമാറിനെ പ്രകോപിപ്പിക്കുന്ന തരത്തിൽ ചിരാഗ് പസ്വാനെ കേന്ദ്രമന്ത്രിസഭയിൽ ഉൾപ്പെടുത്താൻ ബിജെപി കേന്ദ്ര നേതൃത്വവും താൽപര്യമെടുത്തില്ല.\nരാഷ്ട്രീയ ചാണക്യനായ നിതീഷ് കുമാർ അതിനിടെ ചിരാഗിനെ തകർക്കാനുള്ള പദ്ധതികൾ ആവിഷ്‌കരിച്ചു. ചിരാഗിനോട് ഇടഞ്ഞു നിന്ന പശുപതി പാരസിനെ കരുവാക്കി നീക്കം തുടങ്ങി. എൻഡിഎയിൽനിന്നു വിട്ടു നിന്നാൽ എൽജെപിക്ക് അധികാരവും ഭാവിയുമില്ലെന്ന പ്രായോഗിക സമീപനത്തിലേക്ക് മറ്റ് എംപിമാരും അതോടെ എത്തിച്ചേർന്നു. ബിജെപിജെഡിയു സഖ്യത്തിന്റെ ഭാഗമായി രാഷ്ട്രീയ ഭാവി സുരക്ഷിതമാക്കാൻ പാർട്ടി എംപിമാർ പശുപതി പാരസിനു പിന്നിൽ അണിനിരന്നതോടെ ചിരാഗ് പസ്വാന് അപ്രതീക്ഷിത പ്രഹരമേറ്റു.\nപാർട്ടി അധ്യക്ഷ സ്ഥാനത്തുനിന്നും പാർലമെന്ററി പാർട്ടി നേതൃത്വത്തിൽനിന്നും പുറത്താക്കപ്പെട്ട ചിരാഗ് പസ്വാന്റെ രാഷ്ട്രീയ ഭാവി അനിശ്ചിതത്വത്തിലാണ്. പാർട്ടി പിളർപ്പിൽ അഞ്ച് എംപിമാരുള്ള എതിർപക്ഷത്തിനു മുന്നിൽ ഒറ്റയാൾ പട്ടാളമായി നിൽക്കുകയാണ് ചിരാഗ്. അണികൾക്കിടയിൽ ചിരാഗിനു സ്വാധീനമുണ്ടെങ്കിലും ഫലത്തിൽ ഒറ്റപ്പെട്ട അവസ്ഥ. പരാസിനൊപ്പം പോയ5എംപിമാരെ പാർട്ടി ദേശീയ നിർവാഹക സമിതി യോഗം വിളിച്ചു പുറത്താക്കിയിരിക്കുകയാണ് ചിരാഗ്. ഇത്തരത്തിൽ പിളർന്നു ദുർബലമായ വിഭാഗത്തിന്റെ നേതാവായി സംഘടന വീണ്ടും കെട്ടിപ്പടുക്കാൻ ഭഗീരഥ പ്രയത്‌നം വേണ്ടി വരും. എൻഡിഎയിലേക്കു തിരിച്ചു കയറാൻ കഴിയില്ലെന്ന യാഥാർഥ്യം ഉൾക്കൊണ്ട ചിരാഗ് പസ്വാന് ഇനി അഭയം മഹാസഖ്യം മാത്രം.\nചിരാഗ് പസ്വാനെ ആർജെഡിയും കോൺഗ്രസും സ്വാഗതം ചെയ്തു കഴിഞ്ഞു. ബിഹാർ രാഷ്ട്രീയത്തിൽ ആർജെഡി നേതാവ് തേജസ്വി യാദവും ചിരാഗ് പസ്വാനും കൈകോർത്താൽ ഭാവിയുണ്ടെന്ന പ്രതീക്ഷയും ഉയരുന്നുണ്ട്. പിതാവിന്റെ തണലിൽ സുരക്ഷിതനായിരുന്ന ചിരാഗിനു മുന്നിൽ ഇനിയുള്ളത് വെല്ലുവിളിയുടെ നാളുകളാണ്. പശുപതി പരാസ് വിഭാഗത്തിന്റെ ഭാവിയും അത്ര ശോഭനമല്ല. തൽക്കാലം കേന്ദ്രമന്ത്രിസ്ഥാനത്തിലൂടെ പിടിച്ചു നിൽക്കാമെങ്കിലും വരും തിരഞ്ഞെടുപ്പുകളിൽ എൻഡിഎയിൽ മുൻകാല പ്രാധാന്യം പാർട്ടിക്കു ലഭിക്കുമോയെന്ന കാര്യം സംശയമാണ്. പാർട്ടി എംപിമാരെയും എംഎൽഎമാരെയും വിലയ്‌ക്കെടുക്കാൻ കാത്തുനിൽക്കുന്ന പ്രബല കക്ഷികളുടെ ഭീഷണിയും എന്നും പരാസിന്റെ തലയ്ക്കു മുകളിലുണ്ടാകും. യഥാർഥ എൽജെപി ആരുടേതെന്ന തർക്കത്തിൽ വരുംനാളുകളിൽ നിയമപോരാട്ടത്തിനും പരാസിനു മുൻപന്തിയിൽ നിൽക്കേണ്ടി വരും. അവിടെ തിരിച്ചടിയേൽക്കാതെ നോക്കുകയും വേണം.\nരാം വിലാസ് പസ്വാൻ അന്തരിച്ച് വെറും എട്ടു മാസം തികയുമ്പോഴേക്കുമാണ് പാർട്ടി രണ്ടായി പിളർന്നിരിക്കുന്നത്. പാർട്ടിയുടെ ആറ് എംപിമാരിൽ അഞ്ചു പേരും പരാസിനൊപ്പമാണെങ്കിലും നിയന്ത്രണം ഇപ്പോഴും തന്റെ കയ്യിലാണെന്നു വ്യക്തമാക്കാനാണ് ചിരാഗ് ദേശീയ നിർവാഹക സമിതി വിളിച്ചു ചേർത്തത് (ജാമുയി എംപിയാണ് ചിരാഗ്). വെർച്വൽ യോഗത്തിൽ സമിതിയിലെ 76 അംഗങ്ങളിൽ 41 പേരും പങ്കെടുത്തെന്നും എൽജെപി ബിഹാർ യൂണിറ്റഡ് വർക്കിങ് പ്രസിഡന്റ് രാജു തിവാരി വ്യക്തമാക്കുന്നു. അഞ്ച് എംപിമാരെ 'പാർട്ടി വിരുദ്ധ' പ്രവർത്തനത്തിനാണു പുറത്താക്കിയതെന്നും യോഗം വ്യക്തമാക്കി. പെട്ടെന്നു വിളിച്ചു ചേർത്ത യോഗമായതിനാലാണു പലർക്കും പങ്കെടുക്കാനാകാതെ പോയത്. അവരെല്ലാം ചിരാഗിന് പിന്തുണ അറിയിച്ചെന്നും തിവാരി വ്യക്തമാക്കി.\nപരാസും സമാന്തരമായി നിർവാഹകസമിതി യോഗം ചേർന്നെങ്കിലും എത്ര പേർ പങ്കെടുത്തുവെന്നതു വ്യക്തമാക്കിയില്ല. 'ഒരാൾക്ക് ഒരു പദവി' എന്ന പാർട്ടി നയം അനുസരിച്ചാണ് ചിരാഗിനെ പാർട്ടി അധ്യക്ഷ സ്ഥാനത്തുനിന്നു മാറ്റിയതെന്നും പരാസ് വിഭാഗം വ്യക്തമാക്കി. പുതിയ അധ്യക്ഷനെ തിരഞ്ഞെടുക്കാൻ പാർട്ടിയുടെ ദേശീയ കൗൺസിൽ അഞ്ചു ദിവസത്തിനകം ചേരുമെന്നും വിമതവിഭാഗം അറിയിച്ചിട്ടുണ്ട്. അതിനിടെ ബുധനാഴ്ച വാർത്താ സമ്മേളനം വിളിക്കാൻ ചിരാഗ് തീരുമാനിച്ചിട്ടുണ്ടെന്നാണു വിവരം. പാർട്ടി എംപിയും ബന്ധുവുമായ പ്രിൻസ് രാജിനെ ഭീഷണിപ്പെടുത്തിയാണ് പരാസ് ഒപ്പം നിർത്തിയതെന്നും ചിരാഗ് ആരോപിക്കുന്നു. ലൈംഗിക പീഡനാരോപണം ഉന്നയിക്കുമെന്ന് ഒരു യുവതിയെക്കൊണ്ടു പറയിച്ചാണ് പരാസ് പ്രിൻസിനെ ഒപ്പം നിർത്തിയതെന്നും ചിരാഗ് ആരോപിച്ചു. 'പൊലീസിൽ പരാതിപ്പെടൂ..' എന്നായിരുന്നു ഇതിനെപ്പറ്റി പരാസ് പ്രിൻസിനോട് ആവശ്യപ്പെട്ടത്. എന്നാൽ ഇതിന്മേൽ പ്രിൻസ് പ്രതികരിച്ചിട്ടില്ല. വിഷയത്തിൽ ബിജെപിയുടെ കേന്ദ്രസംസ്ഥാന നേതൃത്വങ്ങളും തന്ത്രപരമായ മൗനം തുടരുകയാണ്.\nബിഹാറിൽ ദലിത് വോട്ടുബാങ്ക് സൃഷ്ടിച്ച റാം വിലാസ് പസ്വാൻ എൽജെപിയെ കുടുംബ പാർട്ടിയാക്കി മാറ്റിയതിന്റെ അനന്തര ഫലമാണ് അടി തെറ്റിയുള്ള എൽജെപിയുടെ വീഴ്ച. ദേശീയ തലത്തിൽ ദലിത് സ്വത്വ രാഷ്ട്രീയത്തിനു നേതൃത്വം നൽകിയ റാം വിലാസ് പസ്വാന്റെ പാർട്ടിയും നേതാക്കളും രാഷ്ട്രീയ അഭയം തേടി എതിരാളികൾക്ക് മുന്നിൽ കാത്തുനിൽക്കുകയാണ്.\nബീഹാറിൽ രാഷ്ട്രീയ കരുനീക്കങ്ങൾ ശക്തം\nഅത്താഴം മുടക്കിയായി ചിരാഗ് പാസ്വാൻ


Dileep Actress Case: Police Questioning Kavya Madhavan For Five Hours At Dileep's Aluva House | ചോദ്യമുനയില് നാലര മണിക്കൂര്; കാവ്യമാധവന് പ്രതിയാകുമോ? അന്വേഷണ സംഘം മടങ്ങി... - Malayalam Oneindia\n1 min ago ദിലീപിനൊപ്പം സിനിമ ചെയ്യും; അതിജീവിത എല്ലാ പെണ്‍കുട്ടികള്‍ക്കും പ്രചോദനമെന്ന് ദുര്‍ഗ കൃഷ്ണ\n4 min ago കാലവർഷം: കോഴിക്കോട് ജില്ലയിലെ 71 പ്രദേശങ്ങളില് മണ്ണിടിച്ചില് സാധ്യത\n6 min ago 'വനിതാ ഉദ്യോഗസ്ഥ എന്ന നിലയില് കേസന്വേഷിച്ചു എന്നു പറയുന്നത് ശരിയല്ല...'\nചോദ്യമുനയില് നാലര മണിക്കൂര്; കാവ്യമാധവന് പ്രതിയാകുമോ? അന്വേഷണ സംഘം മടങ്ങി...\nUpdated: Mon, May 9, 2022, 17:52 [IST]\nകൊച്ചി: നടി ആക്രമിക്കപ്പെട്ട കേസില് കാവ്യമാധവന്റെ ചോദ്യം ചെയ്യല് പൂര്‍ത്തിയായി. നാലര മണിക്കൂറാണ് കാവ്യയെ രണ്ടു അന്വേഷണ സംഘങ്ങള് ചോദ്യം ചെയ്തത്. നടി ആക്രമിക്കപ്പെട്ട കേസിലെയും വധഗൂഢാലോചന കേസിലെയും ഉദ്യോഗസ്ഥര് ആലുവയിലെ ദിലീപിന്റെ പത്മസരോവരം വീട്ടിലെത്തിയിരുന്നു. ഉച്ചയ്ക്ക് 12 മണിക്ക് എത്തിയ സംഘം അഞ്ച് മണിയോടെയാണ് മടങ്ങിയത്.\nകേസില് നിര്‍ണായകമാകുന്ന വിവരങ്ങള് കാവ്യയില് നിന്ന് ശേഖരിക്കുക എന്ന ലക്ഷ്യത്തോടെയാണ് ഉദ്യോഗസ്ഥര് എത്തിയത്. വീട്ടില്‍വച്ച് ചോദ്യം ചെയ്താല് മതിയെന്ന കാവ്യയുടെ നിര്‍ബന്ധത്തെ തുടര്‍ന്നായിരുന്നു പോലീസ് പത്മസരോവരത്തിലെത്തിയത്. ചോദ്യം ചെയ്യലിന് ശേഷം ലഭിക്കുന്ന വിവരങ്ങള് ഇങ്ങനെ....\nകാവ്യയുടെ ഉടമസ്ഥതയിലുണ്ടായിരുന്ന ലക്ഷ്യ എന്ന സ്ഥാപനത്തിലെ മുന് ജീവനക്കാരന് സാഗറിന്റെ മൊഴി സംബന്ധിച്ച കാര്യങ്ങള് അന്വേഷണ സംഘത്തിന് കാവ്യയില് നിന്ന് അറിയേണ്ടിയിരുന്നു. നടി ആക്രമിക്കപ്പെട്ട ശേഷം കേസിലെ പ്രതിയായ പള്‍സര് സുനി ലക്ഷ്യയിലെത്തി ഒരു പൊതി കൈമാറി എന്നായിരുന്നു സാഗറിന്റെ ആദ്യ മൊഴി. ഇക്കാര്യം പിന്നീട് ഇയാള് മാറ്റി പറഞ്ഞിരുന്നു.\nകാവ്യയുമായി ബന്ധപ്പെട്ട് ദിലീപിന്റെ ബന്ധു സുപ്രധാനമായ കാര്യങ്ങള് പറയുന്ന ശബ്ദ സന്ദേശം അടുത്തിടെ പുറത്തുവന്നിരുന്നു. ഇക്കാര്യത്തിലുള്ള വിശദീകരണം അന്വേഷണ സംഘത്തിന് അറിയേണ്ടതുണ്ട്. വിഐപിയാണ് നടി ആക്രമിക്കപ്പെട്ട ദൃശ്യങ്ങള് ദിലീപിന്റെ വീട്ടിലെത്തിച്ചത് എന്ന് സംവിധായകന് ബാലചന്ദ്ര കുമാര് പറഞ്ഞിരുന്നു. ഇതുമായി ബന്ധപ്പെട്ട കാര്യങ്ങളും കാവ്യയില് നിന്ന് അറിയണമായിരുന്നു.\nകാവ്യയില് നിന്ന് മൊഴിയെടുക്കാന് ഇന്ന് ഉച്ചയ്ക്ക് 12 മണിയോടെയാണ് അന്വേഷണ സംഘം ആലുവയിലെ വീട്ടിലെത്തിയത്. നടി ആക്രമിക്കപ്പെട്ട കേസ് അന്വേഷിക്കുന്ന ബൈജു പൗലോസ്, വധഗൂഢാലോചന കേസ് അന്വേഷിക്കുന്ന മോഹനചന്ദ്രന് എന്നിവര് സംഘത്തിലുണ്ടായിരുന്നു, അഞ്ച് മണിയോടെ ചോദ്യം ചെയ്യല് പൂര്‍ത്തിയാക്കി സംഘം മടങ്ങി. ഇനിയും കാവ്യയെ ചോദ്യം ചെയ്യുമോ എന്ന കാര്യത്തില് വ്യക്തതയില്ല.\nനേരത്തെ മറ്റു പ്രതികളില് നിന്നും സാക്ഷികളില് നിന്നും ലഭിച്ച വിവരങ്ങള് കാവ്യയില് നിന്നു ലഭിച്ച മൊഴിയുമായി ഒത്തുനോക്കുകയാണ് പോലീസ് ഇനി ചെയ്യുക. സംശയമുണ്ടെങ്കില് മാത്രമായിരിക്കും ഇനിയും കാവ്യയെ തേടി പോലീസ് എത്തുക. അന്വേഷണ സംഘത്തിന് മുന്നില് ഇനി 21 ദിവസങ്ങള് മാത്രമാണ് ബാക്കിയുള്ളത്. മെയ് 30ന് അന്വേഷണം പൂര്‍ത്തിയാക്കി റിപ്പോര്‍ട്ട് നല്‍കാനാണ് കോടതി നിര്‍ദേശം.\nകാവ്യയെ നേരത്തെ ചോദ്യം ചെയ്യേണ്ടതായിരുന്നു. അന്വേഷണ സംഘം നോട്ടീസ് നല്‍കുകയും ചെയ്തു. എന്നാല് വീട്ടില് വച്ച് ചോദ്യം ചെയ്താല് മതിയെന്ന് കാവ്യ പ്രതികരിച്ചു. സാക്ഷിയായ വനിതയെ വീട്ടിലെത്തി ചോദ്യം ചെയ്യണമെന്ന ചട്ടമുള്ളതിനാലാണ് പോലീസ് ഏറെ ചര്‍ച്ചകള്‍ക്ക് ശേഷം ആലുവയിലെ വീട്ടിലെത്തിയത്. വൈകീട്ട് ആറിന് മുമ്പ് വനിതകളെ ചോദ്യം ചെയ്യണമെന്നാണ് നിബന്ധന. ഈ സാഹചര്യത്തില് കൂടിയാണ് അഞ്ച് മണിയോടെ പോലീസ് മടങ്ങിയത്.\nദിലീപിന്റെ വീട്ടില് കാവ്യയുടെ അമ്മയും നേരത്തെ എത്തിയിരുന്നു. കാവ്യയില് നിന്ന് മൊഴിയെടുക്കലിനിടെ സംശയങ്ങളുണ്ടായാല് ദൂരീകരിക്കാനാണ് ഇവരെ വിളിച്ചുവരുത്തിയത് എന്നാണ് വിവരം. ഇനി അറിയേണ്ടത് സാക്ഷി പട്ടികയില് നിന്ന് കാവ്യ പ്രതിപ്പട്ടികയിലേക്ക് മാറുമോ എന്നാണ്. ദിലീപിന്റെ ബന്ധുവിന്റെ ശബ്ദരേഖ പുറത്തുവന്ന ശേഷമാണ് ഇതുസംബന്ധിച്ച ചോദ്യങ്ങള് ഉയര്‍ന്നത്. വരുംദിവസങ്ങളില് ഇക്കാര്യത്തില് കൂടുതല് വ്യക്തത വരും.\nഅതേസമയം, ദിലീപിന്റെ ജാമ്യം റദ്ദാക്കണമെന്ന ഹര്‍ജി കോടതി ഇന്ന് പരിഗണിച്ചു. ദിലീപിന്റെ അഭിഭാഷകന് കോടതിയില് മറുപടി നല്‍കി. ദിലീപിന്റെ ജാമ്യം റദ്ദാക്കി റിമാന്റ് ചെയ്യണമെന്നാണ് പ്രോസിക്യൂഷന്റെ ആവശ്യം. എന്നാല് സാക്ഷികളെ സ്വാധീനച്ചിട്ടില്ലെന്നും വ്യാജമായ ആരോപണങ്ങളാണ് ഉന്നയിക്കുന്നതെന്നും ദിലീപ് വാദിക്കുന്നു. ഈ ഹര്‍ജി വരുന്ന 12ലേക്ക് കോടതി മാറ്റിവച്ചു.\ndileep case dileep kavya madhavan ദിലീപ്\nDileep Actress Case: Police Questioning Kavya Madhavan For Five Hours At Dileep's Aluva House


പഴഞ്ചന് ആശയങ്ങളില്ല, കുട്ടികള് സ്വപ്‌നത്തിലെ ബെഡ്‌റൂം ഡിസൈന് ചെയ്തപ്പോള് | kids asked to draw their dream bedrooms\nപഴഞ്ചന് ആശയങ്ങളില്ല, കുട്ടികള് സ്വപ്‌നത്തിലെ ബെഡ്‌റൂം ഡിസൈന് ചെയ്തപ്പോള്\nApr 14, 2019, 04:39 PM IST\nകുട്ടികളുടെ കണ്ണിലൂടെ പുതിയ ഡിസൈനുകള് ആവിഷ്‌കരിക്കുന്നതെങ്ങനെ എന്ന ആശയമായിരുന്നു ഇതിനു പിന്നില്.\n'ഉറക്കത്തിനിടയില് ആര്‍ക്കിടെക്ട് വീട് ഡിസൈന് ചെയ്താല് ഇങ്ങനെയിരിക്കും'\nഓരോ വീടുകള് കെട്ടുമ്പോഴും അതില് എന്തെങ്കിലും പുതുമ കൊണ്ടുവരാന് ശ്രമിക്കുന്നവരാണ് ..\nബെഡ്‌റൂമുകള് ഡിസൈന് ചെയ്യുമ്പോള് ഒന്നുകില് പൂര്‍ണമായും ആര്‍ക്കിടെക്ടിന്റെ ഇഷ്ടത്തിനു വിട്ടുകൊടുക്കുകയോ അല്ലെങ്കില് സ്ഥിരം കണ്ടുവരുന്നതില് കാര്യമായ മാറ്റമില്ലാത്ത ഡിസൈനുകളോ ഒക്കെയാണ് കാണാറുള്ളത്. കുട്ടികളുടെ ബെഡ്‌റൂം ഡിസൈന് ചെയ്യുകയാണെങ്കില്‍പ്പോലും അവരോട് ഇഷ്ടങ്ങളെക്കുറിച്ച് ചോദിക്കുന്നവരും കുറവായിരിക്കും. കുട്ടികള് തങ്ങളുടെ ഭാവനയില് ബെഡ്‌റൂം ഡിസൈന് ചെയ്താല് എങ്ങനെയിരിക്കും? അത് മുതിര്‍ന്നവരുടേതിനേക്കാള് ക്രിയേറ്റീവ് ആയിരിക്കുമെന്നാണ് ഈ ചിത്രങ്ങള് പറയുന്നത്.\nലണ്ടന് ആസ്ഥാനമായുള്ള ക്രിയേറ്റീവ് സ്റ്റുഡിയോ ആണ് കുട്ടികളുടെ ഭാവനയിലുള്ള ബെഡ്‌റൂമുകള് ഡിസൈന് ചെയ്തത്. കുട്ടികളുടെ കണ്ണിലൂടെ പുതിയ ഡിസൈനുകള് ആവിഷ്‌കരിക്കുന്നതെങ്ങനെ എന്ന ആശയമായിരുന്നു ഇതിനു പിന്നില്. ഡിസൈനുകളില് സ്ഥിരം കണ്ടുവരുന്ന നിയമാവലികള്‍ക്കു പുറമെ കുട്ടികളുടെ മനസ്സിലൂടെ ഡിസൈനിങ് ആശയങ്ങള് കണ്ടെത്താനുള്ള ശ്രമമെന്ന് വേണമെങ്കില് ഇതിനെ വിശേഷിപ്പിക്കാം.\nഇതിനായി ഏഴോളം കുട്ടികളോട് അവരുടെ സ്വപ്‌നത്തിലുള്ള ബെഡ്‌റൂം എങ്ങനെയായിരിക്കുമെന്ന് ചോദിച്ചു. അതു വരയ്ക്കാനും ആവശ്യപ്പെട്ടു. പ്രകൃതിയോട് അടുത്തു നില്‍ക്കുന്ന ഡിസൈനുകളിലും മഴവില്ലും ഊഞ്ഞാലുകളും ചുവര് ചിത്രങ്ങളുമൊക്കെ നിറഞ്ഞു നില്‍ക്കുന്ന ഡിസൈനുകളിലുമൊക്കെ മനോഹരങ്ങളായ ബെഡ്‌റൂമുകള് അവര് വരച്ചു.\nശേഷം ആ ചിത്രങ്ങളെ ഇന്റീരിയര് ഡിസൈനറുടെ സഹായത്തോടെ കംപ്യൂട്ടര് ഗ്രാഫിക്‌സ് സഹിതം മനോഹരമായ ബെഡ്‌റൂം ഡിസൈനുകളാക്കി മാറ്റുകയാണ് അവര് ചെയ്തത്.\nContent Highlights: kids asked to draw their dream bedrooms\nവ്യവസ്ഥകള്‍ക്ക് വിരുദ്ധമായി വലിയ വീടുവച്ചവര്‍ക്ക് അവസാനഗഡു നല്‍കില്ല\nവീട്ടുവരാന്തയിലേക്ക് മഴവെള്ളം ഊര്‍ന്നിറങ്ങുന്നുണ്ടോ? കാരണം ഇതാകാം\nഅംബരചുബികളെ പ്രണയിച്ചയാള്, പെട്രൊനാസ് ടവറിന്റെ ശില്‍പി വിടവാങ്ങി\nഅടുക്കളയില് ഈച്ചശല്യം കൂടുതലാണോ? ഈ വഴികള് പരീക്ഷിച്ചു നോക്കൂ\nമുംബൈയില് മാത്രമല്ല കേരളത്തിലും ഇത് സംഭവിക്കാം, കരുതല് കുറിപ്പുമായി മുരളി തുമ്മാരുകുടി


uae-gulf-pravasi | യുഎഇയിലേക്ക് പോയതുപോലെ തന്നെ തിരിച്ചെത്തി; ചട്ടങ്ങൾ മറിയാതറിയാതെ പ്രവാസികൾ, ജോലി അന്വേഷിക്കാനായി സന്ദര്‍ശക വിസയില് യുഎഇയിലേക്ക് വരരുത്, മുന്നറിയിപ്പ് അവഗണിച്ചാൽ വലിയ വില നൽകേണ്ടി വരും - Malayalivartha.com Widgets Magazine\n23 OCTOBER 2020 04:27 PM IST\nഈ അടുത്ത നാളുകളിൽ നിരവധി പ്രവാസികളാണ് ചട്ടങ്ങൾ മറിയാതറിയാതെ യുഎഇയിലേക്ക് പോയതുപോലെ തന്നെ തിരിച്ചെത്തിയത്. ഇവരെ മുൻനിർത്തി കടുത്ത താക്കീതാണ് യുഎഇ നൽകിയത്. എന്നിരുന്നാൽ തന്നെയും ഇത് ആവർത്തിക്കപ്പെടുന്നത് അധികൃതരെ സങ്കീര്ണതയിലാക്കുന്നു. ഇപ്പോഴിതാ ജോലി അന്വേഷിച്ച് ടൂറിസ്റ്റ് വിസയില് യുഎഇയിലേക്ക് പോകുന്നവര്‍ക്ക് മുന്നറിയിപ്പുമായി ദുബൈയിലെ ഇന്ത്യന് കോണ്‍സുലേറ്റ് തന്നെ രംഗത്ത് എത്തിയിരിക്കുകയാണ്. വിസാ ചട്ടങ്ങള് പാലിക്കാത്തതിന് നിരവധി ഇന്ത്യക്കാര്‍ക്ക് അടുത്തിടെ യുഎഇയില് പ്രവേശനം നിഷേധിക്കപ്പെട്ട സാഹചര്യത്തിലാണ് മുന്നറിയിപ്പ് നൽകുന്നതെന്ന് വ്യക്തം. ജോലി അന്വേഷിക്കാനായി സന്ദര്‍ശക വിസയില് യുഎഇയിലേക്ക് വരരുതെന്നാണ് അധികൃതർ നൽകുന്ന മുന്നറിയിപ്പ്.\nഇതേതുടർന്ന് 300 ഇന്ത്യക്കാരെയാണ് ദുബൈ വിമാനത്താവളത്തില് തടഞ്ഞുവെച്ചത്. വിശദമായ അന്വേഷണത്തിനൊടുവില് 80 പേര്‍ക്ക് പിന്നീട് പ്രവേശനം അനുവദിക്കുകയായിരുന്നു. ഒപ്പം മറ്റുള്ളവരെ തിരികെ നാട്ടിലേക്ക് തന്നെ മടക്കി അയച്ചു. ഇതുവഴി 1374 പാകിസ്ഥാന് പൗരന്മാരെയും ഇക്കാലയളവില് തിരിച്ചയച്ചിട്ടുണ്ട്. ഇതേതുടർന്ന് ടൂറിസ്റ്റ് വിസയില് ടൂറിസ്റ്റുകള് മാത്രമേ രാജ്യത്തേക്ക് വരാന് പാടുള്ളൂവെന്ന് ഇന്ത്യന് കോണ്‍സുലേറ്റ് അറിയിക്കുകയുണ്ടായി. ഒരു പ്രത്യേക വിസാ കാറ്റഗറിയില് വരുന്നവര് ആ വിസയുടെ നിബന്ധനകള് പൂര്‍ണമായി പാലിച്ചിരിക്കേണ്ടതാണ്.\nഅതോടൊപ്പം തന്നെ മതിയാതെ രേഖകളില്ലാതെയും മാനദണ്ഡങ്ങള് പാലിക്കാത്തവരെയും ഒരു രാജ്യവും സ്വീകരിക്കില്ല. എന്നാൽ ഇന്ത്യയിലേക്ക് വരുന്ന അവിദഗ്ധ തൊഴിലാളികള് ഇ-മൈഗ്രേറ്റ് ഓണ്‍ലൈന് റിക്രൂട്ട്മെന്റ് പോര്‍ട്ടല് വഴിയാണ് എത്തേണ്ടത്. തുടർന്ന് അതിനുള്ള എല്ലാ മാനദണ്ഡങ്ങളും പാലിക്കണം. ശരിയായ വിസയില് മാത്രമേ ഇന്ത്യയില് നിന്ന് വരാന് പാടുള്ളൂ. ടൂറിസ്റ്റ് വിസയില് വരുന്നവര് അതിന്റെ ചെലവിനുള്ള പണം കൈയില് കരുതണമെന്നും അദ്ദേഹം വ്യക്തമാക്കി. ഇനിമുതൽ ഇത്തരത്തിൽ വന്നപോലെ തന്നെ മടങ്ങാതിരിക്കാൻ കൂടുതൽ ശ്രദ്ധിക്കുക തന്നെ വേണം.


Fallstreak hole – തുളയുള്ള മേഘം !! – Palathully\nFallstreak hole - തുളയുള്ള മേഘം !!\nPalathully / ശാസ്ത്രലോകം / പ്രതിഭാസങ്ങള് / Fallstreak hole - തുളയുള്ള മേഘം !!\nskypunch എന്ന് പൊതുവെ അറിയപ്പെടുന്ന ഒരു പ്രതിഭാസമാണ് ഇത് . ഉരുളകൾ പോലെ ഉള്ള cirrocumulus മേഘങ്ങൾക്കിടയിൽ ദീർഘ വൃത്താകൃതിയിൽ ഉണ്ടാകുന്ന വിടവുകൾ ആണ് ഇത് . മേഘങ്ങൾക്കിടയിൽ supercooled water ന്റെ സാന്നിധ്യം മൂലം കുറച്ചു ഭാഗത്തെ ജലം ആവിയായി പോകുന്നത് കൊണ്ടാണ് ഇത്തരം വിടവുകൾ ഉണ്ടാകുന്നത് . അകലെ നിന്നും നോക്കിയാൽ ” പറക്കും തളിക ” ആയി ഇത് പലപ്പോഴും തെറ്റിദ്ധരിക്കപ്പെടാറുണ്ട് .


ദക്ഷിണ കൊറിയയിലെ കത്തോലിക്കാ ജനസംഖ്യ 20 വർഷത്തിനുള്ളിൽ 50% വർദ്ധിച്ചു: വത്തിക്കാൻ – Catholic Archdiocesan News Portal\nകഴിഞ്ഞ രണ്ട് ദശകങ്ങളായി ദക്ഷിണ കൊറിയയിലെ കത്തോലിക്കാ സഭ ക്രമാനുഗതമായി വളർന്നു എന്ന് കാത്തലിക് ബിഷപ്പ്സ് കോൺഫറൻസ് ഓഫ് കൊറിയയുടെ (സിബിസികെ) കാത്തലിക് പാസ്റ്ററൽ ഇൻസ്റ്റിറ്റ്യൂട്ട് ഓഫ് കൊറിയ (സിപിഐകെ) നടത്തിയ പഠനത്തിലാണ് ഇത് പതിപാദിക്കുന്നത്. ദക്ഷിണ കൊറിയയിലെ ജനസംഖ്യയുടെ 11.1% കത്തോലിക്കരുടെ എണ്ണം 48.6 ശതമാനം വർദ്ധിച്ചു, 1999 ൽ 3.9 ദശലക്ഷത്തിൽ നിന്ന് 2018 ൽ 5.8 ദശലക്ഷമായി. ഇന്ന് അവർ ദക്ഷിണ കൊറിയയിലെ 51 ദശലക്ഷം ജനസംഖ്യയുടെ 11.1 ശതമാനം വരും. വത്തിക്കാനിലെ ഫിഡ്‌സ് വാർത്താ ഏജൻസിക്ക് അയച്ച പഠന റിപ്പോർട്ടിന്റെ ഒരു പകർപ്പ് സുവോൺ രൂപത പുറത്ത് വിട്ടിരുന്നു.\nഎന്നിരുന്നാലും, കത്തോലിക്കാ ജനസംഖ്യയിൽ വർഷം തോറും വളർച്ചാ നിരക്ക് ക്രമേണ ഒരു ശതമാനത്തിൽ താഴെയായി കാണപ്പെടുന്നു. 2000-2001 ൽ, കത്തോലിക്കാ ജനസംഖ്യ യഥാക്രമം 3.2 ശതമാനവും 3.9 ശതമാനവും വർദ്ധിച്ചു. 2009 വരെ ഇത്2ശതമാനമായി കുറഞ്ഞു. വളർച്ചാ നിരക്ക് 2010 ൽ 1.7 ശതമാനമായി കുറയുകയും 2014 ഫ്രാൻസിസ് പാപ്പയുടെ ദക്ഷിണ കൊറിയ സന്ദർശനതോടെ ഇത് 2.2 ശതമാനമായി ഉയരുകയും ചെയ്തു.\nരാജ്യത്തെ ജനസംഖ്യയിൽ കത്തോലിക്കരുടെ അനുപാതത്തെ സംബന്ധിച്ചിടത്തോളം 1999-2018 കാലയളവിൽ ഇത് 8.3 ശതമാനത്തിൽ നിന്ന് 11.1 ശതമാനമായി ഉയർന്നു. വിശ്വാസ ജീവിതത്തിന്റെ പ്രധാന സൂചകമായി കണക്കാക്കപ്പെടുന്ന സൺ‌ഡേ മാസ് ഹാജർ കഴിഞ്ഞ രണ്ട് ദശകങ്ങളിൽ ഏകദേശം 10 പോയിൻറ് കുറഞ്ഞു, 29.5 ശതമാനത്തിൽ നിന്ന് 18.3 ശതമാനമായി. പള്ളിയിലെ ഹാജർ പുതുക്കാനുള്ള രൂപതകളുടെ ശ്രമങ്ങളെക്കുറിച്ച് റിപ്പോർട്ട് പറയുന്നു, എന്നാൽ ഇതുവരെ കാര്യമായ പുരോഗതി ഉണ്ടായിട്ടില്ല. കത്തോലിക്കാ പാസ്റ്ററൽ ഇൻസ്റ്റിറ്റ്യൂട്ട് ഓഫ് കൊറിയ രാജ്യത്തെ സഭയോട് അതിന്റെ മിഷനറി പ്രേരണയെക്കുറിച്ച് പ്രതിഫലിപ്പിക്കാനും “ഗാർഹിക സുവിശേഷവത്ക്കരണ” ത്തിന്റെ ദിശ പുനർവിചിന്തനം നടത്താനും അഭ്യർത്ഥിക്കുന്നു. പ്രായമാകുന്ന കത്തോലിക്കാ ജനസംഖ്യ കത്തോലിക്കാ ജനസംഖ്യയുടെ ദ്രുതഗതിയിലുള്ള വാർദ്ധക്യം പഠനം ശ്രദ്ധ ആകർഷിക്കുന്ന മറ്റൊരു വശമാണ്. 2003 നും 2018 നും ഇടയിൽ, ഒൻപത് വയസ്സിന് താഴെയുള്ളവരും അവരുടെ കൗമാരക്കാരിൽ യഥാക്രമം 32.4 ശതമാനവും 33.2 ശതമാനവും കത്തോലിക്കരാണ്. എന്നാൽ 50, 60, 70, 80 കളിലുള്ളവർ യഥാക്രമം 76.9 ശതമാനം, 93 ശതമാനം, 117 ശതമാനം, 251.6 ശതമാനം വർദ്ധിച്ചു. അതേസമയം, വിവാഹിതരുടെ എണ്ണം 1999 ൽ 24,227 ൽ നിന്ന് 41.5 ശതമാനം കുറഞ്ഞ് 2018 ൽ 14,167 ആയി കുറഞ്ഞു. പുരോഹിതരുടെ എണ്ണം ഇതേ കാലയളവിൽ 52.2 ശതമാനം ഉയർന്ന് 2,972 ൽ നിന്ന് 4,456 ആയി ഉയർന്നു. സെമിനാരി വിദ്യാർത്ഥികളുടെ എണ്ണം 17.5 ശതമാനം കുറഞ്ഞ് 1,547 ൽ നിന്ന് 1,273 ആയി. വിദേശത്തേക്ക് അയച്ച കൊറിയൻ മിഷനറിമാരുടെ എണ്ണം 1999 ൽ 356 ൽ നിന്ന് 204.2 ശതമാനം ഉയർന്ന് 2018 ൽ 1,083 ആയി.


'ഏത്തവാഴയും എന്റെ ആരാധകരില് ഒരാളാണെന്ന് കണ്ടതില് സന്തോഷം'; ട്രോള് പങ്കുവെച്ച് ബാബു ആന്റണി - BIGNEWSLIVE | Latest Malayalam News\n'ബാബു ആന്റണിയുടെ രൂപം ഏത്തവാഴയില്, എന്തുചെയ്യണമെന്നറിയാതെ സിനിമാലോകം' എന്നാണ് ട്രോളിലെ വാക്കുകള്\nതൊണ്ണൂറുകളില് യുവാക്കളുടെ ഹരമായിരുന്ന താരമായിരുന്നു ബാബു ആന്റണി. നായകനായും പിന്നീട് വില്ലന് വേഷത്തില് എത്തിയും ആരാധകരെ കോരിത്തരിപ്പിച്ചിട്ടുള്ള താരമാണ് ബാബു ആന്റണി. ഇപ്പോള് സോഷ്യല് മീഡിയയില് വൈറലായിരിക്കുന്നത് ബാബു ആന്റണി പങ്കുവെച്ച ഒരു ട്രോളാണ്. ‘ബാബു ആന്റണിയുടെ രൂപം ഏത്തവാഴയില്, എന്തുചെയ്യണമെന്നറിയാതെ സിനിമാലോകം’ എന്നാണ് ട്രോളിലെ വാക്കുകള്. ഇതാണ് താരം പങ്കുവെച്ചത്.\n‘ഇത് അയച്ചു തന്നവര്‍ക്ക് നന്ദി. ഹൃദയം തുറന്ന് പൊട്ടിച്ചിരിക്കാനുള്ള വക ഇതില് ഉണ്ട്. ഏത്തവാഴയും എന്റെ ആരാധകരില് ഒരാളാണെന്ന് അറിഞ്ഞതില് വളരെ സന്തോഷം’ എന്നാണ് ട്രോള് പങ്കുവെച്ച് കൊണ്ട് ബാബു ആന്റണി ഫേസ്ബുക്കില് കുറിച്ചത്.\nബാബു ആന്റണി ഫേസ്ബുക്കില് ഷെയര് ചെയ്ത ഈ ട്രോളിന് വളരെ രസകരമായ കമന്റുകളാണ് വന്നുക്കൊണ്ടിരിക്കുന്നത്. ‘വാഴ അടുത്തുള്ള വാഴകളെ ഇടിച്ചു കൊണ്ടിരിക്കുന്നു’, ‘ഫ്രീക്കന് ഏത്തവാഴ ആയിരിക്കും’ എന്നിങ്ങനെ രസകരമായ കമന്റുകളാണ് വന്നിരിക്കുന്നത്. ഒമര്‍ലുലു സംവിധാനം ചെയ്യുന്ന പവര്‍സ്റ്റാര് എന്ന ചിത്രത്തിലൂടെ മലയാളത്തില് നായകനായി തിരിച്ചെത്താനുള്ള തയ്യാറെടുപ്പിലാണ് താരം.


വീട്ടിലേക്ക് പാൽ വാങ്ങാനെന്ന പേരിൽ സ്കൂട്ടറിൽ കറങ്ങിയ പ്ലസ്ടു വിദ്യാർഥിക്ക് മോട്ടോർവാഹന വകുപ്പിന്റെ പിടിവീണു - Media Malayalam (മീഡിയ മലയാളം)\nവീട്ടിലേക്ക് പാൽ വാങ്ങാനെന്ന പേരിൽ സ്കൂട്ടറിൽ കറങ്ങിയ പ്ലസ്ടു വിദ്യാർഥിക്ക് മോട്ടോർവാഹന വകുപ്പിന്റെ പിടിവീണു\nവീട്ടിലേക്ക് പാൽ വാങ്ങാനെന്ന പേരിൽ സ്കൂട്ടറിൽ കറങ്ങിയ പ്ലസ്ടു വിദ്യാർഥിക്ക് മോട്ടോർവാഹന വകുപ്പിന്റെ പിടിവീണു. കുട്ടിയുടെ അമ്മാവന് 25,000 രൂപ പിഴ അടയ്ക്കാൻ നോട്ടീസ് നൽകി. കഴിഞ്ഞദിവസം കളമശ്ശേരിയിൽ 16 വയസ്സുകാരൻ വാഹനാപകടത്തിൽ മരിച്ച സാഹചര്യത്തിൽ ‘കുട്ടിഡ്രൈവർ’ മാരെ കണ്ടെത്താൻ എൻഫോഴ്സ്മെന്റ് ആർ.ടി.ഒ ജി. അനന്തകൃഷ്ണൻ പ്രത്യേക സ്ക്വാഡിന് രൂപം നൽകിയിരുന്നു.\nഇതേ തുടർന്ന് നടത്തിയ വാഹന പരിശോധനയ്ക്കിടെയാണ് കുസാറ്റിന് സമീപം കുമ്മൻചേരി ജങ്ഷനിൽ 17 വയസ്സുകാരൻ വലയിലായത്. സ്കൂട്ടർ ഓടിച്ചുപോകുന്നത് പ്രായപൂർത്തിയാകാത്ത കുട്ടിയാണെന്ന് സംശയം തോന്നിയ മോട്ടോർവാഹന വകുപ്പിന്റെ എൻഫോഴ്സ്മെന്റ് സ്ക്വാഡ് കൈയോടെ പിടികൂടുകയായിരുന്നു.\nവാഹനത്തിന്റെ രജിസ്ട്രേഷൻ നമ്പർ ഉടമയായ കുട്ടിയുടെ അമ്മാവനെ വിളിച്ചുവരുത്തി 25,000 രൂപ പിഴ നൽകി. വണ്ടിയോടിച്ച കുട്ടിക്കെതിരേ ജൂവനൈൽ ജസ്റ്റിസ് നിയമപ്രകാരം കേസെടുക്കുമെന്ന് വെഹിക്കിൾ ഇൻസ്പെക്ടർമാർ പറഞ്ഞു.\nവിദ്യാർഥിക്ക് ഡ്രൈവിങ് ലൈസൻസ് 25 വയസ്സാകാതെ നൽകില്ലെന്ന് മോട്ടോർ വാഹനവകുപ്പ് ഉദ്യോഗസ്ഥർ വ്യക്തമാക്കി. മോട്ടോർ വെഹിക്കിൾ ഇൻസ്പെക്ടർ ബിജോയ് പീറ്റർ, അസി. വെഹിക്കിൾ ഇൻസ്പെക്ടർമാരായ സി.എൻ. ഗുമുദേശ്, ടി.എസ്. സജിത് എന്നിവരടങ്ങിയ സ്ക്വാഡ് ആണ് പരിശോധന നടത്തിയത്\nThe Plus Two student\nwas caught by the motor vehicle department\nwhile ridingascooter to buy milk at home.\nPrevious articleകോവിഡ് വ്യാപനത്തിന്റെ പശ്ചാത്തലത്തിൽ കേരളത്തിൽ നിന്നുള്ള യാത്രക്കാർക്ക് കർണാടക സർക്കാർ ഏർപ്പെടുത്തിയ നിയന്ത്രണങ്ങൾക്കെതിരേ മഞ്ചേശ്വരം എംഎൽഎ എ.കെ.എം. അഷറഫ് സുപ്രീം കോടതിയിൽ ഹർജി നൽകി\nNext articleബിജെപി അധ്യക്ഷ സ്ഥാനത്തേക്കില്ലെന്ന് ആവർത്തിച്ച് സുരേഷ് ഗോപി


തിരുവനന്തപുരം: ലോക്‌സഭാ തിരഞ്ഞെടുപ്പിന് ശേഷം മന്ത്രിസഭാ പുനഃസംഘടന ഉണ്ടാകുമെന്ന കാര്യത്തില് ആശങ്കയില്ലെന്ന് മുഖ്യമന്ത്രി ഉമ്മന് ചാണ്ടി.\nമന്ത്രിസഭാ പുനഃസംഘടനയുണ്ടാകുമെന്ന മുഖ്യമന്ത്രി ഉമ്മന് ചാണ്ടിയുടെ പ്രസ്താവന തള്ളി ആഭ്യന്തരമന്ത്രി രമേശ് ചെന്നിത്തല കഴിഞ്ഞ ദിവസം രംഗത്തെത്തിയിരുന്നു.\nമന്ത്രിസഭാ പുനഃസംഘടന വേണമെന്ന അഭിപ്രായം തനിക്കില്ല. മുഖ്യമന്ത്രിക്ക് അങ്ങനെയൊരു അഭിപ്രായമുണ്ടായിരിക്കാമെങ്കിലും കോണ്‍ഗ്രസോ യുഡിഎഫോ ഇതു സംബന്ധിച്ച് ചര്‍ച്ച ചെയ്തിട്ടില്ലെന്നും രമേശ് ചെന്നിത്തല പറഞ്ഞിരുന്നു.\nനേരത്തെ മന്ത്രിസഭാ പുനഃസംഘടനയ്‌ക്കെതിരെ എം.എം ഹസ്സനും രംഗത്ത് വന്നിരുന്നു. മന്ത്രിസഭാ പുനഃസംഘടന കോണ്‍ഗ്രസ് ചര്‍ച്ച ചെയ്തിട്ടില്ലെന്നും ഇത് മുഖ്യമന്ത്രിയുടെ മാത്രം അഭിപ്രായമായിരിക്കാമെന്നുമായിരുന്നു അദ്ദേഹത്തിന്റെയും പ്രതികരണം.


അന്‍വറിന്റെ തടയണ പൊളിക്കാന് തീരുമാനം\nMonday 11 December 2017 2:35 pm IST\nമലപ്പുറം: ചീങ്കണ്ണിപ്പാലിയില് നിലമ്പൂര് എം‌എല്‍എ പി.വി അന്‍വര് അനധികൃതമായി നിര്‍മ്മിച്ച തടയണ പൊളിക്കും. തടയണ പൊളിക്കലിന്റെ ചുമതല ചെറുകിട ജലസേചന വകുപ്പിനെ ഏല്‍പ്പിച്ചു. ഇതിന്റെ ചെലവ് സ്ഥലമുടമ വഹിക്കണം. സ്ഥലം ഉടമ പൊളിച്ചു മാറ്റിയില്ലെങ്കില് ജില്ലാ ഭരണകൂടം പൊളിക്കും. കളക്ടറുടെ ചേമ്പറില് ചേര്‍ന്ന യോഗത്തിലാണ് തീരുമാനം കൈക്കൊണ്ടത്.\nപി.വി അന്‍വറിന്റെ അമ്യൂസ്‌മെന്റ് പാര്‍ക്കിനോട് അനുബന്ധിച്ചാണ് ചീങ്കണ്ണിപ്പാലിയില് അനധികൃത തടയണകള് നിര്‍മിച്ചത്. വനത്തിലൂടെ ഒഴുകുന്ന അരുവിയില് തടയണ നിര്‍മ്മിച്ചതിനെതിരെ ആദിവാസികളാണ് പട്ടിക ജാതി പട്ടിക വര്‍ഗ ഗോത്ര കമ്മീഷന് പരാതി നല്‍കിയത്. കമ്മീഷന്റെ നിര്‍ദേശപ്രകാരം മലപ്പുറം ജില്ലാ കലക്ടര് നടത്തിയ പരിശോധനയിലാണ് അനധികൃത നിര്‍മ്മാണത്തിന്റെ വിവരങ്ങള് പുറത്തുവന്നത്.\nതടയണ നിര്‍മിച്ചത് ജലക്ഷാമം പരിഹരിക്കാനെന്നായിരുന്നു അന്‍വറിന്റെ വിശദീകരണം. മഴവെള്ള സംഭരണി നിര്‍മിക്കണമെന്ന് നിര്‍ദേശിച്ചത് മുഖ്യമന്ത്രിയാണെന്നും അന്‍വര് വ്യക്തമാക്കിയിരുന്നു. മുഖ്യമന്ത്രി നിയമസഭയില് ഇക്കാര്യം വ്യക്തമാക്കിയിട്ടുണ്ടെന്നും നിയമസഭയിലെ പ്രസംഗത്തിന്റെ പകര്‍പ്പ് സഹിതം നല്‍കിയ മറുപടിയില് ചൂണ്ടിക്കാട്ടുന്നു.\nനിയമസഭയിലെ പരിസ്ഥിതി സമിതിയില് അംഗമായ അന്‍വര് നടത്തിയ പരിസ്ഥിതി വിരുദ്ധ പ്രവര്‍ത്തനങ്ങള് വിവാദമായതോടെ തടയണ നിര്‍മ്മാണം സംബന്ധിച്ച് എംഎല്‍എയോട് സ്പീക്കര് വിശദീകരണം തേടിയിരുന്നു. തടയണ നിര്‍മ്മാണം വിവാദമായതോടെ അതിരിക്കുന്ന ഭൂമി രണ്ടം ഭാര്യയുടെ പിതാവിന്റെ പേരിലേക്ക് അന്‍വര് മാറ്റിയിരുന്നു. ഇതേതുടര്‍ന്ന് ഭാര്യാപിതാവില് നിന്നും തഹസില്‍ദാര് വിശദീകരണം തേടിയിരുന്നു.\nസര്‍ക്കാര് വാക്കു പാലിച്ചില്ല; കബനിയില് തടയണ കെട്ടി നാട്ടുകാരുടെ പ്രതിഷേധം


Local body Election | തദ്ദേശ തെരഞ്ഞെടുപ്പിലെ വോട്ടർ പട്ടിക: സുപ്രീം കോടതിയിൽ മുസ്ലീംലീഗിന്റെ തടസഹർജി– News18 Malayalam\nVOTER LIST IN LOCAL BODY ELECTIONS MUSLIM LEAGUE FILE PETITION BEFORE SUPREME COURT\n2019ലെ വോട്ടര്‍പട്ടിക ഉപയോഗിക്കണമെന്ന ഹൈകോടതി ഉത്തരവിനെതിരെ സംസ്ഥാന തെരഞ്ഞെടുപ്പ് കമ്മീഷന് സുപ്രീംകോടതിയെ സമീപിക്കാനിരിക്കെയാണ് ലീഗിന്റെ തടസഹർജി.\nLast Updated : February 18, 2020, 11:28 IST\nന്യൂഡല്‍ഹി: തദ്ദേശ തെരഞ്ഞെടുപ്പ് വോട്ടര്‍പട്ടിക വിഷയത്തില് മുസ് ലിം ലീഗ് സുപ്രീംകോടതിയില് തടസഹർജി നല്‍കി. 2019ലെ വോട്ടര്‍പട്ടിക ഉപയോഗിക്കണമെന്ന ഹൈകോടതി ഉത്തരവിനെതിരെ സംസ്ഥാന തെരഞ്ഞെടുപ്പ് കമ്മീഷന് സുപ്രീംകോടതിയെ സമീപിക്കാനിരിക്കെയാണ് ലീഗിന്റെ തടസഹർജി. കമ്മീഷന്റെ ഹരജിയില് വാദം കേള്‍ക്കുന്നതിന് മുമ്പ് തങ്ങളുെട ഭാഗം കൂട്ടി കേള്‍ക്കണമെന്നാണ്ഹരജിയില് ആവശ്യപ്പെട്ടിരിക്കുന്നത്.\nതദ്ദേശ സ്ഥാപന തെരഞ്ഞെടുപ്പിൽ 2019ലെ ലോക്‌സഭ തെരഞ്ഞെടുപ്പിലെ വോട്ടര്‍പട്ടികയുടെ അടിസ്ഥാനമാക്കണമെന്നാണ് ഹൈക്കോടതി ഉത്തരവിട്ടത്. 2015ലെ തദ്ദേശ തെരഞ്ഞെടുപ്പ് വോട്ടര്‍പട്ടിക കരടായി ഉപയോഗിക്കാനുള്ള തെരഞ്ഞെടുപ്പ് കമ്മീഷൻ തീരുമാനം കോടതി റദ്ദാക്കുകയും ചെയ്തു. 2015ലെ തദ്ദേശ തെരഞ്ഞെടുപ്പിനു ശേഷം 2016ല് നിയമസഭയിലേക്കും 2019ല് ലോക്‌സഭയിലേക്കും തെരഞ്ഞെടുപ്പ് നടന്നത് ഹരജിക്കാര് ചൂണ്ടിക്കാട്ടിയിരുന്നു.\nനാദാപുരം മണ്ഡലം മുസ്‌ലിം ലീഗ് പ്രസിഡന്റ് സൂപ്പി നരിക്കാട്ടേരി, ഫറോക്ക് നഗരസഭ കൗണ്‍സിലര് പി. ആഷിഫ്, കോണ്‍ഗ്രസ് നേതാവ് എന്. വേണുഗോപാല് എന്നിവരാണ് ഹൈകോടതിയില് ഹർജി നല്‍കിയത്.\nഎന്നാല്, തദ്ദേശ തെരഞ്ഞെടുപ്പില് ലോക്‌സഭ, നിയമസഭ തെരഞ്ഞെടുപ്പുകളുടെ വോട്ടര്‍പട്ടിക അടിസ്ഥാനമാക്കുന്നത് പ്രായോഗികമല്ലെന്ന വാദമാണ് തെരഞ്ഞെടുപ്പ് കമ്മീഷന് ഉന്നയിച്ചത്.\nAlso Read തദ്ദേശ തെരഞ്ഞെടുപ്പ്: 2015ലെ വോട്ടർ പട്ടിക വേണ്ട; 2019ലേത് ഉപയോഗിക്കാമെന്ന് ഹൈക്കോടതി\nFirst published: February 18, 2020, 11:28 IST\nElection Commissionlocal body electionmuslim leagueSupreme court


ബ്രോയ്‌ലര് കോഴികളില് ഹോര്‍മോണ് കുത്തിവെയ്ക്കാറുണ്ടോ? | Bodhi Commons\nബ്രോയ്‌ലര് കോഴികളില് ഹോര്‍മോണ് കുത്തിവെയ്ക്കാറുണ്ടോ?\n- Suvarna Haridas 25 January 2020\nനമ്മുടെ ദൈനംദിന പ്രശ്നങ്ങള്‍ക്ക് വസ്തുനിഷ്ഠമായ ഉത്തരം കണ്ടെത്തുന്നതിനു ശാസ്ത്രീയമായ വിശകലനവും നിരീക്ഷണവും ഏറെ സഹായകരമാണ്. കേള്‍ക്കുമ്പോൾ ശരിയാണെന്ന് തോന്നുന്ന പലതും ചിലപ്പോൾ കൂടുതൽ അന്വേഷിക്കുമ്പോൾ ശരിയല്ലെന്ന് ബോധ്യപ്പെടാം. അങ്ങനെ വ്യാപകമായി പ്രചരിപ്പിക്കപ്പെടുന്നതും ഏറെക്കാലങ്ങളായി നമ്മൾ കേള്‍ക്കുന്നതുമായ ഒരു കാര്യവുമാണ് ഹോര്‍മോണ് കുത്തി വെയ്ക്കപ്പെട്ട ബ്രോയ്‌ലര് കോഴികളും അവ കഴിക്കുന്നത് മൂലമുണ്ടാകുന്ന ആരോഗ്യപ്രശ്നങ്ങളും. എന്നാല് ഈ പ്രചാരണത്തിന് എന്തെങ്കിലും ശാസ്ത്രീയാടിസ്ഥാനമുണ്ടോ?\nബ്രോയ്‌ലർ കോഴികൾ നാല്പത് ദിവസത്തിൽ രണ്ടര കിലോ ശരീരഭാരം എത്തുന്നതെങ്ങനെ? ഈ ദ്രുതഗതിയിലെ ശരീരഭാരവർദ്ധനയിൽ ഹോര്‍മോണുകൾക്ക് പങ്കുണ്ടോ?\nഒറ്റ വാചകത്തിൽ ഉത്തരം പറയാം. ബ്രോയ്‌ലർ കോഴികളുടെ ശരീരഭാരം കൂടുന്നത് ഹോർമോണുകൾ കുത്തി വെക്കുന്നത് കൊണ്ടല്ല. ഇത് കേൾക്കുമ്പോൾ ഉടലെടുക്കുന്ന സ്വാഭാവികമായ സംശയം നമ്മൾ അടുക്കള മുറ്റത്ത് വളർത്തുന്ന കോഴികൾക്ക് ഈ ഒരു വളർച്ചാ തോത് കാണുന്നില്ലല്ലോ എന്നതാണ്. ആ വ്യത്യാസം വരുന്നത് ജനിതക തിരഞ്ഞെടുപ്പ് (genetic selection) കൊണ്ടാണ്. അടുക്കള മുറ്റത്തു നമ്മൾ മുട്ടയ്ക്ക് വേണ്ടി വളർത്തുന്ന കോഴികളിൽ നിന്ന് വ്യത്യസ്തമാണ് ഇറച്ചിക്കോഴികൾ. കഴിക്കുന്ന ഭക്ഷണം ശരീരഭാരമായി മാറ്റുവാനുള്ള കഴിവ് (ഫീഡ് കൺവെർഷൻ എഫിഷ്യൻസി) ഇവയ്ക്ക് വളരെ കൂടുതൽ ആണ്. ഒരു കിലോ ശരീരഭാരം ഉണ്ടാകാൻ ബ്രോയ്‌ലർ കോഴിക്ക് ആവശ്യം വരിക ഒന്നര കിലോ തീറ്റ മാത്രമാണ്. കൃത്യമായ ബ്രീഡ് തിരഞ്ഞെടുപ്പുകളിലൂടെയാണ് ഇത് സാധ്യമാകുന്നത്.\nബ്രോയ്‌ലർ ഇനങ്ങൾ ഉണ്ടാകുന്നതെങ്ങനെ?\nനമ്മുടെ വീട്ടിൽ രണ്ടു പശുക്കൾ ഉണ്ടെന്നു കരുതുക. ഒന്നിന് നല്ല കറവയും, രണ്ടാമത്തേതിന് കുറവുമാണെന്നു കരുതുക. ഒരേ കാളയുടെ ബീജത്തിൽ നിന്ന് ഗർഭം ധരിച്ചാൽ നല്ല കറവയുള്ള പശുവിനുണ്ടാകുന്ന കുഞ്ഞിനു രണ്ടാമത്തേതിന്റെ കുഞ്ഞിനേക്കാൾ കറവകൂടുതൽ ആയിരിക്കും. അങ്ങനെ വരുമ്പോൾ ആദ്യത്തെ പശുവിനെ നിർത്തി രണ്ടാമത്തെ പശുവിനെ നമ്മൾ ഒഴിവാക്കില്ലേ? പ്രകൃതി നിർദ്ധാരണമെന്ന പ്രക്രിയയുടെ നിര്‍മിതരൂപമാണിത്. പെട്ടെന്ന് ശരീരഭാരം വർദ്ധിക്കുന്ന ബ്രോയ്‌ലർ കോഴികൾ ഉണ്ടായതും ഇങ്ങനെ തന്നെ.\nനമ്മൾ ഇന്ന് കാണുന്ന കോഴികളുടെയെല്ലാം പ്രപിതാമഹൻ ആണ് ‘റെഡ് ജംഗിൾ ഫൗൾ’ എന്ന കാട്ടുകോഴി. മനുഷ്യർ കൃഷിയും, മൃഗപരിപാലനവും തുടങ്ങിയപ്പോൾ മെരുക്കിയെടുത്ത പല ജീവികളിൽ ഒന്നാണിത്. അതിൽ നിന്നാണ് പലയിനങ്ങൾ ഉണ്ടായത്. തുടക്കത്തിൽ കോഴിപ്പോരിനും മൃഗബലിക്കുമായി ഉപയോഗിച്ചിരുന്ന കോഴികളെ പിന്നീട് മുട്ടയ്ക്കും മാംസത്തിനും വേണ്ടി വളർത്താൻ തുടങ്ങി. ആദ്യകാലത്തു വളർത്തിയിരുന്ന കോഴികള് വർഷത്തിൽ മുപ്പത് മുട്ടകൾ മാത്രമാണ് നൽകിയിരുന്നത്. മാംസത്തിനേക്കാൾ എല്ലുകൾക്ക് ഭാരമുണ്ടായിരുന്നു. മുൻപ് പറഞ്ഞ ഉദാഹരണം പോലെ പെട്ടന്ന് ശരീരഭാരം വർദ്ധിക്കുന്ന കോഴികളെ പരിപാലിച്ചു കൊണ്ട് ബ്രോയ്‌ലർ കോഴികളുടെ വർഗങ്ങളും, കൂടുതൽ മുട്ടയുത്പാദിപ്പിക്കുന്നവയെ പരിപാലിച്ചു കൊണ്ട് മുട്ടക്കോഴികളുടെ വർഗങ്ങളും മനുഷ്യർ സൃഷ്ടിക്കുകയാണുണ്ടായത്.\nഇങ്ങനെ നമ്മൾ 'നിര്‍മിച്ചെടുക്കുന്ന' കോഴികളുടെ മാംസം സുരക്ഷിതമാണോ?\nതീർച്ചയായും സുരക്ഷിതമാണ്. നമ്മൾ ഇന്ന് കാണുന്ന പച്ചക്കറികളും പഴങ്ങളും ജീവിവർഗങ്ങളും എല്ലാം ഇത്തരത്തിൽ തിരെഞ്ഞെടുപ്പു പ്രക്രിയയിലൂടെ കടന്നു വന്നവയാണ്. തവിട് കുറഞ്ഞ, കൂടുതൽ ധാന്യമുള്ള നെല്ല്, കായ്ഫലം കൂടിയ തെങ്ങുകൾ, ഉത്പാദന ശേഷി കൂടിയ പശുക്കൾ എന്നിവ പോലെ ഒരെണ്ണം മാത്രമാണ് ബ്രോയ്‌ലർ കോഴിയും. മനുഷ്യർക്കാവശ്യമുള്ള പോഷകങ്ങളെക്കുറിച്ചുള്ള പഠനങ്ങളെക്കാൾ കൂടുതൽ പഠനങ്ങൾ ബ്രോയിലർ കോഴികൾക്കാവശ്യമായ പോഷകങ്ങളെപ്പറ്റി നടന്നിട്ടുണ്ട്..ആവശ്യമായ പോഷകങ്ങളും ഊർജവും അടങ്ങിയ സമീകൃതാഹാരം നൽകുന്നതിലൂടെ മെച്ചപ്പെട്ട വളര്‍ച്ചാ നിരക്ക് ഉണ്ടാകുന്നു.\nവളർച്ചാ ഹോർമോണുകൾ കുത്തിവെക്കുന്നു എന്ന കഥ പിന്നെ എങ്ങനെ വന്നതാണ്?\nഫുഡ് ആൻഡ് ഡ്രഗ് അഡ്മിനിസ്‌ട്രേഷൻ (FDA) 1956ൽ ബീഫ് ബ്രീഡുകളിൽ ഗ്രോത് ഹോർമോൺ പെല്ലറ്റ്സിന്റെ (Growth Hormone Pellets) ഉപയോഗം അപ്രൂവ് ചെയ്തിരുന്നു. നൂറ് മുതൽ ഇരുന്നൂറ് ദിവസം വരെ ഫീഡ്‌ലോട്ടിൽ (feedlot) നിൽക്കുന്ന കന്നുകാലികൾക്ക് കൊഴുപ്പ് കുറഞ്ഞ മാംസോത്പാദനത്തിന് സഹായിക്കാൻ വേണ്ടിയാണ് ഈ കുത്തിവെയ്പ്പുകള് അനുവദിച്ചത്. എന്നാല്, ഇതേ ഹോർമോണുകൾ വെറും നാല്പതു ദിവസം മാത്രം വളര്‍ത്തപ്പെടുന്ന കോഴികളിൽ പ്രയോജനം നൽകുന്നില്ല.\nമറ്റൊരു പ്രധാനകാര്യം, ഗ്രോത് ഹോർമോണിന്റെ ഘടനാപരമായ സവിശേഷതയാണ്.പ്രോടീൻ/സ്റ്റിറോയ്ഡ് എന്നിങ്ങനെ രണ്ട് തരത്തിൽ ഉള്ള ഹോർമോണുകൾ ആണുള്ളത്. ഇൻസുലിൻ പോലെ ഒരു പ്രോടീൻ ഹോർമോണാണ് ഗ്രോത് ഹോർമോണും. പ്രോടീൻ ഹോർമോണുകളുടെ ഒരു പ്രത്യേകത എന്നത്, അവ അന്നനാളത്തിൽ എത്തുമ്പോൾ തന്നെ വിഘടിക്കുകയും പ്രവർത്തനക്ഷമം അല്ലാതെ ആവുകയും ചെയ്യും എന്നതാണ്. പ്രമേഹരോഗികള്‍ക്ക് ഇൻസുലിൻ കുത്തിവെപ്പായി മാത്രം നൽകുന്നതിന്റെ ശാസ്ത്രീയവശം ഇതാണ്. അതായത് ബ്രോയ്‌ലർ കോഴിയുടെ തീറ്റയിൽ ഗ്രോത് ഹോർമോൺ കലർത്തിയാൽ അത് കോഴിയെയോ, അത് വഴി മനുഷ്യരെയോ ബാധിക്കുക എന്നത് ശാസ്ത്രീയമായി സാധ്യമല്ല. പ്രശ്നങ്ങള് അവിടം കൊണ്ടു തീരുന്നില്ല.\nഇനി ഗ്രോത് ഹോർമോണിന് എന്തെങ്കിലും പ്രബലമായ ഒരു പ്രഭാവം ബ്രോയ്‌ലർ കോഴികളുടെ വളർച്ചയിൽ ഉണ്ടാക്കണം എങ്കിൽത്തന്നെ ദിവസത്തിൽ പല പ്രാവശ്യം കുത്തിവെപ്പ് എടുക്കേണ്ടി വരും (Czarick and Fairchild, 2012) എന്നാണ് ശാസ്ത്രീയപഠനങ്ങള് പറയുന്നത്. ആയിരക്കണക്കിന് കോഴികൾ ഉള്ള ബ്രോയിലർ ഫാമുകളിൽ ഇത് തീർത്തും പ്രായോഗികമല്ലാത്തതും, വളരെ ചിലവേറിയതുമായ മാർഗമാണ്. ഇങ്ങനെ കുത്തിവെച്ചു എന്നു തന്നെ ഇരിക്കട്ടെ, മാംസത്തിൽ അടങ്ങിയിരിക്കുന്ന ഗ്രോത് ഹോർമോൺ മനുഷ്യരുടെ അന്നനാളത്തിൽ വെച്ചു വിഘടിച്ചു പോവുകയും ചെയ്യും.\nഏതൊരു ജീവിയിലും വളർച്ചയ്ക്ക് ആവശ്യമായ ഈസ്റ്റ്രജൻ, പ്രോജെസ്റ്റെറോൻ, റെസ്റ്റോസ്റ്റിറോൻ തുടങ്ങിയ സെക്സ് ഹോർമോണുകൾ ഉണ്ട്. ഇവ സ്റ്റിറോയ്ഡ് കാറ്റഗറിയിൽ ഉള്ളവയാണ്. ബ്രോയ്‌ലർ കോഴികളിലും ഇത്തരം പ്രകൃതിദത്തമായ ഹോർമോണുകള് ഉണ്ട്. എന്നാൽ ഈ ഹോര്‍മോണുകളിലെ2മുതൽ 5% വരെ മാത്രമാണ് അന്നനാളത്തിൽ നടക്കുന്ന ഉപാപചയ പ്രവർത്തനങ്ങളും ഫസ്റ്റ് പാസ് എഫക്റ്റും (first pass effect) കടന്നു ബയോആക്റ്റീവ് ഫോമിൽ മനുഷ്യശരീരത്തിൽ എത്തുക (Parodi et al, 2010). നാനോഗ്രാമിൽ മാത്രം അടങ്ങിയിട്ടുള്ള ഒരു വസ്തുവിന്റെ 2% എന്നത് പ്രബലമായ ഒരു അളവല്ല.\nബ്രോയ്‌ലർ കോഴികള്‍ക്ക് നല്‍കേണ്ടുന്ന പോഷകങ്ങളെ പറ്റി വളരെയധികം പഠനങ്ങൾ നടന്നിട്ടുണ്ട് എന്ന് പറഞ്ഞിരുന്നല്ലോ. മൾട്ടി വിറ്റാമിനുകൾ, എൻസൈമുകള്, പിഎച് നിലനിർത്തുന്നതിനായി ചേര്‍ക്കുന്ന വസ്തുക്കള് എന്നിവയാണ് നിലവില് അംഗീകൃത കോഴിത്തീറ്റയിൽ ചേർക്കപ്പെടുന്ന ഫീഡ് അഡിറ്റിവ്സ്. ഇവയൊന്നും തന്നെ മനുഷ്യർക്ക് ആരോഗ്യപ്രശ്നങ്ങൾ ഉണ്ടാക്കുന്നവയല്ല. മറ്റൊന്ന് ആന്റിമൈക്രോബിയൽസ് ആണ്.\nകോഴിക്കുഞ്ഞുങ്ങളിലെ അണുബാധകൾ തടയാനും അന്നനാളത്തിൽ സ്വാഭാവികമായി കാണുന്ന സൂക്ഷ്മജീവികളുടെ എണ്ണം നിയന്ത്രിക്കാനും അതിൽ മാറ്റം വരുത്തുവാനും വേണ്ടി മുൻപ് ആന്റിമൈക്രോബിയൽസ് ഉപയോഗിച്ചിരുന്നു. എന്നാൽ ആന്റിബയോട്ടിക് റെസിസ്റ്റൻസ് ഉണ്ടാകാനുള്ള സാധ്യതകൾ കണക്കിലെടുത്ത് ഇത്തരം മരുന്നുകളുടെ ഉപയോഗം ഒഴിവാക്കുകയാണുണ്ടായത്. എന്നാല് ഇന്ത്യയിലെ സ്വകാര്യ ഫാമുകളില് ഈ നിയന്ത്രണങ്ങള് ഒന്നും വിലപ്പോവാറില്ല. കമ്പോളാധിഷ്ഠിത മത്സരത്തില് മുന്‍പന്തിയിലെത്തുന്നതിനായി എന്തും ചെയ്യുമെന്ന അവസ്ഥയാണ് നിലനില്‍ക്കുന്നത്.\nഇതിനൊരു ഉദാഹരണമാണ് കോളിസ്റ്റിന് എന്ന ആന്റിബയോടിക്. മൾടി ഡ്രഗ് റെസിസ്റ്റന്റ് ബാക്റ്റീരിയകൾ മുഖേന മനുഷ്യരില് ഉണ്ടാകുന്ന അസുഖങ്ങൾക്ക് വേണ്ടി നല്‍കുന്ന ശക്തമായ ഒരു മരുന്നാണ് കോളിസ്റ്റിന് (Colistin). ഇന്ത്യയിലെ സ്വകാര്യ ഫാമുകളില് പലയിടങ്ങളിലും കോളിസ്റ്റിന് വ്യാപകമായി ഉപയോഗിക്കുന്നതായി റിപോർടുകൾ ഉണ്ട്. കൃത്യമായ ഡോസിങ്, കാലയളവ്, withdrawal period എന്നിവ പാലിക്കാതെയുള്ള ആന്റിബയോട്ടിക് ഉപയോഗം മൾടി ഡ്രഗ് റെസിസ്റ്റന്റ് ആയ ബാക്റ്റീരിയകള്, അഥവാ സൂപ്പര് ബഗുകള്, ഉണ്ടാകുന്നതിന് ഇടയാക്കുന്നു എന്നതാണ് ഇതിലെ ദോഷവശം. അവസാന പ്രതിരോധം (last line of defence) എന്ന നിലയിൽ മനുഷ്യരിൽ ഉപയോഗിക്കപ്പെടുന്ന കോളിസ്റ്റിൻ പോലെയുള്ള മരുന്നുകളോട് പ്രതിരോധശേഷി നേടുന്ന സൂപ്പർ ബഗുകൾ ആരോഗ്യരംഗത്ത് കടുത്ത വെല്ലുവിളിയാവും എന്നത് നിസ്തർക്കമാണ്.\nഇത്തരം യഥാര്‍ത്ഥപ്രശ്നങ്ങളെ അഭിസംബോധന ചെയ്യുന്നതിനു പകരം “കോഴികളിലെ ഹോര്‍മോണ്” എന്ന അശാസ്ത്രീയതയ്ക്ക് പിറകേ പോകുന്നതിലെ അപകടം ഇനിയും നാം തിരിച്ചറിയേണ്ടതുണ്ട്. പൗൾട്രി ഫാമുകളിലെ ആന്റിബയോട്ടിക്കുകളുടെ അനിയന്ത്രിതമായ ഉപയോഗം നിയമം മൂലം നിയന്ത്രിക്കേണ്ടതാണ്. സര്‍ക്കാര് വക ഫാമുകളില് ഈ നിയന്ത്രണങ്ങള് ഏര്‍പ്പെടുത്തുവാന് എളുപ്പമായതു കൊണ്ടു തന്നെ, അവിടങ്ങളില് നിന്നും ഇറച്ചി വാങ്ങുന്നത് കൂടുതല് സുരക്ഷിതമായിരിക്കും.\nശാസ്ത്രീയപരിപാലനമുറകളിലൂടെ ലഭിക്കുന്ന ബ്രോയ്‌ലർ ചിക്കന്റെ മാംസം മനുഷ്യരിൽ ആരോഗ്യപരമായ പ്രശ്നങ്ങൾ ഉണ്ടാക്കില്ല. കോഴിയുടെ വളര്‍ച്ച ത്വരിതപ്പെടുത്തുവാന് ഹോര്‍മോണ് കുത്തിവയ്ക്കുന്നു എന്നൊക്കെ പറയുന്നവര് വിഷയത്തെ കുറിച്ച് അറിവില്ലാത്തവരാണ്. അത്തരം അശാസ്ത്രീയമായ കാര്യങ്ങള് പ്രചരിപ്പിച്ചാല്, ഈ മേഖലയില് നിലനില്‍ക്കുന്ന യഥാര്‍ത്ഥപ്രശ്നങ്ങളില് നിന്നും ശ്രദ്ധ മാറിപ്പോകും. അത് സമൂഹത്തിനാകെയാണ് ദോഷമുണ്ടാക്കുക.\nCzarick, M., and B. Fairchild. 2012. Seven reasons why chickens are NOT fed hormones. Poultry Housing Tips 24(4):1-4.


xiaomi-s-manu-jain | ഇന്ത്യയിൽ നിന്നു ഇന്ത്യയ്‌ക്കെതിരെ പറയുന്നോ? ചൈനീസ് മുതലാളിയെ പ്രീതിപ്പെടുത്തുന്നത് ഇന്ത്യയുടെ ചെലവിൽ വേണ്ട; ഷവോമി ഇന്ത്യാ തലവനെതിരെ ആഞ്ഞടിച്ച് സോഷ്യൽ മീഡിയ; ചൈനയുടെ കടന്നാക്രമണ സമയത്തും കച്ചവടം പൊളിയാതിരിക്കാൻ നുണ വ്യാപാരം നടത്തുന്ന ചൈനീസ് മൊബൈൽ കമ്പനിയെ തിരിച്ചറിഞ്ഞ് ഇന്ത്യൻ ജനത - MarunadanMalayalee.com\nJune 28, 202006:55 AM IST Permalink\nന്യൂഡൽഹി: കോടിക്കണക്കിന് ഇന്ത്യക്കാരുടെ വികാരം വ്രണപ്പെടുത്തിക്കൊണ്ട് അഭിപ്രായം പ്രകടനം നടത്തി കച്ചവടം പൊളിയാതെ നോക്കാനുള്ള ചൈനീസ് കമ്പനിയുടെ തന്ത്രത്തിനെതിരെ വ്യാപക പ്രതിഷേധം. ഷാവോമി ഇന്ത്യ മാനേജിങ് ഡയറക്ടർ മനുകുമാർ ജെയിനിനെതിരെ ആഞ്ഞടിച്ച് കോൺഫെഡറേഷൻ ഓഫ് ഓൾ ഇന്ത്യ ട്രേഡേഴ്സ് (സിഎഐടി) അടക്കമുള്ള സംഘടനയും രംഗത്ത് വന്നു.\nചൈനയെ ബഹിഷ്‌കരിക്കാനുള്ള ചിന്ത സമൂഹമാധ്യമങ്ങളിൽ മാത്രം നിലനിൽക്കുന്നതാണ് എന്നും അത് ആൾക്കൂട്ട മാനസികാവസ്ഥയുടെ ഫലമാണെന്നുമുള്ള പ്രസ്താനയാണ് ഷവോമിയുടെ ഇന്ത്യൻ തലവൻ പറഞ്ഞത്. കഴിഞ്ഞ ദിവസം കടകളുടെ പേര് മാറ്റി മെയ്‌ഡ് ഇൻ ഇന്ത്യ എന്നാക്കി ഷവോമി പലയിടത്തും മാറ്റിയിരുന്നു. എങ്ങനേയും ഇന്ത്യൻ വിപണിയിൽ പിടി അയയാതിരിക്കാൻ പലതും ചെയ്തു. ഇതിനൊപ്പമായിരുന്നു വിവാദ പ്രസ്താവന. ചൈനയുടെ അതിർത്തിയിലെ കടന്നു കയറ്റത്തിനൊപ്പമാണ് ചൈനീസ് സാധനങ്ങൾ ബഹിഷ്‌കരിക്കാനുള്ള ചർച്ച രാജ്യത്ത് സജീവമായത്. ഇതോടെ മെയ്‌ക് ഇൻ ഇന്ത്യാ പദ്ധതിയേയും മറ്റും പുകഴ്‌ത്തി ഷവോമി രംഗത്തു വ്ന്നു. ഇതെല്ലാം ഇന്ത്യയെ കൊള്ളയടിക്കാനുള്ള ബിസിനസ് തന്ത്രമാത്രമായിരുന്നു.\nഇതിനിടെയാണ് ഷാവോമി ഇന്ത്യ മാനേജിങ് ഡയറക്ടർ മനുകുമാർ ജെയിൻ അപമാനിക്കുന്ന പ്രസ്താവന നടത്തിയത്. ഇത് അതിവേഗം വൈറലായി. ഇതോടെയാണ് വ്യാപാരികളുടെ സംഘടനയും രംഗത്ത് വന്നത്. അദ്ദേഹത്തിന്റെ പ്രസ്താവന ഏറ്റവും വിവേകശൂന്യവും അനാദരവുള്ളതുമാണെന്ന് സിഎഐടി ദേശീയ പ്രസിഡന്റ് ബി.സി. ഭാരതിയയും സെക്രട്ടറി ജനറൽ പ്രവീൺ ഖണ്ടേൽവാളും പറഞ്ഞു. ഇന്ത്യയിൽ നിന്നു കൊണ്ട് ചൈനയ്ക്ക് വേണ്ടിയുള്ള പ്രസ്താവന ആരേയും നടത്താൻ അനുവദിക്കില്ലെന്നാണ് ഉയരുന്ന വിവാദം. ഇതോടെ ഷവോമി വലിയ പ്രതിസന്ധിയിലുമായി.\nഇന്ത്യൻ പട്ടാളക്കാർക്കെതിരായ ചൈനീസ് സൈന്യത്തിന്റെ ക്രൂരതയിൽ രാജ്യം മുഴുവൻ ദുഃഖിതരും അസ്വസ്ഥരുമായിരിക്കുന്ന സമയത്ത് രാജ്യത്തിന്റെ മാനസികാവസ്ഥയെ തരംതാഴ്‌ത്തിക്കൊണ്ട് മനു കുമാർ ജെയിൻ തന്റെ ചൈനീസ് യജമാനന്മാരെ പ്രീതിപ്പെടുത്താൻ ശ്രമിക്കുകയാണ് എന്നാണ് വിമർശനം. ഇന്ത്യയിലെ ജനങ്ങൾ ചൈനയെ ബഹിഷ്‌കരിക്കുകയെന്ന വികാരവുമായി നിലനിൽക്കുമ്പോൾ വിവിധ സെലിബ്രിട്ടികൾ പോലും ആ നീക്കത്തിൽ പങ്കുചേരുമ്പോൾ ജെയ്നിന്റെ പ്രസ്താവന യാഥാർത്ഥ്യത്തെ പൂർണമായും അവഗണിക്കുകയാണെന്നും അഭിപ്രായം എത്തി.\nവാണിജ്യ നേട്ടങ്ങൾക്കായി ഷവോമി അത്തരം പരാമർശങ്ങൾ നടത്തുകയാണെന്നും ധീരരായ ഇന്ത്യൻ സൈനികരുടെ ത്യാഗവും രക്തസാക്ഷിത്വവും മാറ്റിവെച്ച് പൂർണമായും അവരെ അപമാനിക്കുകയാണെന്നും സിഎഐടി ആരോപിക്കുന്നു. ചൈനാ വിരുദ്ധ വികാരം ശക്തിപ്പെട്ട സാഹചര്യത്തിൽ ഷാവോമി ഇന്ത്യക്കാർക്കൊപ്പമാണെന്ന രീതിയിൽ വലിയ പ്രചാരണമാണ് മനുകുമാർ ജെയൻ ട്വിറ്ററിലൂടെ നടത്തിവന്നിരുന്നത്. തുടർച്ചയായി നിരവധി ട്വീറ്റുകൾ ഇത് സംബന്ധിച്ച് അദ്ദേഹം പങ്കുവെക്കുകയുണ്ടായി.\nമറ്റേത് ചൈനീസ് കമ്പനിയേക്കാളും കൂടുതൽ 'മേഡ് ഇൻ ഇന്ത്യ' പ്രചാരണം നടത്തിയത് ഷാവോമിയായിരുന്നു. ഇതാണ് ഇപ്പോൾ മനുകുമാർ ജെയിനിന് വിനയായിരിക്കുന്നത്. ഇന്ത്യൻ സൈനികർക്കെതിരായ ചൈനീസ് ആക്രമണത്തിനുശേഷം രാജ്യത്തെ മിക്ക ചൈനീസ് സിഇഒമാരും നിശബ്ദത പാലിക്കുകയാണെന്നും സ്ഥിതിഗതികൾ വഷളാക്കാൻ ഒരു അഭിപ്രായ പ്രകടനവും നടത്തിയിട്ടില്ലെന്നും ഭാരതിയയും ഖണ്ടേൽവാളും ചൂണ്ടിക്കാട്ടി. സ്വയം യഥാർത്ഥ ഇന്ത്യൻ എന്ന് വിശേഷിപ്പിക്കുന്ന ജെയിൻ ചൈനയ്ക്കും ചൈനീസ് ഉൽപ്പന്നങ്ങൾക്കും വേണ്ടി വാദിക്കുന്നത് ഖേദകരമാണെന്നും അവർ പറഞ്ഞു.\nമറ്റേത് സ്മാർട്ഫോൺ ബ്രാൻഡിനേക്കാളും 'കൂടുതൽ ഇന്ത്യൻ' ആണ് ഷാവോമി എന്ന് മനുകുമാർ അടുത്തിടെ പറഞ്ഞിരുന്നു. കമ്പനിയുടെ മൊബൈൽ ഫോൺ ആർ ആൻഡ് ഡി സെന്റർ, ഇന്ത്യയിലെ പ്രൊഡക്റ്റ് ടീം എന്നിവ ചൂണ്ടിക്കാട്ടിയായിരുന്നു അദ്ദേഹത്തിന്റെ പ്രസ്താവന. 50,000 ഇന്ത്യക്കാർക്ക് കമ്പനി ജോലി നൽകുന്നുണ്ടെന്നും അദ്ദേഹം പറയുകയുണ്ടായി.


Janmabhumi| ബെംഗളൂരുവിന്റെ പശ്ചാത്തലത്തില് പത്ത് കഥകള്; ജനശ്രദ്ധ നേടി 'ചില നിറങ്ങള്'; മലയാളത്തിന്റെ അഭിമാനമായി പ്രേംരാജ്\nബെംഗളൂരുവിന്റെ പശ്ചാത്തലത്തില് പത്ത് കഥ‍കള്; ജനശ്രദ്ധ നേടി 'ചില നിറങ്ങള്'; മലയാളത്തിന്റെ അഭിമാനമായി പ്രേംരാജ്\nApril 12, 2022, 06:50 p.m.\nവ്യത്യസ്ഥ പ്രമേയങ്ങള് കൊണ്ട് ശ്രദ്ധേയമാണ് ഈ ചെറുകഥാ സമാഹാരം. തന്റെ ജീവിതത്തിലെ ചില അനുഭവങ്ങളും നഗരത്തിലെ ചില നിരീക്ഷണങ്ങളുമാണ് പ്രേംരാജ് പത്ത് കഥകളായി രചിച്ചിരിക്കുന്നത്. ജീവിത യാഥാര്‍ത്ഥ്യങ്ങള് മനുഷ്യരുടെ മനസ്സിലേക്ക് വിവിധങ്ങളായ വര്‍ണങ്ങളായി സന്നിവേശിപ്പിക്കാന് പ്രേംരാജിന് കഴിഞ്ഞിട്ടുണ്ട്.\nബെംഗളൂരു: ബെംഗളൂരുവിന്റെ പശ്ചാത്തലത്തില് ചില നിറങ്ങള് എന്ന പേരില് രചിക്കപ്പെട്ട മലയാളിയുടെ ചെറുകഥാ പുസ്തകം ജനശ്രദ്ധ ആകര്‍ഷിക്കുന്നു. കാസര്‍ഗോഡ് സ്വദേശിയും ബെംഗളൂരുവിലെ മീഡിയ ഫ്രീലാന്‍സറുമായ പ്രേംരാജ് കെ.കെയാണ് പത്തുകഥകള് അടങ്ങിയ ചെറുകഥാ പുസ്തകം രചിച്ചിരിക്കുന്നത്.\nവ്യത്യസ്ഥ പ്രമേയങ്ങള് കൊണ്ട് ശ്രദ്ധേയമാണ് ഈ ചെറുകഥാ സമാഹാരം. തന്റെ ജീവിതത്തിലെ ചില അനുഭവങ്ങളും നഗരത്തിലെ ചില നിരീക്ഷണങ്ങളുമാണ് പ്രേംരാജ് പത്ത് കഥകളായി രചിച്ചിരിക്കുന്നത്. ജീവിത യാഥാര്‍ത്ഥ്യങ്ങള് മനുഷ്യരുടെ മനസ്സിലേക്ക് വിവിധങ്ങളായ വര്‍ണങ്ങളായി സന്നിവേശിപ്പിക്കാന് പ്രേംരാജിന് കഴിഞ്ഞിട്ടുണ്ട്. നഗരത്തിന്റെ കാണാക്കാഴ്ച്ചകളിലേക്കും പരുക്കന് യാഥാര്‍ത്ഥ്യങ്ങളിലേക്കും കേന്ദ്രീകരിക്കുന്ന കഥകള്‍ക്ക് മാനവികതയുടെ നീലാകാശം സൃഷ്ടിക്കാന് കഴിയുന്നു.\nഒരു ജോഡി ചെരിപ്പും അഞ്ച് ജോഡി ഷൂസും, ചില നിറങ്ങള്, കത്തേഹാലു, ഗൃഹപ്രവേശം, ബാല്‍ക്കണിക്കഥകള്, ഇസ്‌പൈസി ഡാബ തുടങ്ങിയ കഥകളാണ് പുസ്തകത്തില് ഉള്ളത്. തങ്ങളുടെ കുട്ടിക്കാലത്തെ അനുഭവങ്ങളും നമ്മുടെ വേണ്ടപ്പെട്ടവര് അനുഭവിച്ച മറ്റുചില ജീവിത സാഹചര്യങ്ങളുമൊക്കെയാണ് ഇതിലെ കഥകളിലൂടെ കടന്നു പോകുന്നതെന്നാണ് വായനക്കാര് തന്നെ ഭൂരിഭാഗവും പറയുന്നത്. കുട്ടികളും മുതിര്‍ന്നവരും ഉള്‍പ്പെടെ പ്രായഭേദമന്യേ നിരവധി പേരാണ് പ്രേംരാജിന്റെ ചെറുകഥാ പുസ്തകത്തിന് അഭിനന്ദനം അറിയിച്ച് ദിനംപ്രതി രംഗത്തെത്തുന്നത്. പുസ്തകത്തിന്റെ അവതാരിക എഴുതിയിരിക്കുന്നത് കാസര്‍ഗോഡ് ചെറുവത്തൂര് കുട്ടമത്ത് സകൂളിലെ ഹെഡ്മാസ്റ്റര് കെ.ജയചന്ദ്രനാണ്.\nപ്രശസ്ത തിരക്കഥാകൃത്ത് കൈതപ്രം ദാമോദരന് നമ്പൂതിരി, സിനിമാ താരങ്ങളായ ഉണ്ണീമുകുന്ദന്, റിയാസ്ഖാന്, വിജി തമ്പി, ജിഷ്ണു നായര് ഉള്‍പ്പെടെയുള്ളവര് പുസ്തകം വാങ്ങി വായിക്കുകയും അഭിപ്രായം രേഖപ്പെടുത്തുകയും ചെയ്തിട്ടുണ്ട്.\nബെംഗളൂരുവിലെ തിരക്കിട്ട ജീവിതത്തിനിടയില് ചെറു സിനിമകളുടെ തിരക്കഥ, സംവിധാനം എന്നിവയ്‌ക്കൊപ്പം ഓണ്‍ലൈനില് ചെറുകഥകള് എഴുതാനുള്ള സമയം കൂടി കണ്ടെത്തുന്നുണ്ട് ഈ ചെറുപ്പക്കാരന്. കഴിഞ്ഞ 21 വര്‍ഷമായി ബെംഗളൂരുവില് താമസിക്കുന്ന പ്രേംരാജ് പരേതരായ റിട്ട. അധ്യാപകന് മാധവന് നായരുടേയും സരസ്വതി അമ്മയുടേയും മകനാണ്. ഭാര്യ: പ്രീതി. 100 രൂപ വില വരുന്ന തന്റെ ഈ ചെറുകഥാ പുസ്തകം ഫഌപ്പ്കാര്‍ട്ടിലൂടെയും ബുക്ക് ചെയ്യുവാന് സാധിക്കുമെന്ന് പ്രേംരാജ് പറയുന്നു.\nമയക്കുമരുന്ന് കേസില് നടന് സിദ്ധാന്ത് കപൂറിനും, സുഹൃത്തുക്കള്‍ക്കും ജാമ്യം ലഭിച്ചു\nലഹരി മരുന്ന് ഉപയോഗിച്ചതായി പരിശോധനയില് തെളിഞ്ഞു; നടി ശ്രദ്ധ കപൂറിന്റെ സഹോദരന് സിദ്ധാന്ത് കപൂര് അറസ്റ്റില്\nസാധാരണക്കാരനില് സാധാരണക്കാരന്, നിസാഹയവസ്ഥയില് പലരും സഹായിച്ചു, തീവ്രവാദിയെന്ന് അറിഞ്ഞപ്പോള് നാട്ടുകാര് ഞെട്ടി


Explained: Does the suspension of South Africa’s cricket board mean no SA players in the IPL-Cricket News- ക്രിക്കറ്റ് സൗത്ത് ആഫ്രിക്കയെ വിലക്കിയത് ഐപിഎല്ലിൽ ദക്ഷിണാഫ്രിക്കൻ താരങ്ങൾ പങ്കെടുക്കുന്നതിനെ ബാധിക്കുമോ\nഐസിസി സസ്പെൻഷൻ നേരിട്ടാൽ ടീമിന് അന്താരാഷ്ട്ര മത്സരങ്ങളിൽ പങ്കെടുക്കാൻ കഴിയില്ല, ഒപ്പം ധനസഹായവും നിർത്തലാക്കും\nUpdated: September 12, 2020 10:04:54 pm\nExplained: Cricket: IPL: ദക്ഷിണാഫ്രിക്കൻ ക്രിക്കറ്റ് ബോർഡായ ക്രിക്കറ്റ് സൗത്ത് ആഫ്രിക്കയുമായി (സിഎസ്എ) ബന്ധപ്പെട്ട വിവാദങ്ങൾ കഴിഞ്ഞ അഞ്ച് വർഷത്തിനിടെ വിരളമായിരുന്നു. എന്നാൽ ഇപ്പോൾ ഗുരുതരമായ അഴിമതി ആരോപണത്തെത്തുടർന്ന് ദക്ഷിണാഫ്രിക്കൻ സ്‌പോർട്‌സ് കോൺഫെഡറേഷൻ (സാസ്‌കോക്) സിഎസ്എയ്ക്കെതിരേ നടപടി സ്വീകരിച്ചിരിക്കുകയാണ്.\nനടപടിയുടെ ഭാഗമായി ബോർഡിനെ ഒരു മാസത്തേക്ക് താൽക്കാലികമായി ക്രിക്കറ്റ് മത്സരങ്ങളിൽനിന്ന് വിലക്കിയിട്ടുണ്ട്.\nമുഴുവൻ കായിക രംഗത്തും വൻ നഷ്ടം നേരിടുന്ന ഒരു സമയത്ത്, ഇത് ദക്ഷിണാഫ്രിക്കൻ ക്രിക്കറ്റിന് കനത്ത തിരിച്ചടിയാണ്. എന്നിരുന്നാലും, ഇന്ത്യൻ പ്രീമിയർ ലീഗിലെ ദക്ഷിണാഫ്രിക്കൻ കളിക്കാരുടെ പങ്കാളിത്തത്തെ ഇത് ബാധിക്കില്ല.\nഎന്തുകൊണ്ടാണ് ക്രിക്കറ്റ് സൗത്ത് ആഫ്രിക്കയെ സസ്പെൻഡ് ചെയ്തത്?\nസി‌എസ്‌എയെ ചുറ്റിപ്പറ്റിയുള്ള ആരോപണങ്ങളിലും ഭരണപരമായ പ്രശ്നങ്ങളിലും പരിഹാരം കാണുന്നതിനായി സമൂലമായ നടപടി സ്വീകരിച്ചുവെന്നാണ് സാസ്‌കോക്ക് ആക്ടിംഗ് ചീഫ് എക്‌സിക്യൂട്ടീവ് രവി ഗോവേന്ദർ ഒരു പ്രാദേശിക പത്രത്തോട് പറഞ്ഞത്, “ അതിനാൽ ഭാവിയിൽ അവർക്ക് കൂടുതൽ ഫലപ്രദവും കാര്യക്ഷമവുമായിരിക്കാൻ കഴിയും,” എന്നും അദ്ദേഹം പറഞ്ഞു.\nക്രിസ് നെൻസാനി ബോർഡ് പ്രസിഡന്റായി ചുമതലയേറ്റതുമുതൽ ഭരണപരമായ കുഴപ്പങ്ങളും സാമ്പത്തിക അസ്ഥിരതയും ഉണ്ടായിട്ടുണ്ടെന്ന് സാസ്‌കോക്ക് അഭിപ്രായപ്പെടുന്നു. അദ്ദേഹം സ്വേച്ഛാധിപത്യപരമായാണ് പെരുമാറുന്നതെന്ന് ആരോപിക്കപ്പെട്ടു, അതാണ് കഴിഞ്ഞ മൂന്ന് വർഷത്തിനുള്ളിൽ സി‌എസ്‌എയ്ക്ക് നാല് സിഇഒമാർ (ഹാരൂൺ ലോർഗാറ്റ്, തബാംഗ് മോറോ, ജാക്വസ് ഫോൾ, ഗാൻ‌ഡ്രി ഗോവേണ്ടർ) മാറി മാറി വരാൻ കാരണമെന്നും.\nകളിക്കാർ, സ്പോൺസർമാർ, കളിക്കാരുടെ സംഘടന എന്നിവരുമായി അദ്ദേഹത്തിന്റെ നേതൃത്വം പ്രശ്നങ്ങളിലേർപ്പെട്ടു. ടി 20 ഗ്ലോബൽ ലീഗ് ആരംഭിക്കുന്നതിലും ബോർഡ് പരാജയപ്പെട്ടു. സാമ്പത്തിക നഷ്ടത്തോടനുബന്ധിച്ച് വൻതോതിൽ അഴിമതി ആരോപണങ്ങളും ഉയർന്നു. സീറ്റ് വിഭജനം, വംശീയത എന്നിവയുമായി ബന്ധപ്പെട്ട പ്രശ്നങ്ങളും ബോർഡിനെ ബാധിച്ചതായി അഭ്യൂഹങ്ങളുയർന്നു. തുടർന്ന്, കടുത്ത സമ്മർദ്ദത്തിൽ പ്രസിഡൻറിന്റെ ഔദ്യോഗിക കാലാവധി പൂർത്തിയാകുന്നതിന് ഏതാനും ആഴ്ചകൾക്ക് മുമ്പ് ക്രിസ് നെൻസാനിക്ക് രാജിവയ്‌ക്കേണ്ടി വന്നു.\nRead More: IPL: ചെന്നൈക്കു വേണ്ടിയിരുന്നത് ധോണിയെ ആയിരുന്നില്ല, സെവാഗിനെ; പക്ഷേ എല്ലാം മാറിമറിഞ്ഞു: ബദ്‌രീനാഥ്\nസെപ്റ്റംബർ5ന് നടത്താൻ തീരുമാനിച്ചിരുന്ന സി‌എസ്‌എ വാർഷിക പൊതുയോഗം മാറ്റിവച്ചതിന് ബോർഡിനെ വിമർശിച്ച് പുരുഷന്മാരുടെയും വനിതകളുടെയും ദേശീയ ടീമുകളിൽ നിന്നുള്ള 30 മുൻനിര കളിക്കാർ കഴിഞ്ഞാഴ്ച തുറന്ന കത്ത് എഴുതുകയും ചെയ്തിരുന്നു.\nനിലവിൽ രാജ്യത്തെ ക്രിക്കറ്റ് ഭരണം ആരാണ് നിർവഹിക്കുന്നത്?\nഇപ്പോഴും സി‌എസ്‌എയാണ് ഭരണം നിർവഹിക്കുന്നത്. സാമ്പത്തികവും ഭരണപരവുമായ അവ്യക്തതകളും അപാകതകളും അന്വേഷിക്കാൻ സാസ്‌കോക് ഒരു ടാസ്‌ക് ഫോഴ്‌സ് രൂപീകരിച്ചുകഴിഞ്ഞാൽ അവരുടെ പക്കൽനിന്ന് നിയന്ത്രണം മാറും.\nസി‌എസ്‌എ അംഗങ്ങളുടെ കൗൺസിലിൽ ആലോചിക്കുകയോ അംഗങ്ങളുടെ ഉപദേശം തേടുകയോ ചെയ്യാതെ ടാസ്‌ക് ഫോഴ്‌സ് അന്വേഷണം നടത്തും. ബോർഡിനെ എല്ലാ അധികാരങ്ങളിൽ നിന്നും ഇക്കാലയളവിൽ മാറ്റിനിർത്തും.\nRead More: ലോകോത്തര താരം; കൊൽക്കത്തയുടെ തുറുപ്പ് ചീട്ടിനെക്കുറിച്ച് ബ്രെറ്റ് ലീ, ചാംപ്യൻമാരെയും പ്രവചിച്ചു\nദക്ഷിണാഫ്രിക്കൻ ക്രിക്കറ്റിലെ പ്രശ്നങ്ങളുമായി ബന്ധപ്പെട്ട് ഐസിസി ഇതുവരെ ഒരു നിലപാടും സ്വീകരിച്ചിട്ടില്ല. വിവിധ രാജ്യങ്ങളിലെ ക്രിക്കറ്റ് ബോർഡുമായി ബന്ധപ്പെട്ടോ ക്രിക്കറ്റ് ഭരണത്തിലോ സർക്കാരിന്റേതടക്കമുള്ള ബാഹ്യ ഇടപെടലുകളൊന്നും ഉണ്ടാവരുതെന്ന് ഐസിസി ഭരണഘടനയുടെ അനുച്ഛേദം 2.4ൽ പറയുന്നുണ്ട്. ക്രിക്കറ്റ് ബോർഡുകൾ അവയുടെ സ്വയംഭരണാവകാശം കാത്തുസൂക്ഷിക്കണമെന്നും ഐസിസി ഭരണഘടനയിൽ പറയുന്നു.\nആരോപണങ്ങളുടെ ഗൗരവം കണക്കിലെടുക്കുമ്പോൾ, ഐസിസി ഈ പ്രതിസന്ധിയിൽ കാര്യമായി ഇടപെട്ടേക്കാം. സാങ്കേതികമായി പറഞ്ഞാൽ, ഐ‌സി‌സി മാനുവൽ അനുസരിച്ച് സി‌എസ്‌എ ഇപ്പോഴും ദക്ഷിണാഫ്രിക്കൻ ക്രിക്കറ്റിന്റെ ഔദ്യോഗിക ഭരണസമിതിയാണ്. ഐസിസിക്ക് ബോർഡിന്റെ അംഗീകാരം റദ്ധാക്കാൻ സാധീക്കും. രാജ്യത്ത് വർണവെറി രൂക്ഷമായിരുന്ന സമയത്ത് ഐസിസി സമാന നടപടി സ്വീകരിച്ചിരുന്നു.\nസർക്കാർ ഇടപെടൽ അന്താരാഷ്ട്ര നിരോധനത്തിലേക്ക് നയിക്കുമോ?\nസർക്കാർ ഇടപെടൽ അന്താരാഷ്ട്ര നിരോധനത്തിലേക്ക് നയിക്കും എന്ന് തന്നെയാണ് ഉത്തരം. “കായികരംഗത്തെ രാഷ്ട്രീയ ഇടപെടലിൽ നിന്ന് ഒഴിവാക്കാൻ” കഴിയാത്തതിന്റെ പേരിൽ ദക്ഷിണാഫ്രിക്കയുടെ അയൽ രാജ്യം കൂടിയായ സിംബാബ്‌വെയെ 2019 ൽ ഐസിസി സസ്‌പെൻഡ് ചെയ്തിരുന്നു.\nമറ്റ് കായിക ഇനങ്ങളിലും ഇത് ഒരു പതിവാണ്. ഒളിമ്പിക് ചാർട്ടറിന്റെ പ്രധാന തത്വങ്ങളിലൊന്ന് ദേശീയ ഫെഡറേഷനുകൾ “അവരുടെ സ്വയംഭരണാധികാരം കാത്തുസൂക്ഷിക്കണം”, രാഷ്ട്രീയ സമ്മർദ്ദങ്ങളെ “ചെറുക്കണം” എന്നതാണ്. 2012 ൽ, അന്താരാഷ്ട്ര ഒളിമ്പിക് കമ്മിറ്റി ഇന്ത്യയെ സസ്പെൻഡ് ചെയ്തിരുന്നു. രാജ്യത്തെ കായിക സംഘടനകളുടെ നടത്തിപ്പിൽ സർക്കാർ ഇടപെടുന്നതായി ബോധ്യപ്പെട്ടുവെന്ന് പറഞ്ഞായിരുന്നു സസ്പെൻഷൻ.\nഫിഫയ്ക്കും സമാനമായ നിയമങ്ങളുണ്ട്.\nസസ്പെൻഷനുണ്ടായാൽ എന്ത് സംഭവിക്കും?\nസസ്പെൻഷൻ നേരിടുന്ന ദേശീയ ടീമിന് അന്താരാഷ്ട്ര മത്സരങ്ങളിൽ പങ്കെടുക്കാൻ കഴിയില്ല, മാത്രമല്ല അതിന്റെ ധനസഹായം നിർത്തലാക്കുകയും ചെയ്യും. ഉദാഹരണത്തിന്, കഴിഞ്ഞ വർഷം സിംബാബ്‌വെയുടെ ഫണ്ട് താൽക്കാലികമായി ഐസിസി മരവിപ്പിച്ചു, കൂടാതെ രാജ്യത്തെ ടീമുകളെ അന്താരാഷ്ട്ര ഇവന്റുകളിൽ നിന്നും വിലക്കുകയും ചെയ്തു.\nഐ‌സി‌സി ദക്ഷിണാഫ്രിക്കയെ നിരോധിക്കുകയാണെങ്കിൽ, അവരുടെ കളിക്കാർ‌ക്ക് ഐ‌പി‌എല്ലിൽ പങ്കെടുക്കാൻ കഴിയുമോ?\nഒരു ഐ‌പി‌എൽ കരാർ സാധാരണയായി കളിക്കാരനും രണ്ട് ബോർഡുകളും തമ്മിലുള്ള ത്രികക്ഷി കരാറാണ് – ഒന്ന് ബി‌സി‌സി‌ഐയും മറ്റൊന്ന് കളിക്കാരന്റെ രാജ്യത്തെ ബോർഡും. റോബർട്ട് മുഗാബെ ഭരണകാലത്ത് സിംബാബ്‌വെ ചെയ്തത് പോലെ, ദക്ഷിണാഫ്രിക്കയ്ക്കും ഐസിസിയുമായി ബന്ധപ്പെട്ടതല്ലാത്ത ഇവന്റുകളിൽ ദ്വിരാഷ്ട്ര പരമ്പരകളിൽ ഏർപ്പെടാം.\nഐപിഎൽ ബിസിസിഐ-നിയന്ത്രിത ടൂർണമെന്റാണ്. ഐസിസിയുമായി ബന്ധപ്പെട്ടതല്ല. അതിനാൽ ബിസിസിഐ ദക്ഷിണാഫ്രിക്കൻ ടീമിനെതിരേ നിലപാടെടുത്തില്ലെങ്കിൽ ദക്ഷിണാഫ്രിക്കൻ താരങ്ങൾക്ക് ഐപിഎല്ലിൽ പങ്കെടുക്കാം. തീർച്ചയായും, ഐപിഎല്ലുമായി ബന്ധപ്പെട്ട് ബിസിസിഐ ദക്ഷിണാഫ്രിക്കൻ ക്രിക്കറ്റ് ബോർഡിനെതിരെ നിലപാടെടുക്കാൻ സാധ്യതയില്ല.\nഐ‌പി‌എല്ലിൽ ദക്ഷിണാഫ്രിക്കൻ ക്രിക്കറ്റ് താരങ്ങളെ പങ്കെടുപ്പിക്കുന്ന കാര്യത്തിൽ അന്തിമ വാക്ക് ക്രിക്കറ്റ് സൗത്ത് ആഫ്രിക്കക്കാണെന്ന് ഒരു ഐസിസി ഉദ്യോഗസ്ഥൻ പറഞ്ഞു. ഐ‌പി‌എൽ ഒരു ആഭ്യന്തര ടൂർണമെന്റായതിനാൽ ഐ‌സി‌സിക്ക് എതിർപ്പില്ലെന്നും അദ്ദേഹം വ്യക്തമാക്കി.\nRead More: Explained: Does the suspension of South Africa’s cricket board mean no SA players in the IPL?\nWeb Title: South africa cricket board suspension explained ipl cricket news


സരസ്വതി സ്തുതിക്ക് കവർ പാടി അപർണ രാജീവ്; മാമവതുശ്രീ കീർത്തനത്തിന്റെ കവർ ശ്രദ്ധ നേടുന്നു\nമാമവതുശ്രീ കീർത്തനം പാടി അപർണ രാജീവ്\nമനോരമ ലേഖകൻ October 14, 2021 10:53 AM IST\nവിശ്വാസികൾ വ്യത്യസ്തമായ പൂജകളിലൂടെ സരസ്വതി ദേവിയെ ഓർക്കുന്ന സമയമാണ് നവരാത്രി. ‘മാമവതുശ്രീ സരസ്വതി’ എന്ന മനോഹരമായ കീർത്തനം പാടി ഈ നവരാത്രി നവരാത്രി ദിനങ്ങളിൽ സരസ്വതീ ദേവിയെ ഓർക്കുകയാണ് പ്രശസ്തഗായിക അപർണ രാജീവ്. മനോരമ മ്യൂസിക്കിന്റെ കർണാടിക്ക് ക്ലാസിക് ചാനലിലൂടെയാണ് പാട്ട് പുറത്ത് വന്നിട്ടുള്ളത്.\nഹിന്ദോള രാഗത്തിൽ മൈസൂർ വാസുദേവാചാര്യർ ചിട്ടപ്പെടുത്തിയ കീർത്തനമാണ് മാമവതു ശ്രീ സരസ്വതി. ആ കീർത്തനത്തിന്റെ തനിമ ചോരാതെ ഭക്തിസാന്ദ്രമായാണ് അപർണ ആലപിചിട്ടുള്ളത്. നവരാത്രികാലത്തിന്റെ ഭക്തിസാന്ദ്രമായ അന്തരീക്ഷം പാട്ടിൽ ഉടനീളം തെളിഞ്ഞുനിൽക്കുന്നുണ്ട്. ഒരുപാട് ആരോഹണ അവരോഹണങ്ങൾ ഉള്ള പാട്ടിനെ അപർണ വളരെ മനോഹരമായി കൈകാര്യം ചെയ്തിട്ടുണ്ട്. പാട്ട് കേൾക്കുന്ന ഏത് സാധാരണക്കാർക്കും ദൈവികമായ അനുഭൂതി പകർന്നു തരാൻ അപര്ണക്കായിട്ടുണ്ട്.\nഅനന്തരാമൻ അനിൽ ഓർക്കസ്‌ട്രേഷനും പ്രോഗ്രാമിങ്ങും നിർവഹിച്ച ഈ കവറിനു മിക്സിങ്ങ് ഒരുക്കിയത് ജെയിംസ് അനോസ് ആണ്. ഒ എൻ വി കുറുപ്പിന്റെ കൊച്ചുമകൾ കൂടിയായ അപർണ വർഷങ്ങളായി സിനിമാ പിന്നണി ഗാന രംഗത്തും സംഗീതരംഗത്തും ശ്രദ്ധേയമായ സാന്നിധ്യമാണ്.


ഹത്ത വിളിക്കുന്നു, തണുപ്പിലേക്ക് | Hatta camping season | Madhyamam\ndate_range 8 Oct 2021 4:33 AM GMT\nഹത്ത വിളിക്കുന്നു, തണുപ്പിലേക്ക്\nതണുപ്പ് കാലത്തേക്ക് യു.എ.ഇ ചുവടുവെച്ചു തുടങ്ങിയിരിക്കുന്നു. സാധാരണ സെപ്റ്റംബർ അവസാനത്തോടെ യു.എ.ഇയിലേക്കെത്തുന്ന മഞ്ഞുകൂട്ടങ്ങൾ ഇക്കുറി മടിച്ചുനിൽക്കുകയാണെങ്കിലും ചില മേഖലകളിൽ തണുപ്പ് തുടങ്ങിയിട്ടുണ്ട്. പൊരിവെയിലിൽ കത്തിനിന്ന ഹത്തയും ഇതോടെ ഉണർന്നു. കൊടും തണുപ്പിന് കാത്തുനിൽക്കാതെ ഹത്തയിൽ ഒക്ടോബർ ഒന്ന് മുതൽ ക്യാമ്പിങ് സീസൺ തുടങ്ങി. ഇനിയുള്ള ഏഴ് മാസം ഇവിടെ ചെറിയ കൂടാരങ്ങൾ ഉയരും. അടുത്ത വർഷം ഏപ്രിൽ 30 വരെ നീളുന്ന സീസണിനെ വരവേൽക്കാൻ ഹത്തയിലെ കാരവനുകളും ടെൻറുകളും ഹോട്ടലുകളും ഭക്ഷണശാലകളും ഒരുങ്ങിക്കഴിഞ്ഞു. തീ കത്തിച്ച് ചൂടകറ്റാനും ചിക്കനും മട്ടനും ചുട്ടെടുക്കാനും ക്യാമ്പ് ഫയറുകൾ നടത്താനുമാണ് ഹത്ത തണുപ്പ് കാലത്ത് സ്വാഗതം ചെയ്യുന്നത്.\nഹത്ത കാമ്പിങ് സീസണിെൻറ ഏറ്റവും വലിയ ആകർഷണമാണ് കാരവനിലെ താമസം. 11 ആഡംബര കാരവനുകളാണ് ഇതിനായി ഒരുക്കിയിരിക്കുന്നത്. മേഖലയിലെ ആദ്യത്തെ ലക്ഷ്വറി കാരവൻ പാർക്കാണിത്. രാത്രിയും പകലുമെല്ലാം കാരവനിൽ ചെലവഴിക്കാം. ഇതിനായി പ്രത്യേക പാക്കേജുകളുമുണ്ട്. പാചകം, ടെലിവിഷൻ, വൈഫൈ സൗകര്യങ്ങളെല്ലാം ഈ ആഡംബര കാരവനിലുണ്ട്. രണ്ട് മുതിർന്നവർക്കും രണ്ടോ മൂന്നോ കുട്ടികൾക്കും തങ്ങാനുള്ള സൗകര്യമാണ് ഓരോ കാരവനിലുമുള്ളത്. രാത്രിക്ക് 1350 ദിർഹമാണ് നിരക്ക്. കൂടുതൽ കുടുംബാംഗങ്ങൾ ഉണ്ടെങ്കിൽ മറ്റ് കാരവനും ബുക്ക് ചെയ്യേണ്ടി വരും. visithatta.com എന്ന വെബ്സൈറ്റ് വഴി ബുക്ക് ചെയ്യാം.\nപുറത്തുനിന്ന് കാണുന്നത് പോലെയല്ല ടെൻറുകൾ. ആഡംബര സൗകര്യങ്ങളാണ് ഹത്തയിലെ ഡോം പാർക്കിലുള്ളത്. താഴിക കുടത്തിെൻറ ആകൃതിയിലുള്ള 15 ടെൻറുകൾ. ഹത്തയിലെ മലനിരകളുടെ സൗന്ദര്യം ആസ്വദിക്കാൻ കഴിയുന്ന രീതിയിൽ മലമുകളിലാണ് സജ്ജമാക്കിയിരിക്കുന്നത്. ഉയരം കൂടുന്നതിനാൽ തണുപ്പും കൂടിവരും.\nഹോട്ടലുകാർ ഒരുക്കുന്ന ടെൻറുകൾക്ക് പുറമെ ഹത്ത വാദി ഹബിൽ സ്വന്തം ടെൻറും ഉപയോഗിക്കാം. 18 സ്ഥലങ്ങളാണ് ഇത്തരം ക്യാമ്പിങ്ങിനായി നീക്കിവെച്ചിരിക്കുന്നത്.\nടെൻറുകളും കാരവനും മാത്രമല്ല, ഹോട്ടലുകളും റിസോർട്ടുകളുമെല്ലാം ഹത്തയുടെ മലമുകളിൽ താമസം ഒരുക്കുന്നുണ്ട്. യാത്ര ഉൾപെടെയുള്ള പാക്കേജുകളും ഓഫറും ലഭ്യമാണ്. ഒരു രാത്രി, രാത്രിയും പകലും, കുടുംബ സമേതം, വിവിധ പ്രദേശങ്ങളിലെ സന്ദർശനം എന്നിങ്ങനെ നീളുന്നു പാക്കേജ്. റിസോർട്ടുകളുടെ കീഴിലും ടെൻറ് സൗകര്യമുണ്ട്. കൂടുതൽ കുടുംബാംഗങ്ങളുമായി എത്തുന്നവർ റിസോർട്ടുകളാണ് തെരഞ്ഞെടുക്കുന്നത്. ആറ് മാസമായി വരണ്ട അവസ്ഥയിലായിരുന്നു ഇവിടെയുള്ള റിസോർട്ടുകൾ. ചൂട് കാലത്ത് ഹത്തയിേലക്ക് വരുന്നവർ കുറവാണ്. ഇനിയുള്ള ഏഴ് മാസമാണ് ഈ വരൾച്ച മറികടക്കുന്നത്.\nഓഫ് റോഡ് സ്കൂട്ടർ\nചൂട് കാലത്ത് വിശ്രമത്തിലേക്ക് നീങ്ങുന്ന മറ്റൊരു കൂട്ടരാണ് ഓഫ് റോഡ് സ്കൂട്ടറുകൾ. മൗണ്ടൻ ബൈക്കിങുകാർ മാത്രമാണ് ചൂടുകാലത്ത് ഈ വഴി റൈഡിങ് നടത്തുന്നത്. എന്നാൽ, എല്ലാത്തരം വിനോദ സഞ്ചാരികളും തണുപ്പ് കാലത്ത് മല കയറാൻ എത്തും. ഇവർക്കായി നാലുചക്രങ്ങളുള്ള ഓഫ് റോഡ് സ്കൂട്ടറാണ് ഒരുക്കിയിരിക്കുന്നത്. മലനിരകൾ കീഴടക്കാൻ ഇവനാണ് ബെസ്റ്റ്. മൗണ്ടയ്ൻ ബൈക്കിങ് ഇഷ്ടപ്പെടാത്തവർ പോലും ഇത്തരം നാല് ചക്ര വാഹനങ്ങൾ ഉപയോഗിക്കാറുണ്ട്.\nകഴിഞ്ഞ മാസം ഹത്ത ഡാമിലേക്ക് കയാക്കിങ്ങിനെത്തിയവരിൽ ഭൂരിപക്ഷവും ഡാമിലിറങ്ങാതെ മടങ്ങുകയാണ് ചെയ്തത്. തണലിെൻറ ലാഞ്ചന പോലുമില്ലാത്ത ഡാമിന് നടുവിലൂടെ ഒരു മണിക്കൂറിലേറെ തുഴയുക എന്നത് അസാധ്യമാണെന്ന് തോന്നിയവരാണ് മടങ്ങിയവരിൽ അധികവും. എന്നാൽ, ഇനിയുള്ള ഏഴ് മാസം ഹത്ത ഡാമിലെ ബോട്ടുകൾക്ക് തിരക്കോട് തിരക്കായിരിക്കും. തണുപ്പ് സമയത്ത് ജാക്കറ്റുമിട്ട് ഹത്തയുടെ മലമടക്കുകൾക്കിടയിലൂടെ ബോട്ടിങും കയാക്കിങ്ങും നടത്തുന്നത് പ്രത്യേക അനുഭൂതിയാണ്. 60 ദിർഹം മുതൽ മുകളിലേക്കാണ് നിരക്ക്. ബോട്ടുകളുടെ വലിപ്പത്തിനും സൗകര്യത്തിനും അനുസരിച്ച് നിരക്കുകളിൽ മാറ്റമുണ്ടാകും. ഹത്ത ഡാമിന് സമീപത്തെ ടിക്കറ്റ് കൗണ്ടറിൽ ബുക്കിങ് സൗകര്യമുണ്ട്.\nTAGS:Hatta fire camp Emarat beats\nNews Summary - Hatta camping season


ഭാര്യയെ ഭര്‍ത്താവ് വെട്ടിക്കൊന്ന സംഭവം; മൂന്ന് പേര് അറസ്റ്റില് | The NRI News\nഭാര്യയെ ഭര്‍ത്താവ് വെട്ടിക്കൊന്ന സംഭവം; മൂന്ന് പേര് അറസ്റ്റില്\nJanuary 3, 2020 6:40 pm NRI Desk Kerala, Local\nതൃശൂര്: ചെറുത്തുരുത്തിയില് ഭാര്യയെ ഭര്‍ത്താവ് വെട്ടിക്കൊന്ന കേസില് മൂന്ന് പേര് അറസ്റ്റില്. കൊല്ലപ്പെട്ട ചിത്രയുടെ ഭര്‍ത്താവ് മോഹനനും രണ്ട് സുഹൃത്തുക്കളുമാണ് അറസ്റ്റിലായത്. ബുധനാഴ്ച അര്‍ധരാത്രിയാണ് ചിത്രയെ ഭര്‍ത്താവ് മോഹനന് അമ്മയുടെ വീട്ടില് നിന്ന് വിളിച്ചിറക്കി വെട്ടിക്കൊന്നത്. സംഭവ ശേഷം ഇയാളും സുഹൃത്തുക്കളും നാടുവിട്ടു.\nതുടര്‍ന്ന് ബന്ധുക്കളുടെ നിര്‍ബന്ധപ്രകാരം കീഴടങ്ങുകയായിരുന്നു. മക്കളുടെ വിദ്യാഭ്യാസവുമായി ബന്ധപെട്ട് സംസാരിക്കുന്നതിനിടെ ചിത്ര പ്രകോപനപരമായി സംസാരിച്ചപ്പോഴാണ് ആക്രമിച്ചതെന്ന് മോഹനന് മൊഴി നല്‍കി. മോഹനന്റെ സുഹൃത്തുക്കളായ രവികുമാറിനും കൃഷ്ണകുമാറിനും കൊലപാതകത്തെപ്പറ്റി പൂര്‍ണമായും അറിയില്ലെന്നാണ് പോലീസ് കരുതുന്നത്. മുട്ടിക്കുളങ്ങര ചില്‍ഡ്രന്‍സ് ഹോം സൂപ്രണ്ടായിരുന്നു കൊല്ലപ്പെട്ട ചിത്ര.


പൗരത്വ ഭേദഗതി ബില്ലിനെതിരെ 19 ന് സി പി ഐ പ്രക്ഷോഭം - Janayugom Online\nതിരുവനന്തപുരം: പൗരത്വാവകാശ ഭേദഗതി ബില് മതേതര ജനാധിപത്യ ഭരണഘടനയുടെ നഗ്നമായ ലംഘനവും ഭരണഘടനാ വിരുദ്ധവുമാണെന്ന് സി പി ഐ സംസ്ഥാന എക്‌സിക്യൂട്ടീവ് അഭിപ്രായപ്പെട്ടു. ചരിത്രത്തില് ഇതാദ്യമായാണ് മതാടിസ്ഥാനത്തില് പൗരത്വം നിര്‍ണ്ണയിക്കാന് അവകാശം നല്‍കുന്നത്. പൗരത്വം നല്‍കുന്നതില് മതപരമായ വിവേചനം കാണിക്കുന്നത് ഭരണഘടനയുടെ 14-ാം അനുഛേദം നല്‍കുന്ന തുല്യതാവകാശത്തിന്റെ ലംഘനമാണ്. ഹിന്ദുത്വ അജണ്ടയില് നിന്നുകൊണ്ടാണ് ഇങ്ങനെയൊരു ബില് രൂപംകൊള്ളുന്നത്.\nബില്ലിനെതിരെ വ്യാപകമായ പ്രതിഷേധം ഉയര്‍ന്നുവന്നിട്ടും, ആസാം സംസ്ഥാനം ദിവസങ്ങളായി നിശ്ചലമായിട്ടും അതൊന്നും വകവെയ്ക്കാന് ബി ജെ പി ഭരണകൂടം തയ്യാറായിട്ടില്ല. പൗരത്വ ബില്ലിനെതിരെ ശക്തമായ ബഹുജന പ്രതിരോധം തീര്‍ക്കാന് സി പി ഐ സംസ്ഥാന എക്‌സിക്യൂട്ടീവ് അഭ്യര്‍ത്ഥിച്ചു. ഇന്ത്യന് ഭരണഘടനയ്ക്കും മതേതരത്വത്തിനും എതിരായ പൗരത്വ ഭേദഗതി ബില്ലിനെതിരെ ഡിസംബര് 19‑ന് സംസ്ഥാനത്തെ 14 ജില്ലാ കേന്ദ്രങ്ങളിലും തിരഞ്ഞെടുക്കപ്പെട്ട കേന്ദ്ര സര്‍ക്കാര് ഓഫീസുകളിലേക്ക് മാര്‍ച്ച് സംഘടിപ്പിക്കും.\nജനുവരി മൂന്ന് സ്ത്രീ സുരക്ഷാ — ശാക്തീകരണ ദിനമായി ആചരിക്കും. തൊഴിലാളികള് ജനുവരി എട്ടിന് നടത്തുന്ന ദേശീയ പണിമുടക്കിന് പിന്തുണ പ്രഖ്യാപിച്ച് ജനുവരി ആറിന് വൈകിട്ട് പ്രാദേശിക തലത്തില് പ്രകടനങ്ങള് നടത്താനും എക്‌സിക്യൂട്ടീവ് തീരുമാനിച്ചു. അഡ്വ കെ രാജന് അധ്യക്ഷത വഹിച്ചു. സംസ്ഥാന സെക്രട്ടറി കാനം രാജേന്ദ്രന് ദേശീയ എക്‌സിക്യൂട്ടീവ് തീരുമാനങ്ങള് വിശദീകരിച്ചു.\nദേശീയ കണ്‍ട്രോള് കമ്മീഷന് ചെയര്‍മാന് പന്ന്യന് രവീന്ദ്രന്, ദേശീയ എക്‌സിക്യൂട്ടീവ് അംഗം കെ ഇ ഇസ്മയില് എന്നിവര് സംബന്ധിച്ചു. യു സുരേഷ്, കോയാ മൂപ്പന് (അട്ടപ്പാടി) എന്നിവരുടെ നിര്യാണത്തില് യോഗം അനുശോചനം രേഖപ്പെടുത്തി.\nലഖിംപൂര് കര്‍ഷകഹത്യ കേസ് ഇന്ന് സുപ്രീംകോടതിയില്\nനടി സൗജന്യ ഫ്ളാറ്റിനുള്ളിൽ മരിച്ച നിലയിൽ\nപോലീസ് ഇ‑പാസ് : 11 മണിവരെ അപേക്ഷിച്ചത് 2,55,628 പേര്


നിര്‍മാല്യം എന്ന ചിത്രം പുറത്തുവന്ന് അഞ്ച് വര്‍ഷങ്ങള്‍ക്ക് ശേഷം എംടി യുടെ തന്നെ ബന്ധനം എന്ന ചിത്രത്തിലൂടെ മികച്ച നടനുള്ള സംസ്ഥാന സര്‍ക്കാര് പുരസ്‌കാരവും അദ്ദേഹം സ്വന്തമാക്കി. ജയന്, സുകുമാരന്, സോമന് ത്രയം ഒരു കാലത്ത് മലയാള സിനിമയെ മിന്നും കൂട്ടുക്കെട്ട് ആയിരുന്നു. ഈ കൂട്ടുക്കെട്ടില് പുറത്തുവന്ന നിരവധി സൂപ്പര്‍ഹിറ്റ് ചിത്രങ്ങള് മലയാളികളെ ആവേശം കൊള്ളിച്ചു.\nവില്‍ക്കാനുണ്ട് സ്വപ്നങ്ങള്, ശാലിനി എന്റെ കൂട്ടുകാരി, അങ്ങാടി, ഗാന്ധര്‍വ്വം, ശംഖുപുഷ്പം, അഹിംസ, വളര്‍ത്തുമൃഗങ്ങള്, ഓഗസ്റ്റ് ഒന്ന്, സിബിഐ ഡയറിക്കുറിപ്പ് എന്നിങ്ങനെ ഇരുനൂറ്റിയമ്പതോളം ചിത്രങ്ങളില് അദ്ദേഹം ഭാഗമായി. 1997 ജൂണ് 16ന് ഹൃദയാഘാതത്തെ തുടര്‍ന്നായിരുന്നു അദ്ദേഹത്തിന്റെ മരണം.\nസുകുമാരന്റെ ഓര്‍മ ദിനത്തില് അദ്ദേഹത്തിന്റെ ചിത്രം പങ്കുവെച്ചിരിക്കുകയാണ് അദ്ദേഹത്തിന്റെ മകനും നടനുമായ പൃഥിരാജ് സുകുമാരന്. "അച്ഛന്, 24 വര്‍ഷങ്ങള്" എന്നാണ് ചിത്രത്തോടൊപ്പം പൃഥി കുറിച്ചത്.


കൃഷി ചെയ്യാനും ചെയ്യിപ്പിക്കാനും ഇമിഡ്‌സ് : Deepika.com Karshakan News\nഅണക്കരയിലെ ഇടുക്കി മലങ്കരജ്യോതി ഇന്റഗ്രല് ഡവലപ്‌മെന്റ് സൊസൈറ്റിയുടെ (ഇമിഡ്‌സ്) 36 ഏക്കറിലെ കൃഷിഭൂമി കൃഷിക്കായി മാത്രമുള്ളതല്ല. ഇടുക്കി മലങ്കരജ്യോതി ഡവലപ്പ്‌മെന്റ് സൊസൈറ്റിയുടെ ഭാഗമായുള്ള ഫാം സ്‌കൂള് വഴി അനേകരിലേക്ക് കൃഷിവിജ്ഞാനവ്യാപനവും ലക്ഷമിട്ടുള്ളതാണെന്ന് ഡയറക്ടര് ഫാ. ജോണ് പടിപ്പുരയ്ക്കല് പറയുന്നു. മലങ്കര സഭയുടെ തിരുവല്ല അതിരൂപയ്ക്കു കീഴിലുള്ള പ്രസ്ഥാനമാണിത്. എങ്ങനെ കൃഷി നടത്തണമെന്നും വിപണി കണ്ടെത്തണമെന്നുമെല്ലാം ഇമിഡ്‌സ് കാണിച്ചുതരുന്നു. കൃഷിഭവന്റെ വിവിധ കാര്‍ഷിക വിഷയങ്ങളിലുള്ള ക്ലാസുകളും ഇവിടെ സംഘടിപ്പിക്കുന്നു.\nവളര്‍ത്തുന്നത് ജൈവകൃഷി അവബോധം\nകാന്‍സര് പോലുള്ള മാരകരോഗങ്ങള്‍ക്ക് പ്രധാനകാരണം ഭക്ഷണത്തിലൂടെ അകത്തു കടക്കുന്ന വിഷമാണെന്ന യാഥാര്‍ഥ്യം തിരിച്ചറിഞ്ഞ് ജൈവകൃഷിയാണ് ഇമിഡ്‌സ് പ്രോത്സാഹിപ്പിക്കുന്നത്. ഇതിനായി നാടന്‍പശുക്കള് ഉള്‍പ്പെടുന്ന ഫാം സജ്ജമാക്കിയിട്ടുണ്ട്. 13 വെച്ചൂര്‍പശുക്കളും 20 എച്ച്എഫ് പശുക്കളും ഉള്‍പ്പെടുന്നതാണ് പശുഫാം. 25 ആടുകളുള്ള ആടുഫാമും ഇതോടൊപ്പമുണ്ട്. രണ്ട് എരുമകളേയും വളര്‍ത്തുന്നു. ഇവയുടെ ചാണകവും മൂത്രവുമെല്ലാം ജൈവകൃഷിക്കായി ഉപയോഗിക്കുന്നു.\nപുലര്‍ച്ചേ നാലിന് പശുഫാമിലെ ശുചിയാക്കല് ജോലികള് തുടങ്ങും. കറവയും, ഭക്ഷണം നല്‍കലും അതിനു ശേഷമാണ്. പ്രാദേശികമായാണ് പാല് വില്‍പന. മൂന്നുപേര്‍ക്ക് ഇതുമൂലം ജോലിയും ലഭിക്കുന്നു. ജൈവരീതിയില് വിളയിച്ച നെല്ലിന്റെ വൈക്കോല്, കപ്പക്കിഴങ്ങ് പൊടിച്ചത് എന്നിവയെല്ലാമാണ് ഭക്ഷണമായി നല്‍കുന്നത്. എട്ടുമണിക്കൂര് ഇടവിട്ട് മൂന്നു നേരമാണ് ഭക്ഷണം നല്‍കുക. നല്ലകറവയിലുള്ള ഒരു എച്ച്എഫ് പശുവില് നിന്ന് ദിവസം 20 ലിറ്റര്‍വരെ പാല് ലഭിക്കുന്നു. ദിവസം ശരാശരി 200 ലിറ്റര് പാല് വില്‍ക്കാനുണ്ടാകും.\nആടിന് രാവിലെയും ഉച്ചയ്ക്കുമായി രണ്ടുനേരമാണ് തീറ്റ. ആടിനെ വളര്‍ത്താന് താത്പര്യമുള്ളവര്‍ക്ക് കുഞ്ഞുങ്ങളെ സൗജന്യമായി നല്‍കുന്നു. ഇങ്ങനെ നല്‍കുന്ന ആട് പ്രസവിക്കുമ്പോള് ഒരാള്‍ക്ക് ഒരു കുഞ്ഞാടിനെ സൗജന്യമായി നല്‍കണമെന്നതാണ് വ്യവസ്ഥ. ഇങ്ങനെ ആടുവളര്‍ത്തല് വ്യാപിപ്പിക്കുകയാണ് ലക്ഷ്യം.\nനാടന് പശുക്കളെ മുഴുവന്‍സമയവും നെല്‍പാടത്ത് അഴിച്ചുവിട്ടാണ് വളര്‍ത്തുന്നത്. ഇതിന്റെ ചാണകവും മൂത്രവും പാടത്തുവീഴ്ത്തുന്നു. ഇത് ഉഴുതുചേര്‍ത്ത് നെല്ലു നടുന്നതിനാല് മണ്ണിന് വളക്കൂറ് ഏറെയാണ്. രോഗങ്ങളും ഇല്ലെന്നു തന്നെ പറയാം.\nനെല്ലില് ഒരുപ്പൂ കൃഷി\nവര്‍ഷത്തില് ഒരുപ്രാവശ്യം മാത്രമാണ് ഇവിടത്തെ നെല്‍പാടങ്ങളില് കൃഷിയിറക്കുന്നത്. ഇടുക്കിയുടെ തനതു നെല്ലിനമായ 'അണക്കര പാല്‍ത്തോണി' എന്ന നാടന് ഇനമാണ് കൃഷി ചെയ്യന്നത്. ജൂണ്-ജൂലൈ മാസങ്ങളില് വിതച്ച് ഡിസംബറില് വിളവെടുക്കുന്നു.\nനാടന്‍പശുവിന്റെ ചാണകവും മൂത്രവുമുപയോഗിച്ച് നിര്‍മിക്കുന്ന ജീവാമൃതവും, ബയോഗ്യാസ് ഉത്പാദനത്തിനു ശേഷം വരുന്ന ചാണകസ്‌ളറിയുമാണ് വളമായി ഉപയോഗിക്കുന്നത്. സ്‌ളറി, ടാങ്കില് നിന്നും പമ്പുചെയ്ത് ചെടികളുടെ ചുവട്ടിലെത്തിക്കുകയാണ് ചെയ്യുക. പശുക്കാള്‍ക്കായി സിഒ-3 ഇനത്തില്‍പ്പെട്ട പുല്ലും കൃഷിചെയ്യുന്നുണ്ട്. ഇതിനും സ്‌ളറിയും ജീവാമൃതവും തന്നെ പ്രധാന വളം.\nഒരു കുടക്കീഴില് തേയിലയും നെല്ലും മീനും\nകൃഷികാഴ്ചകള് ഒരു കുടക്കീഴിലൊരുക്കുന്ന, ഫാം ടൂറിസത്തിന്റെ എല്ലാസാധ്യതകളും നിറഞ്ഞു നില്‍ക്കുന്ന സ്ഥലമാണ് മലമടക്കുകള് അതിരിടുന്ന അണക്കരയിലെ ഈ പ്രദേശം.\nസമുദ്രനിരപ്പില് നിന്നും ഏകദശം 3,000 അടി ഉയരത്തിലാണ് അണക്കര. പെരിയാര് വന്യമൃഗസങ്കേതം ഉള്‍ക്കൊള്ളുന്ന വനപ്രദേശത്തോട് സാമീപ്യമുള്ള ഗ്രാമം. സഹ്യനിരകളാല് ചുറ്റപ്പെട്ട് പ്രത്യേകമായ കാലാവസ്ഥയാല് അനുഗ്രഹീതമായ ഗ്രാമം.\n35,000-ത്തോളം ആളുകള് പാര്‍ക്കുന്ന അണക്കര, പ്രകൃതിഭംഗിയാല് വര്‍ണാഭമാണ്. ഇവിടത്തെ പാടശേഖരങ്ങളും, മൊട്ട ക്കുന്നുകളും, കൈത്തോടുകളും സഞ്ചാരികളെ ആകര്‍ഷിക്കുന്നു.\nമൂന്നാറിലെ ദൃശ്യഭംഗിയും തേക്കടിയുടെ വനസമ്പത്തും ആസ്വദിച്ചെത്തുന്ന എത്തുന്ന സഞ്ചാരസമൂഹത്തിന് കര്‍ഷകമനസിന്റെ വിശുദ്ധിയും നന്മയും ഉള്‍ക്കൊള്ളുന്ന ഇളംകാറ്റേറ്റ് ആനന്ദിക്കാന് ഈ ഗ്രാമം ഒരു വിശ്രമ കേന്ദ്രമായി നിലകൊള്ളുന്നു.\nഅണക്കര ഇമിഡ്‌സ് ഫാമില് നാടന് പശുക്കളുടെ ചാണകവും മൂത്രവും ഉപയോഗിച്ച് ഉത്പാദിപ്പിക്കുന്ന ജൈവവളം മാത്രമാണ് ഉപയോഗിക്കുന്നത്.\nചക്കുപള്ളം ഗ്രാമപഞ്ചായത്തിന്റെ അതിര്‍ത്തി പ്രദേശം. മണല്‍വാരല് മൂലം കുഴിയായ സ്ഥലം മണ്ണിട്ടു നികര്‍ത്തിയാണ് പാടം സംവിധാനം ചെയ്തത്. പീരിമേടു നിയോജകമണ്ഡലത്തില്‍പ്പെടുന്ന ഈ പ്രദേശം കുന്നും മലകളും നിറഞ്ഞതാണ്. ഇതിനു സമീപം പാടം സംവിധാനം ചെയ്തപ്പോള് കാണാന് ബഹുരസമായി.\nഒമ്പത് ഏക്കറിലാണ് ഇവിടെ അണക്കരപാല്‍ത്തോണി ഇനം നെല്ല് കൃഷിചെയ്യുന്നത്. അത്യുത്പാദന ശേഷിയുള്ള നെല്‍വിത്തിനങ്ങള്‍ക്കൊപ്പമെത്തില്ലെങ്കിലും നശിച്ചുപോകുന്ന നാടന് ഇനത്തെ സംരക്ഷിക്കാനും അതിന്റെ കൃഷി വ്യാപിപ്പിക്കാനും ഉദ്ദേശിച്ചാണ് ഇത് കൃഷിചെയ്യുന്നത്.\nമലമടക്കുകളില് കപ്പ, ചേമ്പ്, തേയില, ഏലം, കാപ്പി, കുരുമുളക് എന്നിവയെല്ലാം കൃഷിചെയ്യുന്നു.\n13 ഏക്കറിലെ കപ്പക്കൃഷിയില് നിന്നും വര്‍ഷം 8-10 ലക്ഷം രൂപയുടെ കപ്പ വില്‍ക്കുന്നു. ഇതിനും പ്രാദേശിക വിപണിയില് വന് ഡിമാന്‍ഡാണ്.\nമൂന്നു കുളങ്ങളിലെ മത്സ്യം\nഅലങ്കാരമത്സ്യങ്ങളും വളര്‍ത്തു മത്സ്യങ്ങളും നിറയുന്ന മൂന്നു കുളങ്ങള് പാടത്തിനടുത്തു തന്നെ ക്രമീകരിച്ചിരിക്കുന്നു. നട്ടര്, രോഹു, കട്‌ല, ഗ്രാസ്‌കാര്‍പ്പ് എന്നിവയാണ് വളര്‍ത്തു മത്സ്യങ്ങള്.\nആവശ്യക്കാര് വരുന്നതിനനുസരിച്ച് ഇവയെ പിടിച്ചു വില്‍ക്കുകയാണ് ചെയ്യുന്നത്. കപ്പയുടെയും ചേമ്പിന്റെയും ഇലകളാണ് ഇവയുടെ പ്രധാനഭക്ഷണം. വെള്ളത്തില് പൊങ്ങിക്കിടക്കുന്ന കൃത്രിമ തീറ്റയും ഇടയ്ക്കു നല്‍കുന്നു.\nപൂര്‍ണമായും ജൈവരീതിയില് വിളയിക്കുന്ന തേയില പീരുമേട് ഡവലപ്‌മെന്റ് സൊസൈറ്റിക്കാണ് നല്‍കുന്നത്.\nഫാമിലെ പോളിഹൗസില് കുക്കുംബര്, ചീര, കാരറ്റ്, പച്ചമുളക്, തക്കാളി, വെണ്ട, വഴുതന എന്നിവയെല്ലാം കൃഷിചെയ്യുന്നു. ഇതും ആവശ്യാനുസരണം നാട്ടുകാര്‍ക്ക് തന്നെയാണ് വില്‍പന നടത്തുന്നത്.\nസാധനങ്ങള് വിറ്റഴിക്കാന് പ്രൊഡ്യൂസര് കമ്പനി\nഫാമിലെ സാധനങ്ങള് വിറ്റഴിക്കുന്നതിനും മൂല്യവര്‍ധിത ഉത്പന്നങ്ങള് നിര്‍മിക്കുന്നതിനും മലങ്കര അഗ്രി മിഷന്‍സ് എന്നപേരില് (മാംമ്‌സ്) ഒരു പ്രൊഡ്യൂസര് കമ്പനിയും പ്രവര്‍ത്തിക്കുന്നുണ്ടിവിടെ.\nഅച്ചാറുകള്, കറിപൗഡറുകള് എന്നിവയാണ് ഇവിടെ ഇപ്പോള് പ്രധാനമായും നിര്‍മിക്കുന്നത്. സാധനങ്ങള് വിറ്റഴിക്കുന്ന ഔട്ട്‌ലറ്റും ഇവിടെ പ്രവര്‍ത്തിക്കുന്നു.\nഫാം ടൂറിസം ലക്ഷ്യം\nഫാമിനെ കൃഷിക്കാഴ്ചകള് കാണത്തക്കതരത്തില് മാറ്റിയെടുക്കുകയാണ് അടുത്ത ലക്ഷ്യം. ഫാമിലെത്തുന്നവര്‍ക്ക് ബോട്ടിംഗിനായി ഇന്ത്യയുടെ ഭൂപട മാതൃകയില് തടാകം ക്രമീകരിച്ചിരിക്കുന്നു.\nമത്സ്യക്കുളത്തില് നിന്ന് മത്സ്യം പിടിച്ച് അവ പാകംചെയ്തു നല്‍കുന്നതിനും ട്രെക്കിംഗിനും തോട്ടം, വാഹനത്തില് നടന്നു കാണുന്നതിനുമൊക്കെയുള്ള സൗകര്യങ്ങള് ഉടന് സജ്ജമാക്കുമെന്ന് ഫാ. ജോണ് പറഞ്ഞു.\nഇടുക്കിയിലെത്തുന്ന വിനോദസഞ്ചാരികളെ പ്രാദേശികകാഴ്ചകള് കാണിക്കുന്നതിന് ഗൈഡിനെ ഉള്‍പ്പെടെ വിട്ടുകൊടുക്കുന്ന ക്രമീകരണം ഇപ്പോഴുണ്ട്. ഇത് വിപുലപ്പെടുത്തി ഫാം ടൂറിസം എന്ന ആശയത്തിലേക്കെത്താനാണ് ശ്രമിക്കുന്നത്.\nചക്കുപള്ളം ഗ്രാമപഞ്ചായത്തിലെ മാതൃകാ നെല്‍ക്കൃഷി യൂണിറ്റാണിത്. പീരുമേട് നിയോജകമണ്ഡലത്തിലെ മികച്ച ജൈവകൃഷിത്തോട്ടത്തിനുള്ള അ വാര്‍ഡും ഇമിഡ്‌സിനായിരുന്നു.


June 2018 - Pravasi Vartha\nദീപക്\t Jun 27, 2018\nഅവേശകരമായ അവസാന ഗ്രൂപ്പ് മത്സരത്തിൽ നൈജീരിയയെ ഒന്നിനെതിരെ രണ്ട് ഗോളുകൾക്ക് പിന്തള്ളി അർജന്റീന ആരാധകരുടെ പ്രതീക്ഷ കാത്തു. ജയപരാജയങ്ങൾ മാറിമറിഞ്ഞ മത്സരത്തിൽ ലോകകപ്പ് കാത്തിരുന്ന മെസ്സിയുടെ ഗോളിലൂടെ അർജന്റീന മുന്നിലെത്തിയെങ്കിലും, പെനാല്റ്റി…\nദീപക്\t Jun 24, 2018\nഒന്നിനെതിരെ ആറു ഗോളുകൾക്ക് പാനമയെ നിലംപരിശാക്കി ഇംഗ്ലണ്ട് പ്രീ ക്വാർട്ടർ പ്രവേശനം ഉറപ്പിച്ചു. അവശേഷിക്കുന്ന മത്സരത്തിൽ ബെൽജിയമായുള്ള ഫലം ഗ്രൂപ്പ് ചാമ്പ്യന്മാർ ആരാണെന്ന് തീരുമാനിക്കും. ലോകകപ്പിലെ ആദ്യഗോൾ നേടി പനാമ ചരിത്രത്തിൽ ഇടപിടിച്ചു.…\nദീപക്\t Jun 23, 2018\nകോസ്റ്റാറിക്കയുടേ ഗോളി നവാസിന്റെ ചെറുത്ത് നില്പ്പിനു മുന്നിൽ പതറി ഒടുവിൽ രണ്ട് ഗോളുകൾ അടിച്ച് ബ്രസീൽ ആദ്യജയം നേടി. ഇഞ്ചുറി ടൈമിൽ ഫിലിപ് കൂട്ടീഞ്ഞോയും നെയ്മറും ലക്ഷ്യം കണ്ടു. പ്രതിരോധത്തിലൂന്നി കളിച്ച കോസ്റ്റാറിക്കയുടെ മേൽ ആധിപത്യം…\nഅർജന്റീനയെ തകർത്ത് ക്രൊയേഷ്യ\nദീപക്\t Jun 22, 2018\nആദ്യമത്സരത്തിലെ തിരിച്ചടി മറക്കാൻ വിജയം ലക്ഷ്യം വച്ച് ഇറങ്ങിയ അർജന്റീനയെ എതിരില്ലാത്ത മൂന്നു ഗോളുകൾക്ക് നിലം പരിശാക്കി ക്രൊയേഷ്യ സ്വപ്നതുല്യമായ യാത്ര തുടരുന്നു. ആദ്യകളിയിൽ നൈജീരിയയെ രണ്ട് ഗോളുകൾക്ക് തോല്പിച്ച് വരവറിയിച്ച ക്രൊയേഷ്യ…\nവീണ്ടും റൊണാൾഡോ രക്ഷകനായി. പോർച്ചുഗലിന് ജയം\nദീപക്\t Jun 21, 2018\nമൊറോക്കോയ്ക്കെതിരെ റൊണാൾഡോ നേടിയ ഏക ഹെഡ്ഡർ ഗോളിലൂടെ കഷ്ടിച്ച് രക്ഷപെട്ട് പോർച്ചുഗൽ. മനോഹരമായ ഫുട്ബോൾ കാഴ്ച്ചവച്ച മൊറോക്കൊയുടെ പ്രകടനത്തിന് പകരം വയ്ക്കാൻ ഈ ഗോൾ അല്ലാതെ മറ്റൊന്നും പോർച്ചുഗലിന് അവകാശപ്പെടാനുണ്ടായിരുന്നില്ല. നാലാം…\nസോഫിയ പശ്ചാത്തപിക്കുന്നില്ല ,സോഫിയയ്ക്ക് 22 വർഷം ജയിൽ ശിക്ഷ; കാമുകൻ അരുൺ കമലാസനന് 27 വർഷം\nസ്വന്തം ലേഖകൻ\t Jun 21, 2018\n2015 ഒക്ടോബർ 14നായിരുന്നു കൊല്ലം പുനലൂർ സ്വദേശിയായ സാം എബ്രഹാമിനെ മെൽബൺ എപ്പിംഗിലുള്ള വീട്ടിൽ മരിച്ച നിലയിൽ കണ്ടെത്തിയത്. ഭാര്യ സോഫിയയ്ക്കും ആറു വയസുള്ള മകനുമൊപ്പം ഉറങ്ങിക്കിടന്ന സാമിനെ രാവിലെ മരിച്ച നിലയിൽ കാണുകയായിരുന്നു…\nഅട്ടിമറികളുടെ ദിവസം. റഷ്യയുടെയും\nദീപക്\t Jun 20, 2018\nഅപ്രതീക്ഷിതമായ മത്സരഫലങ്ങളാണ് ഈ ലോകകപ്പിനെ മനോഹരമാക്കുന്നത്. സമനിലകളും തോൽവികളുമായി ലോകത്തിലെ മികച്ച ടീമുകൾ മോശം പ്രകടനം കാഴ്ച്ചവയ്ക്കുമ്പോൾ, മെക്സിക്കോയും, ഐസ്‌ലാന്റുമെല്ലാം തങ്ങളുടെ പോരാട്ടവീര്യം കാണിച്ച് താരങ്ങളാവുകയാണ്. ഇന്നലെ നടന്ന…\nരക്ഷകനായി ക്യാപ്റ്റൻ കെയ്ൻ\nദീപക്\t Jun 19, 2018\nടുണീഷ്യക്കെതിരെ രണ്ട് ഗോളുകൾ നേടി ഹാരി കെയ്ൻ ഇംഗ്ലണ്ടിനെ വിജയതീരത്തെത്തിച്ചു. ഇഞ്ചുറി ടൈമിൽ ആയിരുന്നു ടുണീഷ്യയെ നിരാശയിലാഴ്ത്തിയ ഗോൾ പിറന്നത്. മത്സരം 2-1 ന് ജയിച്ച ഇംഗ്ലണ്ടിനുവേണ്ടി ഹാരി കെയ്ൻ ആണ് രണ്ടുഗോളുകളും നേടിയത്. കളിയുടെ…\nചാമ്പ്യന്മാരെ വീഴ്ത്തി മെക്സിക്കോ\nദീപക്\t Jun 18, 2018\nലോകചാമ്പ്യന്മാരെ ഒരു ഗോളിന് തോല്പ്പിച്ച് മോസ്കോയിൽ മെക്സിക്കൻ തിരമാല ആഞ്ഞടിച്ചു. യുവതാരം ലൊസാനോ നേടിയ ഗോളിന് പകരം വീട്ടാൻ കഴിയാതെ ജർമ്മനി നാണം കെട്ടു.കഴിഞ്ഞ ലോകകപ്പിലെ സ്പെയിനിന്റെ ചരിത്രം ആവർത്തിക്കുകയായിരുന്നു ഇന്നലെ. ഏറെ കാലത്തിനു…\nദീപക്\t Jun 17, 2018\nകന്നി ലോകകപ്പിനിറങ്ങുന്ന ഐസ്‌ലാന്റ് അർജന്റീനയെ സമനിലയിൽ തളച്ചു. വെറും മൂന്നര ലക്ഷം മാത്രം ജനസംഖ്യയുള്ള ആ കൊച്ചു രാജ്യത്ത് നിന്നും, കളിയുടെ വീറും വാശിയും നെഞ്ചിലേറ്റി ഒരേ മനസ്സോടെ പോരാടിയ ഐസ്ലാന്റ് താരങ്ങൾ, ലോകകപ്പിലെ തങ്ങളുടെ ആദ്യഗോളും,…


നഷ്ടമായ നോമ്പ്: ശ്രദ്ധിക്കേണ്ട കാര്യങ്ങള്|Fiqh of Fasting|RamadanOnWeb\nഎം.എ. ജലീല് സഖാഫി പുല്ലാര\nരോഗം, യാത്ര തുടങ്ങിയ കാരണം കൂടാതെ റമളാന് നോമ്പ് നഷ്ടപ്പെടുത്തിയവന് വേഗത്തില് ഖളാഅ് വീട്ടല് നിര്‍ബന്ധമാണ്. ശവ്വാല് രണ്ടു മുതല് തന്നെ അവന് ഖളാഅ് വീട്ടണം. പിന്തിച്ചാല് കുറ്റക്കാരനാവും- നോമ്പ് ഖളാഅ് ആക്കിയതിന്റെ പേരില് കുറ്റക്കാരനായതുപോലെ.\nഇക്കൂട്ടര് ഖളാഅ് വീട്ടാതെ മരണപ്പെട്ടാല് ഖളാആയ നോമ്പിനു പകരമായി അവകാശികള് നോമ്പ് നോറ്റുവീട്ടുകയോ അനന്തര സ്വത്തില്‍നിന്നു മുദ്ദ് നല്‍കുകയോ വേണം. നോമ്പു ഖളാആക്കി എത്ര വര്‍ഷം കഴിഞ്ഞിട്ടാണോ മരണപ്പെട്ടത് അത്രയും വര്‍ഷത്തെ എണ്ണം അനുസരിച്ച് പിന്തിച്ചതിന്റെ മുദ്ദ് നിര്‍ബന്ധമാകും. അനന്തരാവകാശികള് നോമ്പ് ഖളാഅ് വീട്ടിയാലും വര്‍ഷങ്ങള് പിന്തിച്ചതിന്റെ പേരിലുള്ള ഫിദ്‌യ ഒഴിവാകില്ല. (തുഹ്ഫ: 3/446)\nകാരണം മൂലം നോമ്പ് ഖളാഅ് ആക്കിയവര് അടുത്ത റമളാനു മുമ്പ് ഖളാഅ് വീട്ടിയാല് മതി. കാരണത്തോടെയോ അല്ലാതെയോ റമളാന് നോമ്പ് നഷ്ടപ്പെട്ടവന് പിന്തിക്കാനാവശ്യമായ യാതൊരു കാരണവും കൂടാതെ അടുത്ത റമളാന് വരെ പിന്തിച്ചാല് നോമ്പ് ഖളാഅ് വീട്ടലോടു കൂടി പിന്തിച്ചതിന്റെ പേരില് ഒരു നോമ്പിനു ഒരു മുദ്ദ് വീതം ഭക്ഷ്യവസ്തു ഫിദ്‌യയായി നല്‍കണം. പിന്തിച്ചിടുന്ന വര്‍ഷങ്ങളുടെ എണ്ണം വര്‍ധിക്കുന്നതിനനുസരിച്ച് മുദ്ദിന്റെ എണ്ണം വര്‍ധിക്കും. ഉദാഹരണം, ഇരുപത് വര്‍ഷം മുമ്പുള്ള ഒരു റമളാന് നോമ്പ് ഖളാഅ് വീട്ടുകയും ആ നോമ്പിനു മാത്രമായി ഇരുപത് മുദ്ദ് ഭക്ഷ്യവസ്തു നല്‍കുകയും വേണം. (തുഹ്ഫ: 3/445) റമളാന് നോമ്പ് നഷ്ടപ്പെട്ടവന് ഖളാഅ് വീട്ടാന് സൗകര്യപ്പെടാതെ വര്‍ഷങ്ങള് രോഗത്തിലായി. പിന്നീട് രോഗം സുഖപ്പെട്ടു. എങ്കില് സുഖപ്പെട്ട ശേഷം നോമ്പ് ഖളാഅ് വീട്ടിയാല് മതി. വര്‍ഷങ്ങള് പിന്തിക്കാന് രോഗം എന്ന കാരണം ഉള്ളതുകൊണ്ട് പിന്തിച്ചതിന്റെ പേരില് മുദ്ദ് ആവശ്യമില്ല. (തുഹ്ഫ: 3/434)\nറമളാന് നോമ്പ് ഒരാള്‍ക്ക് കാരണംമൂലം നഷ്ടപ്പെടുകയും അതു ഖളാഅ് വീട്ടാന് സൗകര്യപ്പെടും മുമ്പ് മരണപ്പെടുകയും ചെയ്താല് പ്രസ്തുത നോമ്പ് ആരും വീട്ടേണ്ടതില്ല. അവകാശികള് ഫിദ്‌യ നല്‍കേണ്ടതുമില്ല. മയ്യിത്ത് ഇതിന്റെ പേരില് കുറ്റക്കാരനാവുന്നില്ല. റമളാനില് തന്നെ മരണപ്പെടുക, അല്ലെങ്കില് രോഗിയായി മാറുക തുടങ്ങിയ കാരണങ്ങള് മുഖേന ഖളാഅ് വീട്ടാന് സൗകര്യപ്പെടാതെ വരാം. (തുഹ്ഫ: 3/434)\nകാരണം കൊണ്ട് റമളാന് നോമ്പ് നഷ്ടപ്പെടുകയും അതു ഖളാഅ് വീട്ടാന് സൗകര്യപ്പെടുകയും ചെയ്ത ശേഷം ഖളാഅ് വീട്ടാതെ മരണപ്പെട്ടാല് ഖളാഅ് വീട്ടാത്തതിന്റെ പേരില് മയ്യിത്ത് കുറ്റക്കാരനാണ്. അവന്റെ നോമ്പ് രക്ഷാകര്‍ത്താവ് നോറ്റുവീട്ടണം. നോറ്റുവീട്ടുന്നില്ലെങ്കില് ഫിദ്‌യ നല്‍കണം. ഒരു നോമ്പിനു ഒരു മുദ്ദ് ഭക്ഷ്യവസ്തു. ഇതുപക്ഷേ, ഖളാഇനു ശേഷം അടുത്ത റമളാന് വരും മുമ്പ് മരണപ്പെട്ടിട്ടുണ്ടെങ്കിലാണ്. തൊട്ടടുത്ത റമളാന് പ്രവേശിച്ച ശേഷമാണ് മരിച്ചതെങ്കില് ഒരു നോമ്പിന് രണ്ട് മുദ്ദ് വീതം ഭക്ഷ്യവസ്തു നല്‍കേണ്ടിവരും. ഒരു മുദ്ദ് നോമ്പ് നഷ്ടപ്പെട്ടതിന്റെ പേരിലും മറ്റൊന്ന് ഒരു വര്‍ഷം പിന്തിച്ചതിന്റെ പേരിലും. (തുഹ്ഫ: 3/435)\nമയ്യിത്തിന്റെ നോമ്പ് രക്ഷാകര്‍ത്താവ് അനുഷ്ഠിച്ചാല് നോമ്പിന്റെ ഫിദ്‌യ ഒഴിവാകും. പിന്തിച്ചതിന്റെ പേരില് സ്ഥിരപ്പെട്ട ഫിദ്‌യ ഒഴിവാകില്ല. (തുഹ്ഫ: 3/437)\nശഅ്ബാന് 30ന്റെ അന്ന് റമളാന് ഒന്നാണെന്നു പിന്നീട് വ്യക്തമായാല് വീട്ടല് നിര്‍ബന്ധമാണ്. കാരണം മൂലമാണ് സംശയത്തിന്റെ ദിവസം (ശഅ്ബാന് 30) നോമ്പ് നഷ്ടപ്പെട്ടതെങ്കില് വേഗത്തില് ഖളാഅ് വീട്ടണം.\nനിയ്യത്ത് മറന്നതുമൂലം നോമ്പ് നഷ്ടപ്പെട്ടാല് ആ നോമ്പ് സാവകാശം ഖളാഅ് വീട്ടിയാല് മതി. സാവകാശം എന്നതിന്റെ വിവക്ഷ അടുത്ത റമളാന്റെ മുമ്പ് എന്നാണ്. (തുഹ്ഫ: ശര്‍വാനി, ഇബ്‌നു ഖാസിം: 3/433) ഗര്‍ഭിണിയും മുലയൂട്ടുന്നവളും അവളുടെ ശരീരത്തിന്റെ കാര്യത്തില് ഭയന്ന് നോമ്പ് ഒഴിവാക്കിയാല് ഖളാഅ് വീട്ടിയാല് മതി. സ്വയം ശരീരത്തിന്റെയും കുഞ്ഞിന്റെയും കാര്യത്തില് ഭയന്ന് നോമ്പ് ഒഴിവാക്കിയാലും ഖളാഅ് വീട്ടിയാല് മാത്രം മതി. അതേസമയം കുഞ്ഞിന്റെ ബുദ്ധിമുട്ട് മാത്രം ഭയന്ന് നോമ്പ് ഒഴിവാക്കിയാല് ഖളാഇനു പുറമെ ഓരോ നോമ്പിനും ഓരോ മുദ്ദ് വീതം ഭക്ഷ്യവസ്തു നല്‍കണം. ഇരട്ടക്കുട്ടിയോ അതിലധികമോ കുട്ടികളോ ആണെങ്കിലും ഒരു മുദ്ദ് മതി. (തുഹ്ഫ, ശര്‍വാനി: 441)\nനോമ്പ് പിടിച്ചാല് സ്വന്തം ശരീരത്തിന് ബുദ്ധിമുട്ട് വരുമെന്ന് തീരുമാനിക്കുന്നത് നീതിമാനായ ഒരു മസ്‌ലിം ഡോക്ടര് പറയല് കൊണ്ടാണ് (ശര്‍വാനി: 3/441). ഗര്‍ഭസ്ഥ ശിശുവിന്റെ കാര്യത്തില് ഭയന്നു നോമ്പനുഷ്ഠിക്കാത്തവളും മുലകുടിക്കുന്ന കുട്ടിയുടെ കാര്യത്തില് ഭയന്നു നോമ്പില്ലാത്തവളും മുദ്ദ് നല്‍കണം എന്നു പറഞ്ഞുവല്ലോ. പ്രസ്തുത മുദ്ദ് അവളുടെമേല് തന്നെയാണ് നിര്‍ബന്ധം. അവളുടെ ധനത്തില്‍നിന്നാണ് നല്‍കേണ്ടത്. (തുഹ്ഫ: ശര്‍വാനി 3/442) ഭര്‍ത്താവിന്റെ മേല് നിര്‍ബന്ധമില്ല.\nശമനം പ്രതീക്ഷയില്ലാത്ത രോഗം, വാര്‍ധക്യം എന്നിവ മൂലം നോമ്പനുഷ്ഠിക്കാന് സാധിക്കാത്തവന് ഓരോ നോമ്പിനും ഓരോ മുദ്ദ് ഭക്ഷ്യവസ്തു ഫിദ്‌യ നല്‍കുകയാണ് വേണ്ടത്. ഇത്തരക്കാര്‍ക്ക് നോമ്പല്ല നിര്‍ബന്ധം, പ്രത്യുത, മുദ്ദാണ് നിര്‍ബന്ധം.\nഓരോ ദിവസത്തിന്റെ മുദ്ദുകള് ആ ദിവസത്തിന്റെ പകലിലോ രാത്രിയിലോ നല്‍കാവുന്നതാണ്. രണ്ടോ അതിലധികമോ ദിവസങ്ങള്‍ക്കു മുമ്പ് കൊടുക്കല് അനുവദനീയമല്ല. ഓരോ ദിവസത്തെ നോമ്പിന്റെ മുദ്ദും ഓരോ ദിവസവും നിര്‍ബന്ധമാകുന്നുണ്ടെങ്കിലും ഈ മുദ്ദ് അപ്പപ്പോള് കൊടുത്തുവീട്ടല് നിര്‍ബന്ധമില്ല, പിന്തിപ്പിക്കാവുന്നതാണ്. പിന്തിപ്പിച്ചതിന്റെ പേരില് മുദ്ദ് ഖളാഅ് ആവുകയോ കുറ്റക്കാരനാവുകയോ ചെയ്യുന്നില്ല. തന്റെ മരണത്തിനു മുമ്പ് കൊടുത്തുവീട്ടിയാല് മതി. ഓരോ നോമ്പിന്റെ ദിവസവും പൂര്‍ത്തിയാവലോടുകൂടി പ്രസ്തുത മുദ്ദ് തന്റെ ഉത്തരവാദിത്തത്തില് സ്ഥിരപ്പെടുന്നതാണ്.\nഈ മുദ്ദുകള് നല്‍കാതെ മരണപ്പെട്ടാല് അവകാശികള് അതു മയ്യിത്തിന്റെ സ്വത്തില്‍നിന്നു നല്‍കല് നിര്‍ബന്ധമാണ്. എത്ര വര്‍ഷം മുമ്പുള്ള ഫിദ്‌യയാണെങ്കിലും ഓരോ നോമ്പിനും ഓരോ മുദ്ദ് വീതം മതി. വര്‍ഷങ്ങള് കൂടുന്നതുകൊണ്ട് മുദ്ദിന്റെ എണ്ണം വര്‍ധിക്കില്ല. (ശര്‍വാനി: 3/446)\nശമനം പ്രതീക്ഷിക്കാത്ത രോഗിയുടെ രോഗം സുഖപ്പെട്ട് ആരോഗ്യം വീണ്ടുകിട്ടിയാലും പ്രസ്തുത നോമ്പ് ഖളാഅ് വീട്ടേണ്ടതില്ല. (ശര്‍വാനി: 446)\nനോമ്പ് നിര്‍ബന്ധമായ ഒരാള് മരിക്കുന്നതിന്റെ മൂന്നു വര്‍ഷം മുമ്പുള്ള റമളാന് നോമ്പും തൊട്ടടുത്ത രണ്ടു വര്‍ഷത്തിലെ റമളാന് നോമ്പും അനുഷ്ഠിക്കാത്ത വ്യക്തി മരണപ്പെട്ടാല് ഓരോ വര്‍ഷത്തെ നോമ്പും അടുത്ത റമളാനു മുമ്പായി ഖളാഅ് വീട്ടാന് സൗകര്യമുണ്ടായിരുന്നിട്ടും ഖളാഅ് വീട്ടാതിരുന്ന ആളാണെങ്കില് ആദ്യവര്‍ഷത്തെ 30 നോമ്പുകള്‍ക്ക് പകരമായി ബന്ധുക്കള് നോമ്പ് ഖളാഅ് വീട്ടലോ മുദ്ദോ നിര്‍ബന്ധമാകുന്നതിന്റെ പുറമെ രണ്ടുവര്‍ഷം പിന്നിട്ടതിന് 60 മുദ്ദ് കൂടി നല്‍കല് നിര്‍ബന്ധമാകും. അതുപോലെ രണ്ടാം വര്‍ഷത്തിലെ നോമ്പിന് ഖളാഅ് വീട്ടലോ മുദ്ദോ നിര്‍ബന്ധമായതിന് പുറമെ ഒരു വര്‍ഷം പിന്നിട്ടതിന് 30 മുദ്ദ് നിര്‍ബന്ധമാകും.\nമൂന്നാം വര്‍ഷത്തെ നോമ്പിന് ഖളാഅ് വീട്ടലോ മുദ്ദോ മാത്രമേ നിര്‍ബന്ധമാകുന്നുള്ളൂ. നാലാമത്തെ റമളാന് ആകുന്നതിനു മുമ്പ് മരിച്ചതന്നാണ് കാരണം. പക്ഷേ, ഖളാഅ് വീട്ടല് നിര്‍ബന്ധമായ എണ്ണത്തേക്കാള് കുറഞ്ഞ ദിവസങ്ങള് മാത്രമേ നാലാമത്തെ റമളാന്റെ പിറവിക്ക് ഉള്ളതെങ്കില് ഖളാഅ് വീട്ടാന് ഉദ്ദേശിക്കുന്നപക്ഷവും കുറഞ്ഞ ദിവസത്തെ നോമ്പുകള് ഖളാഅ് വീട്ടാന് കഴിയാതെ വരും. അപ്പോള് ആ എണ്ണം നോമ്പുകള് നാലാം വര്‍ഷത്തെ റമളാനു ശേഷത്തേക്ക് പിന്തിച്ചതു പോലെയായി. അതിനാല് മൂന്നാം റമളാനിലെ എത്ര എണ്ണം നോമ്പുകള്‍ക്ക് അത്ര മുദ്ദുകള് കൂടി പന്തിച്ചതിന്റെ പേരില് നിര്‍ബന്ധമായി വരുന്നു. (മുഗ്നി 1/442)\nഇതുവരെ വിവരിച്ച മുദ്ദുകള് നല്‍കേണ്ടത് ഫഖീര് (ദരിദ്രന്) മിസ്‌കീന് (അഗതി) എന്നിവര്‍ക്കു മാത്രമാണ്. സകാത്ത് വാങ്ങാന് അര്‍ഹതയുള്ള മറ്റു ആറുകക്ഷികള്‍ക്ക് അവകാശമില്ല. ഈ മുദ്ദുകള് എല്ലാം കൂടി ഒരു ഫഖീറിനു മാത്രവും നല്‍കാവുന്നതാണ്. ഒരാള്‍ക്ക് നിര്‍ബന്ധമായ ഒരു മുദ്ദ് രണ്ടു പേര്‍ക്കോ ഒരു മുദ്ദും മറ്റൊരു മുദ്ദിന്റെ പകുതിയും കൂടി ഒരു ഫഖീറിനോ നല്‍കല് അനുവദനീയമല്ല. കാരണം ഓരോ മുദ്ദും പരിപൂര്‍ണമായ ഒരു ഫിദ്‌യയാണ്. (തുഹ്ഫ: 3/446)\nപ്രസ്തുത മുദ്ദുകള് നാട്ടിലെ ഫഖീര്, മിസ്‌കീന് എന്നിവര്‍ക്കു തന്നെ നല്‍കണമെന്നില്ല. മറ്റു നാട്ടിലുള്ളവര്‍ക്കും നല്‍കാവുന്നതാണ്. മറ്റൊരു നാട്ടിലേക്ക് നീക്കം ചെയ്യല് നിഷിദ്ധമെന്നത് സകാത്തിന്റെ പ്രത്യേകതയാണ്, കഫ്ഫാറത്തിലില്ല. (ശര്‍വാനി: 3/446)\nഒരാള്‍ക്ക് നിര്‍ബന്ധമായി വരുന്ന എല്ലാ കഫ്ഫാറത്തും ഫിദ്‌യയും താന് ചെലവ് നല്‍കല് നിര്‍ബന്ധമില്ലാത്ത ഫഖീര്, മിസ്‌കീനിനു നല്‍കണം. (തുഹ്ഫ 3/446)\nഒരു മുദ്ദ് എന്നത് 800 മില്ലി ലിറ്ററാണ്. തൂക്കം അനുസരിച്ച് കൃത്യം പറയാന് കഴിയില്ല. അരിയുടെ വലിപ്പവും തൂക്കവും ഘനവും വ്യത്യാസപ്പെടുന്നതിനനുസരിച്ച് തൂക്കം വ്യത്യാസപ്പെടും. സുമാര് 750 ഗ്രാം വരും ഒരു മുദ്ദ്.\nലൈംഗിക ബന്ധത്തിലൂടെ കൊണ്ട് റമദാന് നോമ്പ് മുറിഞ്ഞാല് കഫ്ഫാറത്ത് (പ്രായശ്ചിത്തം) നിര്‍ബന്ധമാണ്. അതോടൊപ്പം നോമ്പ് ഖളാഅ് വീട്ടുകയും വേണം. പുരുഷനാണ് കഫ്ഫാറത്ത് നിര്‍ബന്ധമാവുക. സ്ത്രീക്കില്ല. അവള് നോമ്പ് ഖളാഅ് വീട്ടിയാല് മതി. മുഅ്മിനായ അടിമയെ മോചിപ്പിക്കുക, അതിനു സാധിക്കില്ലെങ്കില് രണ്ടുമാസം തുടരെ നോമ്പനുഷ്ഠിക്കുക, അതു സാധ്യമല്ലെങ്കില് 60 സാധുക്കള്‍ക്ക് ഓരോ മുദ്ദ് വീതം ഭക്ഷണം നല്‍കുക എന്നതാണ് കഫ്ഫാറത്ത്. ഈ പറഞ്ഞ കഫ്ഫാറത്ത് വേഗം നിര്‍വഹിക്കണം, പിന്തിക്കാവുന്നതല്ല. (തുഹ്ഫ: 3/452)\nറമളാന് നോമ്പ് ഖളാഅ് വീട്ടുമ്പോള് സുന്നത്ത് നോമ്പുള്ള ദിവസത്തില് ഖളാഅ് വീട്ടിയാല് ഖളാഉം സുന്നത്തും കരുതിയാല് രണ്ടിന്റെയും പ്രതിഫലം ലഭിക്കുന്നതാണ്. (ഫതാവല് കുബ്‌റ: 2/75)\nറമളാന്; പാപങ്ങളെ കരിച്ചുകളയുന്നു\nജീവിത കാലം മുഴുവന് കൊള്ളയും കൊലയും നടത്തി വന്ന ഒരു അക്രമി ഇസ്രായീല്‍കാരിലുണ്ടായിരുന്നു. അയാള് ജീവിതത്തിന്റെ സായാഹ്നത്തില് അല്ലാഹുവിങ്കലേക്ക് മടങ്ങാന് തീരുമാനിച്ചു. പക്ഷെ, അയാള്‍ക്കൊരു സംശയം.\nവ്രതാനുഷ്ഠാനം : കര്‍മ്മശാസ്ത്രം\nഇസ്‌ലാമിന്റെ അടിസ്ഥാനങ്ങളായ അഞ്ചു കാര്യങ്ങളില് നാലാമത്തെതാണ് റമദാന് വ്രതം. അത് മുസ്‌ലിംകള്‍ക്ക് നിര്‍ബന്ധമായ ഇബാദത്താണ്. ഹിജ്‌റ രണ്ടാം വര്‍ഷം ശഅബാന് മാസത്തിലാണ് റമദാന് വ്രതം ആദ്യമായി നിര്‍ബന്ധമാ\nനോമ്പുകാലത്ത് അറിയാതെ നഷ്ടപ്പെടുന്ന ചില പുണ്യങ്ങള്\nനോമ്പ് കാലത്ത് അറിവില്ലായ്മകൊണ്ടോ അശ്രദ്ധകൊണ്ടോ നമുക്ക് നഷ്ടപ്പെട്ട് പോകുന്ന ഒരുപാട് നന്മകളുണ്ട്. അത്തരം ചില നന്മകളെ ഓര്‍മപ്പെടുത്തുകയാണിവിടെ...


'ഇമ്മിണി ബല്യ ബോംബ് കഥ' യുട്യൂബില് ഹിറ്റാകുന്നു | Youth | Viral Video\nബലാത്സംഗക്കുറ്റത്തിന് കോടതി വധശിക്ഷ വിധിക്കാത്തതില് പ്രതിഷേധിച്ചുള്ള ഒരു ഫെയ്സ്ബുക്ക് ആക്ടിവിസ്റ്റിന്റെ പോസ്റ്റും തുടര്‍ന്നുള്ള പൊല്ലാപ്പുകളുമാണ് കഥ.\nPublished: Jan 27, 2017, 04:17 PM IST\n' ഇമ്മിണി ബല്യ ബോംബ് കഥ' എന്ന ഹ്രസ്വ ചിത്രത്തിന്റെ യൂട്യൂബ് ലോഞ്ച് ചലച്ചിത്ര സംവിധായകന് സിദ്ദീഖ് നിര്‍വഹിക്കുന്നു\nതിരുവനന്തപുരം: ടെക്നോപാര്‍ക്ക് ജീവനക്കാരനായ ജോഫിന് വര്‍ഗീസിന്റെ 'ഇമ്മിണി ബല്യ ബോംബ് കഥ' എന്ന ഹ്രസ്വചിത്രം പ്രമേയത്തിലെ വ്യത്യസ്തതകൊണ്ട് ശ്രദ്ധേയമാകുന്നു. ഫേസ്ബുക്കിലും സോഷ്യല് മീഡിയയിലും മാത്രം ഇടപെടുന്ന, യഥാര്‍ഥ ലോകവുമായി ബന്ധമില്ലാതെയുള്ള പ്രതികരണങ്ങളെക്കുറിച്ചുള്ളതാണ് ചിത്രം.\nഈ ആക്ഷേപഹാസ്യ ചിത്രം ഒരാഴ്ചയ്ക്കുള്ളില് അയ്യായിരത്തിലധികം പേര് കണ്ടുകഴിഞ്ഞു. ബലാത്സംഗക്കുറ്റത്തിന് കോടതി വധശിക്ഷ വിധിക്കാത്തതില് പ്രതിഷേധിച്ചുള്ള ഒരു ഫെയ്സ്ബുക്ക് ആക്ടിവിസ്റ്റിന്റെ പോസ്റ്റും തുടര്‍ന്നുള്ള പൊല്ലാപ്പുകളുമാണ് കഥ. അതോടൊപ്പം അന്ധവിശ്വാസങ്ങളെയും മറുനാട്ടുകാരോടുള്ള മലയാളികളുടെ പെരുമാറ്റത്തെയും ചിത്രം പരിഹസിക്കുന്നുണ്ട്.\nകേരളത്തിലെ ഐ.ടി. ജീവനക്കാര്‍ക്കായി പ്രതിധ്വനി സംഘടിപ്പിച്ച ക്വിസ ഷോര്‍ട്ട് ഫിലിം ഫെസ്റ്റിവലില് ഈ ചിത്രം സ്‌പെഷ്യല് ജൂറി അവാര്‍ഡ് നേടിയിരുന്നു. പുനലൂര് ഇളമ്പല് ബ്രദേഴ്സ് ഒരുക്കിയ ചെറു സിനിമയുടെ രചനയും സംവിധാനവും നിര്‍വഹിച്ചിരിക്കുന്നത് യു.എസ്.ടി. ഗ്ലോബലില് ജോലിചെയുന്ന ജോഫിന് വര്‍ഗീസാണ്. തിരുവനന്തപുരത്തു നടന്ന ചടങ്ങില് ചലച്ചിത്ര സംവിധായകന് സിദ്ദിഖ് ചിതം യുട്യൂബില് ലോഞ്ച് ചെയ്തു.\nയു.എസ്.ടി. ഗ്ലോബലിലെതന്നെ മിഥുന്‍ലാല് ആണ് ക്യാമറ കൈകാര്യംചെയ്തത്. ശ്രീജിത്ത്, രാജേഷ് ഇളമ്പല്, അജികുമാര് എന്നിവരാണ് മുഖ്യവേഷങ്ങളില് അഭിനയിച്ചിരിക്കുന്നത്. ജോഫിന്റെ മൂന്നാമത്തെ ഹ്രസ്വചിത്രമാണിത്. 18 മിനിറ്റാണ് ദൈര്‍ഘ്യം.\nവധു വേറെ ലെവലാണ്, 'വൈറലാണ്'


ഹജ്‌ജ്, ഉംറ; സേവന മേഖലകളിലെ സ്‌ഥാപനങ്ങൾക്ക് ഇളവുകൾ പ്രഖ്യാപിച്ച് സൗദി\nHomeGulfഹജ്‌ജ്, ഉംറ; സേവന മേഖലകളിലെ സ്‌ഥാപനങ്ങൾക്ക് ഇളവുകൾ പ്രഖ്യാപിച്ച് സൗദി\nറിയാദ്: സൗദി അറേബ്യയിലെ ഹജ്‌ജ്, ഉംറ സേവന മേഖലകളില് പ്രവര്‍ത്തിക്കുന്ന സ്‌ഥാപനങ്ങള്‍ക്ക് വിവിധ തരം ഇളവുകള് അനുവദിച്ച് ഭരണാധികാരി സല്‍മാന് രാജാവ്. കോവിഡ് പശ്‌ചാത്തലത്തില് ഈ മേഖലയിലുണ്ടായ സാമ്പത്തിക പ്രത്യാഘാതങ്ങള് കുറക്കുക എന്ന ലക്ഷ്യത്തോടെയാണ് പുതിയ ഇളവുകള് പ്രഖ്യാപിച്ചിരിക്കുന്നത്.\nഹജ്‌ജ്, ഉംറ സേവന മേഖലകളില് പ്രവര്‍ത്തിക്കുന്ന സ്‌ഥാപനങ്ങളില് ജോലി ചെയ്യുന്ന വിദേശ തൊഴിലാളികള്‍ക്കുള്ള ലെവി അടക്കാന് ആറുമാസത്തെ ഇളവ് നല്‍കിയിട്ടുണ്ട്. മക്ക, മദീന നഗരങ്ങളില് താമസ സൗകര്യങ്ങള് അനുവദിക്കുന്ന മുന്‍സിപ്പല് വാണിജ്യ പ്രവര്‍ത്തന ലൈസന്‍സുകളുടെ വാര്‍ഷിക ഫീസ് ഒരു വര്‍ഷത്തേക്ക് ഒഴിവാക്കി നല്‍കി.\nരണ്ട് നഗരങ്ങളിലെയും താമസ സൗകര്യങ്ങള്‍ക്കായി ടൂറിസം മന്ത്രാലയ ലൈസന്‍സ് പുതുക്കാനുള്ള ഫീസ് ഒരു വര്‍ഷത്തേക്ക് സൗജന്യമാക്കി. ഈ മേഖലയില് ജോലി ചെയ്യുന്ന വിദേശികളുടെ താമസരേഖ പുതുക്കാനുള്ള ഫീസ് ആറുമാസത്തേക്ക് ഒഴിവാക്കി. എന്നാല് ഒരു വര്‍ഷത്തിനുള്ളില് തവണകളായി ഇത് അടക്കണം.\nതീര്‍ത്ഥാടകരുടെ യാത്രകള്‍ക്കായി സ്‌ഥാപനങ്ങള് സര്‍വീസ് നടത്തുന്ന ബസുകളുടെ ലൈസന്‍സ് ഫീസ് ഒരു വര്‍ഷത്തേക്ക് സൗജന്യമാക്കി. കൂടാതെ, ഈ വര്‍ഷത്തെ ഹജ്‌ജിനായി ഒരുക്കുന്ന പുതിയ ബസുകളുടെ കസ്‌റ്റംസ് തീരുവ മൂന്ന് മാസത്തേക്ക് നീട്ടിവെക്കും. നിശ്‌ചിത തീയതി മുതല് നാല് മാസത്തെ കാലയളവില് തവണകളായി ഇത് അടച്ചു തീര്‍ത്താല് മതി.


ആരാണ് ഇറോം ഷര്‍മിള? അറിഞ്ഞിരിക്കേണ്ട 10 കാര്യങ്ങള്\n10 Aug 2016 12:28 PM GMT\nപട്ടാള അതിക്രമങ്ങള്‍ക്കെതിരെ 16 വര്‍ഷമായി നടത്തിവന്ന നിരാഹാരസമരം ചൊവ്വാഴ്ച ഇറോം ശര്‍മിള പിന്‍വലിച്ചു. സമരം അവസാനിപ്പിക്കാനും രാഷ്ട്രീയത്തിലിറങ്ങാനുമുള്ള തീരുമാനം പുറത്തുവന്നതോടെ അവര്‍ക്കെതിരെ വധഭീഷണികളും ഉയര്‍ന്നിട്ടുണ്ട്. ഉപവാസം തുടരണമെന്ന് നിരവധി അനുയായികളും ചില കുടുംബാംഗങ്ങളും ആവശ്യപ്പെട്ടിട്ടുണ്ട്.\nഇന്ത്യന് സര്‍ക്കാരിനെതിരെ മണിപ്പൂരിലെ ചെറിയൊരു ഗ്രാമത്തില്‍നിന്ന് സമരം നയിച്ച ഇറോം ശര്‍മിള പിന്നിട്ട വഴികള് ഇവയാണ്:\n1. മണിപ്പൂരിലെ ഉരുക്കുവനിത എന്നു വിളിക്കപ്പെടാറുള്ള ഇറോം ചാനു ശര്‍മിള ഒന്‍പതു മക്കളില് ഇളയവളാണ്. ഡോക്ടറാകാന് ആഗ്രഹിച്ചെങ്കിലും പട്ടാളക്കാര്‍ക്ക് കൊല്ലാനുള്ള അധികാരം നല്‍കുന്ന ആംഡ് ഫോഴ്‌സസ് സ്‌പെഷ്യല് പവേഴ്‌സ് ആക്ടി (എഎഫ്എസ്പിഎ) നെതിരെ പോരാടാന് ഇറങ്ങുകയായിരുന്നു.\n2. 1972ല് ജനിച്ച ശര്‍മിള 2004 നവംബര് നാലിന് തന്റെ 28ാം വയസിലാണ് നിരാഹാരം തുടങ്ങുന്നത്. മണിപ്പൂരിന്റെ തലസ്ഥാനമായ ഇംഫാലില് മാലം എന്ന സ്ഥലത്ത് ട്യൂഷനു പോകുകയായിരുന്ന വിദ്യാര്‍ത്ഥികള് ഉള്‍പ്പെടെ 10 പേരെ അസം റൈഫിള്‍സ് വെടിവച്ചുകൊന്നതിന്റെ രണ്ടാംദിവസമായിരുന്നു അത്.\n3. ശര്‍മിള അന്നു മുതല് മണിപ്പൂരിലും രാജ്യത്തിന്റെ മറ്റുഭാഗങ്ങളിലും എഎഫ്എസ്പിഎയ്‌ക്കെതിരെയുള്ള പ്രതിഷേധത്തിന്റെ മുഖമാണ്. അഴിച്ചിട്ട ചുരുണ്ട മുടിയും മൂക്കിനോട് ചേര്‍ന്ന ഭക്ഷണ ട്യൂബും അവരുടെ തിരിച്ചറിയല് അടയാളങ്ങളായി.\n4. ഇംഫാലിലെ സജിവ സെന്‍ട്രല് ജയിലില് അടയ്ക്കപ്പെട്ട ശര്‍മിള കഴിഞ്ഞിരുന്നത് ജവഹര്‍ലാല് നെഹ്‌റു ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസിലാണ്. അവര്‍ക്ക് മൂക്കിലെ ട്യൂബിലൂടെ പോഷകങ്ങള് അടങ്ങിയ കുത്തിവയ്പുകള് നല്‍കാന് അഞ്ചു ഡോക്ടര്‍മാരും 12 നഴ്‌സുമാരും മൂന്ന് വനിതാപൊലീസുകാരും ഉള്‍പ്പെടെ 40 പേരടങ്ങുന്ന സംഘമാണ് പ്രവര്‍ത്തിച്ചത്.\n5. രണ്ടായിരത്തില് ആദ്യം അറസ്റ്റിലായതു മുതല് ശര്‍മിള നിരവധി തവണ വിട്ടയയ്ക്കപ്പെടുകയും വീണ്ടും അറസ്റ്റിലാകുകയും ചെയ്തിട്ടുണ്ട്. ആത്മഹത്യാശ്രമം എന്ന കുറ്റമാണ് ശര്‍മിളയ്ക്കുമേലുള്ളത്. ഇത് കുറ്റകരമല്ലാതാക്കുന്ന ബില് രാജ്യസഭ തിങ്കളാഴ്ച പാസാക്കി. ബില് ഇനി ലോക്‌സഭ പരിഗണിക്കും.\n6. മാതൃഭാഷയായ മെയ്‌റ്റെലോണില് കവിയും എഴുത്തുകാരിയുമാണ് ശര്‍മിള. ഫ്രാഗ്രന്‍സ് ഓഫ് പീസ് എന്ന 12 കവിതകളുടെ സമാഹാരം പ്രസിദ്ധീകരിച്ചത് ഉപവാസസമരം തുടങ്ങുന്നതിനു മുന്‍പാണ്.\n7. 2006ല് ന്യൂഡല്‍ഹിയിലെ ജന്തര് മന്തറില് നിരാഹാരസമരവുമായെത്തിയ ശര്‍മിള അറസ്റ്റിലായെങ്കിലും സമരത്തിന് രാജ്യാന്തര ശ്രദ്ധ ലഭിച്ചു. യൂറോപ്യന് പാര്‍ലമെന്റ് അംഗങ്ങള് എഎഫ്എസ്പിഎ നീക്കം ചെയ്യണമെന്നാവശ്യപ്പെട്ട് ഇന്ത്യന് സര്‍ക്കാരിനു കത്തെഴുതി.\n8. നിരവധി പുരസ്‌കാരങ്ങളും ശര്‍മിളയ്ക്കു ലഭിച്ചിട്ടുണ്ട്. 2007ല് മനുഷ്യാവകാശങ്ങള്‍ക്കുള്ള ഗ്വാന്‍ഗ്ജു പുരസ്‌കാരം, 2010ല് ഏഷ്യന് ഹ്യൂമന് റൈറ്റ്‌സ് കമ്മിഷന്റെ ലൈഫ് ടൈം അച്ചീവ്‌മെന്റ് അവാര്‍ഡ്, രബീന്ദ്രനാഥ് ടഗോര് പീസ് പ്രൈസ് എന്നിവ ലഭിച്ചു. 2013ല് ആംനസ്റ്റി ഇന്റര്‍നാഷനല് അവരെ 'മനഃസാക്ഷിയുടെ തടവുകാരി' എന്നു വിശേഷിപ്പിച്ചു.\n9. 2011 മാര്‍ച്ചില് ഇന്ത്യന് വംശജനായ ബ്രിട്ടീഷ് പൗരന് ഡെസ്മണ്ട് കുടിഞ്ഞോയെ കണ്ടുമുട്ടുന്നതു മുതലാണ് ശര്‍മിളയുടെ വ്യക്തിജീവിതം പൊതുജീവിതത്തെ ബാധിച്ചു തുടങ്ങിയത്. 2009 മുതല് ഇരുവരും കത്തുകള് കൈമാറിയിരുന്നു. കൂടിക്കാഴ്ചയ്ക്കുശേഷം കുടിഞ്ഞോ തന്നെ സ്‌നേഹിക്കുന്നതായി ഷര്‍മിള പറഞ്ഞു. ശര്‍മിളയെ സമരത്തില്‍നിന്നു പിന്തിരിപ്പിക്കാന് സര്‍ക്കാര് അയച്ചതാണ് കുടിഞ്ഞോയെ എന്നു വിശ്വസിക്കുന്ന പലര്‍ക്കും ഇവരുടെ ബന്ധം ഇഷ്ടമായില്ല.\n10. സമരം അവസാനിപ്പിക്കാനും രാഷ്ട്രീയത്തിലിറങ്ങാനും വിവാഹിതയാകാനുമുള്ള തീരുമാനം പ്രഖ്യാപിച്ച് ജൂലൈ 26ന് ശര്‍മിള അനുയായികളെ അമ്പരപ്പിച്ചു. ഇന്നലെ അവര് സ്വതന്ത്രയായി.